Отговор, даден от г-н Поточник от името на Комисията
(11 март 2011 г.)
Екологичните характеристики на опаковъчните материали трябва да се оценяват поотделно в течение на жизнения цикъл на даден продукт, тъй като различните продукти и различните приложения на опаковките могат да имат различно въздействие върху околната среда в зависимост от огромен брой фактори, влиящи в рамките на техния жизнен цикъл.
Както правилно отбелязва уважаемият член на Парламента, кутиите за напитки са произведени от 75 % картон. Останалите съставни части са произведени от пластмаса и алуминий. Процентът на рециклиране на картонените кутии от напитки достигна 34 % от цялото тяхно количество, продавано в Европа (ЕС-27, Норвегия и Швейцария). Следователно промоциите на този вид опаковки следва да се съчетават с развитието на подходящи условия за събиране, сортиране, рециклиране и възстановяване, за да се възползваме от всички предимства на тези продукти по отношение на околната среда.
Комисията непрестанно работи в посока предотвратяване на изхвърлянето на отпадъци и рециклиране. Главните характеристики на политиката на Комисията в тази област са описани в Тематичната стратегия за превенция и рециклиране на отпадъците COM(666)окончателен, вж. http://ec.europa.eu/environment/waste/strategy.htm. , Тематичната стратегия за устойчиво използване на природните ресурси COM(670)окончателен, вж. http://ec.europa.eu/environment/natres/index.htm и Плана за действие за устойчиво потребление и производство (УПП) Вж., http://ec.europa.eu/environment/eussd/escp_en.htm . В рамките на Плана за действие за устойчиво потребление и производство беше стартиран Форум за пазара на дребно, който служи като платформа за споделяне на най-добри практики между търговците на дребно с цел да се идентифицират повече екологични практики, включително решения, насърчаващи приемането на по-екологични опаковки от потребителите.
