17.3.2010 B7-0227/2010 ПРЕДЛОЖЕНИЕ ЗА РЕЗОЛЮЦИЯ внесено съгласно член 88, параграф 2 и параграф 4, буква б), от Правилника за дейността
относно проект на решение на Съвета допълващо Кодекса на шенгенските граници по отношение на наблюдението на морските външни граници в контекста на операционното сътрудничество, координирано от Европейската агенция за управление на оперативното сътрудничество по външните граници
от Juan Fernando López Aguilar от името на
Комисия по граждански свободи, правосъдие и вътрешни работи
PE439.726/v01-00 B7‑0227/2010 Резолюция на Европейския парламент за проект за решение на Съвета допълващо Кодекса на шенгенските граници по отношение на наблюдението на морските външни граници в контекста на операционното сътрудничество, координирано от Европейската агенция за управление на оперативното сътрудничество по външните граници
Европейският парламент ,
– като взе предвид Регламент (ЕО) № 562/2006 на Европейския парламент и на Съвета за създаване на Кодекс на Общността за режима на движение на лица през границите (Кодекс на шенгенските граници) ОВ L 105, 13.04.2006 г., стр. 1, във вида, в който е изменен.
, и по-специално член 12, параграф 5,
– като взе предвид проекта за решение на Съвета допълващо Кодекса на шенгенските граници по отношение на наблюдението на морските външни граници в контекста на операционното сътрудничество, координирано от Европейската агенция за управление на оперативното сътрудничество по външните граници,
– като взе предвид член 5а, параграф 4, буква д) от Решение 1999/468/ЕО на Съвета от 28 юни 1999 година за установяване на условията и реда за упражняване на изпълнителните правомощия, предоставени на Комисията ОВ L 184, 17.07.1999 г., стр. 23, във вида, в който е изменено.
,
– като взе предвид член 88, параграф 4, буква б) от своя правилник,
A. като има предвид, че Комисията представи проект за решение на Комисията относно допълване на Кодекса на шенгенските граници по отношение на наблюдението на морските външни граници в контекста на операционното сътрудничество, координирано от Европейската агенция за управление на оперативното сътрудничество по външните граници COM-AC DRC(2009)D00349/03.
пред комитета по Кодекса на шенгенските граници, който проведе гласуване на 19 октомври 2009 г., не одобри проекта за решение и съответно не излезе с официално становище,
Б. като има предвид, че в съответствие с член 5а, параграф 4, буква а) от Решение 1999/468/ЕО на Съвета (решение на комитети), на 7 декември 2009 г. COM(2009) 658 окончателен
Комисията представи на Съвета и Европейския парламент изменен текст, под формата на предложение за решение на Съвета допълващо Кодекса на шенгенските граници по отношение на наблюдението на морските външни граници в контекста на операционното сътрудничество, координирано от Европейската агенция за управление на оперативното сътрудничество по външните граници,
В. като има предвид, че Съветът одобри проекта за решение с квалифицирано мнозинство на 25 януари 2010 г. с изменения, включително разделяне на Приложението на проекта на две части: Част І, озаглавена „Правила за провеждане на координирани от Агенцията операции по морските граници” и Част ІІ, озаглавена „Насоки за ситуации на издирване и спасяване и за сваляне на брега, в контекста на координирани от Агенцията операции по морските граници” CSL 5323/1/10.
;
Г. като има предвид, че Съветът, с писмо от 29 януари 2010 г., отнесе проекта за решение до Парламента, като информира, че Съветът ще приеме проекта за мярка, ако Парламентът не се противопостави в срок до 7 април 2010 г.,
Д. като има предвид, че Правната служба на Европейския парламент, в становището си от 4 март 2010 г., заключи, че:
a) предлаганите мерки, превишават обхвата на член 12, параграф 5 от Кодекса на шенгенските граници, тъй като, общо погледнато, не представляват като цяло „допълнителни мерки, ръководещи наблюдението”, а специфични правила, насочени към засилване на граничните проверки и/или отказ за влизане на външните морски граници, приемането на които е ограничено до законодателя съгласно член 18 от Кодекса на шенгенските граници; същите заключения се прилагат mutatis mutandis по отношение на проектомерките за издирване, спасяване и сваляне на брега;
б) целите, представени в предложението на Комисията, могат да бъдат законно достигнати само чрез приемането на законодателен инструмент или чрез изменение на Кодекса на шенгенските граници, или на приложенията към него, или чрез приемането на друг законодателен инструмент;
1. се противопоставя на приемането на проекта за решение на Съвета допълващо Кодекса на шенгенските граници по отношение на наблюдението на морските външни граници в контекста на операционното сътрудничество, координирано от Европейската агенция за управление на оперативното сътрудничество по външните граници COM(2009)658 окончателен и CSL 5323/1/10
,
2. счита, че въпросният проект за решение на Съвета превишава изпълнителните правомощия, предвидени в горепосочения регламент;
3. приканва Комисията да представи незабавно законодателно предложение на Парламента и Съвета въз основа на Договора в съответствие с член 5а, параграф 4, буква е) от Решение 1999/468/ЕО на Съвета;
4. призовава Комисията да уведоми Парламента и Съвета дали целите на проекта за решение могат да бъдат достигнати чрез изменение на предложението за регламент на Европейския парламент и на Съвета за изменение на Регламент (ЕО) № 2007/2004 за създаване на Европейска агенция за управление на оперативното сътрудничество по външните граници на държавите-членки на Европейския съюз (Frontex) (COM(2010)61), по което предложение вече е започнала законодателната процедура, чрез ново предложение за изменение на Кодекса на шенгенските граници или чрез друго ново законодателно предложение;
5. призовава Съвета да сътрудничи пълно и проактивно с Комисията и Парламента по предстоящото законодателно предложение, като се има предвид спешната необходимост от подобряване на положението на мигрантите и от улесняване на съвместните операции, координирани от Frontex в открито море;
6. възлага на своя председател да предаде настоящата резолюция съответно на Съвета и на Комисията, както и на правителствата и на парламентите на държавите-членки.
