15.10.2008
ПРЕДЛОЖЕНИЕ ЗА РЕЗОЛЮЦИЯ
внесено съгласно член 81 от правилника
от Pervenche Berès, от името на комисията по икономически и парични въпроси
относно предложение от 2 юни 2008 г. за решение на Комисията относно използване на националните счетоводни стандарти на някои трети държави и на Международните стандарти за финансови отчети от емитенти на ценни книжа от трети държави при изготвянето на техните консолидирани финансови отчети,
както и
относно предложение от 2 юни 2008 г. за регламент (ЕО) на Комисията за изменение на Регламент (ЕО) № 809/2004 на Комисията относно прилагането на Директива 2003/71/ЕО на Европейския парламент и на Съвета по отношение на някои аспекти, свързани с проспекти и реклами
(Еквивалентност на счетоводните стандарти) (C6‑0000/2008)
B6‑0544/2008
Резолюция на Европейския парламент относно предложение от 2 юни 2008 г. за решение на Комисията относно използване на националните счетоводни стандарти на някои трети държави и на Международните стандарти за финансови отчети от емитенти на ценни книжа от трети държави при изготвянето на техните консолидирани финансови отчети
както и
относно предложение от 2 юни 2008 г. за регламент (ЕО) на Комисията за изменение на Регламент (ЕО) № 809/2004 на Комисията относно прилагането на Директива 2003/71/ЕО на Европейския парламент и на Съвета по отношение на някои аспекти, свързани с проспекти и реклами (Еквивалентност на счетоводните стандарти) (C6‑0000/2008)
Европейският парламент ,
–
като взе предвид Директива 2003/71/ЕО на Европейския парламент и на Съвета от 4 ноември 2003 г. относно проспекта, който следва да се публикува, когато публично се предлагат ценни книжа или когато се допускат ценни книжа до търгуване, и относно изменение на Директива 2001/34/ЕО ОВ L 345, 31.12.2003 г., стр. 64. ,
–
като взе предвид Директива 2004/109/ЕО на Европейския парламент и на Съвета от 15 декември 2004 г. относно хармонизиране изискванията за прозрачност по отношение на информацията за издателите, чиито ценни книжа са допуснати за търгуване на регулиран пазар, и изменение на Директива 2001/34/ЕО ОВ L 390, 31.12.2004 г., стр. 38. Директива, изменена с Директива 2008/22/EО (OВ L 76, 19.03.2008 г., стр. 50). ,
–
като взе предвид своята резолюция от 14 ноември 2007 г. Приети текстове на тази дата: P6_TA(2007)0527 . относно проекторегламента на Комисията за изменение на Регламент (ЕО) № 809/2004 по отношение на счетоводните стандарти, по които се изготвя информацията по години, съдържаща се в проспектите, и относно проекторешение на Комисията относно използването от емитенти на ценни книжа от трети държави на информация, изготвена в съответствие с международно приети счетоводни стандарти,
–
като взе предвид Регламент (ЕО) № 1569/2007 на Комисията ОВ L 340, 22.12.2007 г., стр. 66. от 21 декември 2007 г. за създаване на механизъм за определяне на еквивалентността на счетоводните стандарти, прилагани от емитенти на ценни книжа от трети държави съгласно Директиви 2003/71/ЕО и 2004/109/ЕО на Европейския парламент и на Съвета,
–
като взе предвид член 81 от своя правилник,
По отношение на предложението за регламент и предложението за решение
1.
отбелязва постигнатия от Комисията напредък при премахването на изискванията за съгласуване за емитенти от ЕС в трети държави; признава, че са предприети действия за признаване на общоприетите счетоводни принципи (GAAP) на САЩ и на стандартите на ЕС, основаващи се на международните стандарти за финансови отчети (МСФО);
2.
счита, че общоприетите счетоводни принципи на трети държави би следвало да се считат за еквивалентни на МСФО, приети съгласно Регламент 1606/2002, ако инвеститорите са в състояние да вземат подобно решение независимо от това, дали са им били предоставени финансови отчети, основаващи се на МСФО или на общоприетите счетоводни принципи на трета държава, и ако равнището на гаранциите, предоставени от одита и изпълнителните мерки на равнище субект са достатъчни за доверието на инвеститорите;
3.
счита, че регулаторните органи следва да поддържат активен диалог със своите международни партньори относно прилагането и последователното спазване на МСФО, както и да насърчават сътрудничеството и обмена на информация;
4.
отбелязва, че одобрените от Съвета по международни счетоводни стандарти (IASB) МСФО създават солидна база за регулаторните органи в тяхната работа по глобалното сближаване на счетоводните стандарти; счита, че ползването на международно приети счетоводни стандарти би подобрило прозрачността и съпоставимостта на финансовите отчети и би донесло съществени ползи както за фирмите, така и за инвеститорите;
5.
счита, че постигането на сближаване на счетоводните стандарти представлява важна задача, но подчертава, че крайната цел за всяка юрисдикция трябва да бъде приемането на МСФО при същевременно зачитане на съответната демократична и законова рамка;
6.
приветства Регламент (ЕО) № 1569/2007 на Комисията от 21 декември 2007 г. за създаване на механизъм за определяне на еквивалентността на счетоводните стандарти, прилагани от емитенти на ценни книжа от трети държави съгласно Директиви 2003/71/ЕО и 2004/109/ЕО на Европейския парламент и на Съвета, в който се дава дефиниция на еквивалентността и се установява механизъм за определяне на еквивалентността на общоприетите счетоводни принципи на трета държава; подчертава, че този регламент изисква решението на Комисията да позволява на емитенти от Общността да използват в съответната трета държава МСФО, приети в съответствие с Регламент (ЕО) № 1606/2002;
7.
отбелязва, че в САЩ се признават само финансови отчети, изготвени по МСФО, публикувани от IASB; признава обаче, че в САЩ се допуска кратък преходен период, през който финансовите отчети, изготвени по МСФО, приети съгласно Регламент 1606/2002, също се приемат без изисквания за съгласуване;
8.
подчертава, че някои трети държави все още не са заявили публично кога МСФО ще започнат да бъдат прилагани по отношение на техните национални емитенти;
9.
счита, че предложението за решение на Комисията и предложението за регламент на Комисията трябва да отговарят на условията, установени в регламента на Комисията за създаване на механизъм за определяне на еквивалентността, и да бъдат съобразени с посочените по-горе факти;
10.
приветства пътните карти за преминаване към МСФО, наскоро представени от някои трети държави; призовава Комисията да наблюдава напредъка на тези публично обявени пътни карти с оглед отмяна на признаването на еквивалентността при настъпването на предварително обявените дати на промяната.
11.
отбелязва, че са направени предложения за укрепване на управлението от IASB;
12.
отбелязва доклада на Комисията от 22 април 2008 г. относно напредъка по премахването на изискванията за съгласуване и усилията на органите, определящи счетоводните стандарти в трети държави, за сближаване с МСФО;
13.
предлага следните изменения към предложението за регламент на Комисията за изменение на Регламент (ЕО) № 809/2004 по отношение на счетоводните стандарти, по които се изготвя информацията по години, съдържаща се в проспектите:
Текст, предложен от Комисията Изменения, внесени от Парламента
Изменение 1 Изменение 1
Съображение 7 Съображение 7
(7) През 2006 г. Съветът на САЩ за финансови счетоводни стандарти и IASB сключиха меморандум за разбирателство, с който се затвърди целта им за постигане на сближаване между общоприетите счетоводни принципи на САЩ и МСФО и се оформи работна програма в тази връзка. Благодарение на тази работна програма много съществени различия между общоприетите счетоводни принципи на САЩ и МСФО бяха преодолени. Освен това след проведения между Комисията и Американската комисия по ценните книжа и фондовите борси диалог, вече не необходимо приравняване за емитентите от Общността, които изготвят своите финансови отчети в съответствие с МСФО. Ето защо е целесъобразно от 1 януари 2009 г. общоприетите счетоводни принципи на САЩ да се считат за еквивалентни на приетите МСФО . (7) През 2006 г. Съветът на САЩ за финансови счетоводни стандарти и IASB сключиха меморандум за разбирателство, с който се затвърди целта им за постигане на сближаване между общоприетите счетоводни принципи на САЩ и МСФО и се оформи работна програма в тази връзка. Благодарение на тази работна програма много съществени различия между общоприетите счетоводни принципи на САЩ и МСФО бяха преодолени. Освен това след проведения между Комисията и Американската комисия по ценните книжа и фондовите борси диалог, вече не необходимо приравняване за емитентите от Общността, които изготвят своите финансови отчети в съответствие с МСФО. Ето защо е целесъобразно да се обсъди възползването от открилата се възможност .
Изменение 2 Изменение 2
Член 1 Член 1
Член 35 от Регламент (ЕО) № 809/2004 се изменя, както следва: Член 35 от Регламент (ЕО) № 809/2004 се изменя, както следва:
(1) Параграфи 5 и 5А се заменят със следния текст: (1) Параграфи 5 и 5А се заменят със следния текст:
„5. Считано от 1 януари 2009 г. емитентите на трети държави представят тяхната историческа финансова информация в съответствие с един от следните счетоводни стандарти: „5. Считано от 1 януари 2009 г. емитентите на трети държави представят тяхната историческа финансова информация в съответствие с един от следните счетоводни стандарти:
а) Международните стандарти за финансови отчети, приети с Регламент (ЕО) № 1606/2002; а) Международните стандарти за финансови отчети, приети с Регламент (ЕО) № 1606/2002;
б) Международните стандарти за финансови отчети, при условие че бележките към одитираните финансови отчети, които са част от историческата финансова информация, съдържат изрично и безусловно заявление, че те съответстват на Международните стандарти за финансови отчети съгласно IAS 1 — Представяне на финансови отчети; б) Международните стандарти за финансови отчети, при условие че бележките към одитираните финансови отчети, които са част от историческата финансова информация, съдържат изрично и безусловно заявление, че те съответстват на Международните стандарти за финансови отчети съгласно IAS 1 — Представяне на финансови отчети;
в) общоприетите счетоводни принципи на Япония; в) общоприетите счетоводни принципи на Япония;
г) общоприетите счетоводни принципи на Съединените американски щати. г) общоприетите счетоводни принципи на Съединените американски щати.
5A. Емитенти от трети държави не подлежат на изискването съгласно приложение I, точка 20.1; приложение IV, точка 13,1; приложение VII, точка 8,2; приложение Х, точка 20.1 или приложение ХI, точка 11.1 за преизчисляване на историческата финансова информация, включена в проспекта и съответстваща на финансовите години, преди финансовите години, започващи на 1 януари 2012 г. или след, или на изискването съгласно приложение VII, точка 8.2.А; приложение IX, точка 11.1 или приложение Х, точка 20.1.А за предоставяне на описание на различията между Международните стандарти за финансови отчети, приети с Регламент (ЕО) № 1606/2002 и счетоводните принципи, в съответствие с които е съставена съответната информация, при условие че историческата финансова информация е подготвена в съответствие с общоприетите счетоводни принципи на Китайската народна република, Канада или Република Корея.“; 5A. Емитенти от трети държави не подлежат на изискването съгласно приложение I, точка 20.1; приложение IV, точка 13,1; приложение VII, точка 8,2; приложение Х, точка 20.1 или приложение ХI, точка 11.1 за преизчисляване на историческата финансова информация, включена в проспекта и съответстваща на финансовите години, преди финансовите години, започващи на 1 януари 2012 г. или след, или на изискването съгласно приложение VII, точка 8.2.А; приложение IX, точка 11.1 или приложение Х, точка 20.1.А за предоставяне на описание на различията между Международните стандарти за финансови отчети, приети с Регламент (ЕО) № 1606/2002 и счетоводните принципи, в съответствие с които е съставена съответната информация, отнасяща се за финансовите години, започващи на или след 1 януари 2012 г., при условие че историческата финансова информация е подготвена в съответствие с общоприетите счетоводни принципи на Китайската народна република, Канада или Република Корея.“;
Изменение 3 Изменение 3
Член 1 а (нов) Член 1 а (нов)
Комисията продължава да наблюдава, с техническата помощ на Европейския комитет на регулаторите на ценни книжа (CESR), усилията на трети държави за преминаване към МСФО и води активен диалог със съответните органи в хода на процеса на сближаване. През 2009 г. Комисията представя на Европейския парламент и на Европейската комисия по ценни книжа доклад за напредъка.
Изменение 4 Изменение 4
Параграф 1б (нов) Параграф 1б (нов)
Публично обявените от трети държави дати за преминаването им към МСФО служат като референтни дати за отмяна на признаването на еквивалентността за такива трети държави.
14.
предлага следните изменения към предложението за решение на Комисията относно използването от емитенти на ценни книжа от трети държави на информация, изготвена в съответствие с международно приети счетоводни стандарти,
Текст, предложен от Комисията Изменения, внесени от Парламента
Изменение 5 Изменение 5
Съображение 8 Съображение 8
(8) През 2006 г. Съветът на САЩ за финансови счетоводни стандарти и IASB сключиха меморандум за разбирателство, с който се затвърди целта им за постигане на сближаване между общоприетите счетоводни принципи на САЩ и МСФО и се оформи работна програма в тази връзка. Благодарение на тази работна програма много съществени различия между общоприетите счетоводни принципи на САЩ и МСФО бяха преодолени. Освен това след проведения между Комисията и Американската комисия по ценните книжа и фондовите борси диалог, вече не необходимо приравняване за емитентите от Общността, които изготвят своите финансови отчети в съответствие с МСФО. Ето защо е целесъобразно от 1 януари 2009 г. общоприетите счетоводни принципи на САЩ да се считат за еквивалентни на приетите МСФО . (8) През 2006 г. Съветът на САЩ за финансови счетоводни стандарти и IASB сключиха меморандум за разбирателство, с който се затвърди целта им за постигане на сближаване между общоприетите счетоводни принципи на САЩ и МСФО и се оформи работна програма в тази връзка. Благодарение на тази работна програма много съществени различия между общоприетите счетоводни принципи на САЩ и МСФО бяха преодолени. Освен това след проведения между Комисията и Американската комисия по ценните книжа и фондовите борси диалог, вече не необходимо приравняване за емитентите от Общността, които изготвят своите финансови отчети в съответствие с МСФО , издадени от IASB . Ето защо е целесъобразно да се обсъди възползването от открилата се възможност .
Изменение 6 Изменение 6
Член 1 - параграф 1 Член 1 - параграф 1
От 1 януари 2009 г. в допълнение към МСФО, приети съгласно Регламент (ЕО) № 1606/2002, на емитент от трета държава се позволява да изготви годишните и шестмесечните си консолидирани финансови отчети в съответствие със следните стандарти : От 1 януари 2009 г. в допълнение към МСФО, приети съгласно Регламент (ЕО) № 1606/2002, следните стандарти се считат за еквивалентни на МСФО,приети съгласно Регламент (ЕО) № 1606/2002, по отношение на годишните и шестмесечните консолидирани финансови отчети:
Изменение 7 Изменение 7
Член 1 а (нов) Член 1 а (нов)
Комисията продължава да наблюдава, с техническата помощ на Европейския комитет на регулаторите на ценни книжа (CESR), усилията на трети държави за преминаване към МСФО и води активен диалог със съответните органи в хода на процеса на сближаване. През 2009 г. Комисията представя на Европейския парламент и на Европейската комисия по ценни книжа доклад за напредъка.
Изменение 8 Изменение 8
Параграф 1б (нов) Параграф 1б (нов)
Публично обявените от трети държави дати за преминаването им към МСФО служат като референтни дати за отмяна на признаването на еквивалентността за такива трети държави.
15.
възлага на своя председател да предаде настоящата резолюция на Съвета и на Комисията.
