ВЪПРОС С ИСКАНЕ ЗА УСТЕН ОТГОВОР H-0491/08
за времето за въпроси на месечната сесия през Юли 2008
съгласно член 109 от Правилника за дейността на ЕП
от
Rumiana Jeleva
към Комисията
Относно: Резултатът от заседанието на подкомисията ЕС-Египет относно "Политически въпроси: правата на човека и демокрацията", проведено на 2 и 3 юни във връзка с al-Manar
Признавайки, че омразата и насилието в програмите на телевизионния канал на Хизбула, Al-Manar, е в противоречие с разпоредбите на член 11б от Директивата 2007/65/EО („Телевизия без граници“), (предишният член 22), всички европейски доставчици на сателитна връзка са спрели да поддържат този канал. Също така, излъчването на Al Manar чрез Nilesat е в противоречие с ангажиментите на Египет поети в Плана за действие ЕС-Египет, свързан точно с борбата срещу нетърпимостта, дискриминацията, расизма и ксенофобията и насърчаването на зачитането на религиите и културите.
Доколко Комисията е повдигнала въпроса за Al-Manar по време на заседанието на подкомисията и как Комисията възнамерява да попречи на Al-Manar да излъчва вредното послание, изпълнено с омраза и насилие спрямо Европа посредством неевропейски доставчици на сателитна връзка?
1 ОВ L 332, 18.12.2007 г., стр. 27