ЕП се надява на добро сътрудничество с бъдещия американски президент
Външни отношения
2008-06-05 - 13:36
Днес, 5 юни, Европейският парламент прие Резолюция за предстоящата среща на високо равнище ЕС-САЩ на 10 юни 2008 г. В нея депутатите изразяват своите надежди за успешно сътрудничество със следващия американски президент, като същевременно разглеждат някои спорни въпроси като климатичните промени, визовия режим и иранската ядрена програма.
В одобрената с 552 гласа "за", 68 "против" и 23 "въздържали се" резолюция се изразява надежда за "засилен американски ангажимент към многостранността и мира и демокрацията в световен мащаб" от страна на новата президентска администрация.
В този смисъл депутатите се надяват, че следващият президент на САЩ ще се ангажира с разрешаването на някои проблемни въпроси като Международния наказателен съд и протокола от Киото за изменението на климата, по които все още съществуват различия между Европа и САЩ.
Климатични промени
Европейският парламент настоява САЩ да направят всичко възможно за завършването на вътрешното си законодателство по въпросите на климата до конференцията на ООН в Копенхаген през декември 2009 г.
Депутатите приканват САЩ да продължи усилията си за установяване на система за търговия с въглеродни емисии, която да може в бъдеще да се свърже със схемата на ЕС за търговия с емисии. Подобна съвместимост на механизмите за търговия с въглеродни емисии в световен мащаб ще бъде от най-голяма полза за околната среда и промишлеността.
Визов режим
Членовете на ЕП призовават САЩ незабавно да премахнат визовия режим и да третират всички граждани на държавите-членки на ЕС еднакво, на основата на пълна реципрочност. В този контекст се отбелязва, че преговорите за установяване на безвизов режим трябва да бъдат прозрачни, основани на реципрочност и да зачитат разпоредбите на ЕС за защита на данните.
Иран
Резолюцията приветства тясното сътрудничество между ЕС и САЩ по иранския ядрен въпрос, довело до приемането на 3 март 2008 г. на резолюция 1803 на Съвета за сигурност на ООН, която налага нови санкции на Иран. Депутатите приканват САЩ да участват в преговорите с Иран наред с ЕС, доколкото те имат възможност да предложат допълнителни гаранции за сигурност на Иран.
Американската противоракетна система в Европа
Европейският парламент счита, че планът на САЩ за разполагане на противоракетна система в Европа може да възпрепятства международните усилия за разоръжаване и че този въпрос не би трябвало да е обект на чисто двустранни дискусии между САЩ и отделни европейски страни, тъй като оказва влияние върху сигурността в Европа като цяло.
20080604IPR30753 Приетият текст, разискванията, резултатите от гласуванията и поименните гласувания на резолюцията относно срещата на високо равнище ЕС/САЩ ще бъдат публикувани скоро на този линк Прессъобщение на Словенското председателство за срещата на високо равнище ЕС/САЩ (англ.) Срещи на високо равнище ЕС/САЩ (англ.) Външни отношения на ЕС със САЩ (англ.) Аудио, 19:44 (англ.) Аудио, 19:44 (оригинал) Аудио, 16:05 (англ.) Аудио, 16:04 (оригинал)
BG
1
LINK
//activities/plenary/ta/calendar.do?language=BG
BG
2
LINK
http://www.eu2008.si/en/Meetings_Calendar/Dates/June/0610_EUTrojka_ZDA.html?tkSuche=ajax&globalDatum=27.05.&multiDatum=26.06.&veranstaltungsart=&globalPolitikbereich=&visiblePath=/htdocs/en
BG
3
LINK
http://ec.europa.eu/external_relations/us/intro/summit.htm
BG
4
LINK
http://ec.europa.eu/external_relations/us/intro/index.htm
BG
5
MULTIMEDIA
20080604MLT30910.asf
BG
6
MULTIMEDIA
20080604MLT30908.asf
BG
7
MULTIMEDIA
20080604MLT30912.asf
BG
8
MULTIMEDIA
20080604MLT30906.asf
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
