P6_TA(2008)0462
Колективно презгранично управление на авторското право онлайн
B6-0423/2008
Резолюция на Европейския парламент от 25 септември 2008 г. относно колективно презгранично управление на авторското право и сродните му права за законни онлайн музикални услуги
Европейският парламент
, –
като взе предвид Препоръката на Комисията 2005/737/ЕО от 18 октомври 2005 г. относно колективно презгранично управление на авторско право и сродните му права за законни онлайн музикални услуги ОВ L 276, 21.10.2005 г., стр. 54.
(наричана по-долу "Препоръката от 2005 г."),
–
като взе предвид Договора за създаване на Европейската общност, и по-специално членове 95 и 151 от него,
–
като взе предвид членове ІІ-77 и ІІ-82 от Хартата на основните права на Европейския съюз,
–
като взе предвид член 97а от Договора от Лисабон,
–
като взе предвид международните споразумения в сила, които се отнасят до правата върху музика, а именно Римската конвенция от 26 октомври 1961 г. за закрила на артистите-изпълнители, продуцентите на звукозаписи и излъчващите организации, Бернската конвенция за закрила на литературните и художествените произведения, Договора на Световната организация по интелектуална собственост за авторското право от 20 декември 1996 г., Договора на Световната организация по интелектуална собственост за изпълненията и звукозаписите от 20 декември 1996 г. и Споразумението на СТО относно свързаните с търговията аспекти на правата върху интелектуалната собственост (ТРИПС) от 15 април 1994 г.,
–
като взе предвид корпуса на правото на ЕО ("
acquis communautaire
") в сферата на авторско право и сродните му права, който се прилага при правата върху музика, а именно Директива 2006/115/ЕО на Европейския парламент и на Съвета от 12 декември 2006 г. за правото на отдаване под наем и в заем, както и за някои права, свързани с авторското право в областта на интелектуалната собственост ОВ L 376, 27.12.2006 г., стр. 28.
, Директива 93/83/ЕИО на Съвета от 27 септември 1993 г. относно координирането на някои правила, отнасящи се до авторското право и сродните му права, приложими към спътниковото излъчване и кабелното препредаване ОВ L 248, 6.10.1993 г., стр. 15.
, и Директива 2006/116/ЕО на Европейския парламент и на Съвета от 12 декември 2006 г. за срока за закрила на авторското право и някои сродни права ОВ L 372, 27.12.2006 г., стр. 12.
и Директива 2001/29/ЕО на Европейския парламент и на Съвета от 22 май 2001 г. относно хармонизирането на някои аспекти на авторското право и сродните му права в информационното общество ОВ L 167, 22.6.2001 г., стр. 10.
,
–
като взе предвид Зелената книга на Комисията от 19 юли 1995 г. относно авторското право и сродните права му в информационното общество ( COM(1995)0382 ),
–
като взе предвид своята резолюция от 15 май 2003 г. относно защитата на аудиовизуалните артисти-изпълнители ОВ C 67 Е, 17.3.2004 г., стр. 293.
,
–
като взе предвид своята резолюция от 15 януари 2004 г. относно общностна рамка за дружествата за колективно управление в областта на авторското право и сродните му права ОВ C 92 Е, 16.4.2004 г., стр. 425.
,
–
като взе предвид съобщението на Комисията от 16 април 2004 г. относно управлението на авторското право и сродните му права на вътрешния пазар ( COM(2004)0261 ),
–
като взе предвид своята резолюция от 5 юли 2006 г. относно прилагането на Лисабонската програма на Общността: повече научни изследвания и иновации - инвестиране за растеж и заетост: общ подход ОВ C 303 E, 13.12.2006 г., стр. 640.
,
–
като взе предвид съобщението на Комисията от 3 януари 2008 г. относно творческото онлайн съдържание в единния пазар ( COM(2007)0836 ),
–
като взе предвид своята резолюция от 6 юли 2006 г. относно свободата на изразяване в Интернет ОВ C 303 E, 13.12.2006 г., стр. 879.
,
–
като взе предвид своята резолюция от 13 март 2007 г. относно Препоръка на Комисията от 18 октомври 2005 г. относно колективно трансгранично управление на авторско право и сродните му права за законни онлайн музикални услуги (2005/737/ЕО) ОВ C 301 E, 13.12.2007 г., стр. 64.
,
–
като взе предвид своята резолюция от 4 септември 2007 г. относно институционалните и правни последици от използването на актове с незадължителна юридическа сила ОВ C 187 E, 24.7.2008 г., стр. 75.
,
–
като взе предвид обобщения доклад, представящ резултатите мониторинга на Препоръката от 2005 г. http://ec.europa.eu/internal_market/copyright/docs/management/monitoring-report_en.pdf.
,
–
като взе предвид член 108, параграф 5 от своя правилник,
А.
като има предвид, че в своята резолюция от 13 март 2007 г. Парламентът прикани Комисията да посочи ясно, че Препоръката от 2005 г. се прилага изключително за онлайн продажби на музикални записи, както и да представи възможно най-скоро – след като проведе широки консултации със заинтересованите страни – предложение за гъвкава директива, която да бъде приета от Парламента и Съвета по процедурата за съвместно вземане на решения с оглед регулиране на колективното управление на авторското право и сродните му права по отношение на презгранични онлайн музикални услуги, като същевременно се вземе предвид спецификата на цифровата ера и се защитава европейското културно разнообразие, по-дребните заинтересовани страни и местните репертоари, въз основа на принципа за равно третиране;
Б.
като има предвид, че в своята резолюция от 13 март 2007 г. Парламентът счете, че интересите на авторите и следователно на културното разнообразие в Европа ще бъдат най-добре обслужени чрез въвеждането на справедлива и прозрачна система на конкуренция, с която да се избегне натиск върху приходите на авторите;
1.
Припомня, че в контекста на териториалния характер на авторското право и въпреки съществуването на Директива 2001/29/ЕО, положението в областта на колективното управление на авторското право и сродните му права за онлайн услуги е действително сложно, главно поради липсата на европейски лицензи;
2.
Счита, че за притежателите на права и ползвателите, особено излъчващите оператори, се създаде климат на правна несигурност, поради нежеланието да бъде създадено законодателство – въпреки различните резолюции на Европейския парламент – и поради решението да се опита да се регулира сектора посредством препоръка;
3.
Подчертава, че от друга страна, след оплакване от страна на ползвателите, Генерална дирекция "Конкуренция" на Комисията се намеси като започна процедура срещу CISAC (Международната конфедерация на дружествата на композитори и автори), която включва 24 европейски организации за колективно управление на авторски права сред членовете си; изтъква, че последица от това решение ще бъде възпрепятстването на всякакви опити от заинтересованите страни да действат заедно за намиране на подходящо решение – като например, система за уреждане на права на европейско равнище – и предоставяне на възможност за олигопол на някои големи организации за колективно управление на авторски права, обвързани с изключителни споразумения с издатели от световния репертоар; изразява убеждение, че резултатът ще бъде ограничаване на избора и изчезване на малките организации за колективно управление на авторски права в ущърб на културите на малцинствата;
4.
Счита, че докладът, представящ резултатите от мониторинга на Препоръката от 2005 г. не отразява точно съществуващото положение и не отчита становището на Парламента, представено в неговата резолюция от 13 март 2007 г.;
5.
Счита, че това положение отразява факта, че Комисията е избрала да игнорира предупрежденията, отправени от Парламента, по-конкретно в резолюцията му от 13 март 2007 г., която включва конкретни предложения за контролирана конкуренция, както и за защита и инициативи за културите на малцинствата в рамките на Европейския съюз;
6.
Призовава Комисията да гарантира, че Парламентът като съзаконодател участва ефективно в инициативата относно творческото съдържание онлайн;
7.
Възлага на своя председател да предаде настоящата резолюция на Комисията.
