A7-0248/2011
24.6.2011
***
ПРЕПОРЪКА
относно проекторешението на Съвета за сключване на Споразумението между Европейския съюз, Конфедерация Швейцария и Княжество Лихтенщайн за изменение на Допълнителното споразумение между Европейската общност, Конфедерация Швейцария и Княжество Лихтенщайн за включване на Княжество Лихтенщайн в Споразумението между Европейската общност и Конфедерация Швейцария относно търговията със селскостопански продукти
(16209/2010 – C7– 0125/2011 – 2010/0313(NLE))
Комисия по международна търговия
Докладчик:
Béla Glattfelder
PE 456.795v02-00
Легенда на използваните знаци
* Процедура на консултация
*** Процедура на одобрение
***I Обикновена законодателна процедура (първо четене)
***II Обикновена законодателна процедура (второ четене)
***III Обикновена законодателна процедура (трето четене)
(Посочената процедура се базира на правното основание, предложено в проекта на акт.)
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....5
ИЗЛОЖЕНИЕ НА МОТИВИТЕ...............................................................................................6
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ.....................................7
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно проекторешението на Съвета за сключване на Споразумението между Европейския съюз, Конфедерация Швейцария и Княжество Лихтенщайн за изменение на Допълнителното споразумение между Европейската общност, Конфедерация Швейцария и Княжество Лихтенщайн за включване на Княжество Лихтенщайн в Споразумението между Европейската общност и Конфедерация Швейцария относно търговията със селскостопански продукти
(16209/2010 – C7– 0125/2011 – 2010/0313(NLE) )
(Одобрение)
Европейският парламент ,
– като взе предвид проекторешението на Съвета (16209/2010),
– като взе предвид проектоспоразумението между Европейския съюз, Конфедерация Швейцария и Княжество Лихтенщайн за изменение на Допълнителното споразумение между Европейската общност, Конфедерация Швейцария и Княжество Лихтенщайн за включване на Княжество Лихтенщайн в Споразумението между Европейската общност и Конфедерация Швейцария относно търговията със селскостопански продукти (16210/2010),
– като взе предвид искането за одобрение, представено от Съвета в съответствие с член 207, параграф 4, първа алинея, както и член 218, параграф 6, втора алинея, буква а), подточка v) от Договора за функционирането на ЕС ( C7‑0125/2011 ),
– като взе предвид член 81 и член 90, параграф 8 от своя правилник,
– като взе предвид препоръката на комисията по международна търговия ( A7-0248/2011 ),
1. дава своето одобрение за сключване на споразумението;
2. възлага на своя председател да предаде позицията на Европейския парламент на Съвета, на Комисията, както и на правителствата и на парламентите на държавите-членки и на Конфедерация Швейцария и на Княжество Лихтенщайн.
ИЗЛОЖЕНИЕ НА МОТИВИТЕ
Търговските отношения на ЕС с Лихтенщайн са тясно свързани с търговските отношения на ЕС с Конфедерация Швейцария, която е четвъртият по значение търговски партньор на Европейския съюз. Отношенията между ЕС и Швейцария се уреждат въз основа на двустранни договори в различни области. За да се сведат до минимум отрицателните последици от отхвърлянето на Споразумението за ЕИП от страна на Швейцария през 1992 г., бяха започнати преговори за търговски споразумения в седем сектора, включително и в сектора на селскостопанските продукти. Споразумението относно селското стопанство беше сключено през 1999 г. и е в сила от 1 юни 2002 г.
В Споразумението относно селското стопанство между ЕО и Швейцария впоследствие беше включено и Княжество Лихтенщайн. Това разширяване на обхвата („Допълнителното споразумение“) влезе в сила на 13 октомври 2007 г. и в съответствие с него всяко изменение на Споразумението относно селското стопанство води до изменение на споразумението между ЕС, Швейцария и Лихтенщайн.
С настоящото добавяне на ново приложение (приложение 12) към Споразумението относно селското стопанство ЕС и Швейцария се стремят да осигурят взаимно признаване на защитените наименования за произход и защитените географски указания, за да се запазят условията на двустранната търговия със селскостопански продукти, като същевременно се допринася за качеството на хранителната верига. По-специално, по силата на Допълнителното споразумение продуктите от Лихтенщайн се считат за продукти с произход от Швейцария. Следователно Допълнителното споразумение, сключено между Европейската общност, Конфедерация Швейцария и Княжество Лихтенщайн, следва също да бъде изменено така, че защитата на географските указания да се прилага и за Лихтенщайн. Две наименования, които спадат към швейцарските географски указания, ще обхванат и територията на Лихтенщайн.
Новото приложение 12 към Споразумението относно селското стопанство ще подобри двустранната търговия със селскостопански продукти между ЕО и Швейцария. Следователно изменението на „Допълнителното споразумение“ е също положителна и необходима стъпка.
Докладчикът препоръчва на Парламента да даде своето одобрение за сключване на споразумението.
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ
Дата на приемане
21.6.2011 г.
Резултат от окончателното гласуване
+:
–:
0:
23
0
2
Членове, присъствали на окончателното гласуване
William (The Earl of) Dartmouth, Laima Liucija Andrikienė, Kader Arif, David Campbell Bannerman, Daniel Caspary, Marielle De Sarnez, Christofer Fjellner, Yannick Jadot, Метин Казак, Bernd Lange, David Martin, Emilio Menéndez del Valle, Vital Moreira, Paul Murphy, Cristiana Muscardini, Godelieve Quisthoudt-Rowohl, Niccolò Rinaldi, Tokia Saïfi, Helmut Scholz, Peter Šťastný, Robert Sturdy, Keith Taylor, Iuliu Winkler, Pablo Zalba Bidegain, Paweł Zalewski
Заместник(ци), присъствал(и) на окончателното гласуване
Catherine Bearder, George Sabin Cutaş, Syed Kamall, Maria Eleni Koppa, Elisabeth Köstinger, Jörg Leichtfried, Jarosław Leszek Wałęsa
