Откриване на пленарната сесия - минута мълчание в памет на жертвите от тероризма
Институции
2007-07-09 - 18:12
Председателят на ЕП Hans-Gert Pöttering откри юлската пленарна сесия в 17,00 часа местно време в понеделник, 9-ти юли. В началото на пленарната сесия депутатите почетоха с минута мълчание паметта на жертвите от тероризма.
Г-н Pöttering каза, че тероризмът продължава да е нарастваща заплаха, която грози "нашия свят", припомняйки атентатите в Мадрид преди три години и в Лондон през 2005 г., както и скорошните терористични атаки в Глазгоу, Лондон и Йемен. Има много данни, че терористичната мрежа Ал Кайда е организирала тези атентати, добави той. Той каза, че тероризмът е престъпление, срещу което Европейският съюз заедно с международната общност трябва да се бори категорично със солидарни действия в съзвучие с европейските ценности и принципи.
Председателят на ЕП изрази съчувствие към семействата на загиналите и страдащите в резултат от терористични атаки. В заключение той цитира думите на британския премиер Гордън Браун: "Ние няма да се предадем, няма да бъдем уплашени".
След това членовете на Европейския парламент почетоха паметта на жертвите от тероризма с едноминутно мълчание.
Депутатите приеха дневния ред на пленарната сесия с едно изменение: докладът от Helmuth Markov за у правление то на безопасността на пътните инфраструктури беше върнат за преразглеждане в компетентната комисия.
Акценти от предстоящата пленарна сесия (9-12 юли)
Либерализация на пощенските услуги
На предстоящата си пленарна сесия от 9-ти до 12-ти юли Европейският парламент ще гласува предложението на членовете на парламентарната комисия по транспорта за пълна либерализация на пощенските услуги от 31 декември 2010 г. - две години по-късно от крайния срок, предложен от Европейската комисия. За България, както и за другите нови държави-членки, те предлагат този срок да се удължи с още две години - т.е пълно отваряне на пазара за тях от 31 декември 2012 г.
José Sócrates ще представи приоритетите на португалското председателство Министър-председателят на Португалия г-н José Sócrates ще представи пред членовете на ЕП приоритетите на португалското председателство. Португалия пое на 1 юли ротационното председателство на Европейския съюз за 6 месеца. Сред приоритетите на Португалия са одобрение на преработения договор за реформиране на съюза, както и нов тласък на отношенията с Африка, по-добър диалог със страните от Средиземноморието и установяване на привилегировано партньорство с Бразилия.
Свикване на междуправителствена конференция
След като страните членки успяха да постигнат труден компромис по въпроса за договора за реформиране на ЕС на срещата им на върха на 21 и 22 юни в Брюксел, Португалия се очаква да открие Междуправителствената конференция за приемане на новия европейски договор още на 23 юли. В понеделник, 9 юли, Комисията по конституционните въпроси ще гласува становището си относно свикването на Междуправителствената конференция. ЕП ще го обсъди след дебата за приоритетите на председателството в сряда.
Въпросът с името не бива да бъде пречка за членството на Бившата югославска република Македония
ЕП ще обсъди доклад за напредъка на Бившата югославска република Македония към членство в Европейския съюз. Текстът, приет от Комисията по външните работи, приветства реформите в страната и споразуменията между правителството и опозицията за употребата на албанския език от институциите, както и защитата на малцинствата в процеса на взимане на решения. Според членовете на парламентарната комисия въпросът за името на страната не трябва да бъде част от условията за членство.
Правила за хранителните добавки, ензими и ароматични продукти за храни Европейският парламент ще гласува изменения по четири регламента с цел осъвременяване а процедурите за осъвременяване на разрешението на хранителни добавки, хранителни ензими и ароматични продукти за храни. Докладите са подготвени от Комисията по околната среда, общественото здраве и безопасността на храните. Депутатите ще ги обсъдят в понеделник вечерта и ще ги гласуват във вторник.
ЕП ще гласува компромисното споразумение за втората общностната програма в областта на здравето
ЕП ще гласува предложението на Комисията по околната среда да одобри компромис на второ четене за втората Програма за действие на Общността в областта на здравето (2007-2013 г.). Преговарящите от ЕП приеха сумата за бюджета, предложена от Съвета, за да може новата програма да стартира от 1-ви януари 2008 г.
Призив за приложение от всички държави-членки на законодателството за либерализация на пазара за електричество и газ
ЕП ще гласува незаконодателен доклад в отговор на мерките за пълната либерализация на вътрешния пазар за електричество и газ. Комисията по промишлеността призовава за прилагане на законодателството от държавите-членки, повече инвестиции в електрическата мрежа и газовите мрежи, преустановяване на регулираните цени и сътрудничество на националните регулатори на ниво ЕС.
Забрана за продажба на измервателни уреди, съдържащи живак
ЕП ще гласува препоръка на второ четене от Комисията по околната среда за забрана на продажбата на определени неелектрически или електронни уреди за измерване и контрол, които съдържат живак. Парламентарната комисия подкрепи единодушно Общата позиция на Съвета без изменения. Искането на ЕП за въвеждане на цялостно изключение за производителите на барометри отпадна след като Комисията по околната среда прие предложението на Съвета за двугодишно освобождаване за тях.
Комисията по транспорта иска по-прозрачни цени на самолетните билети
За да спре практиката на някои въздушни превозвачи да публикуват цени на билетите си без такси, Комисията по транспорта предлага на ЕП да подкрепи изменения към законодателството за общите правила за извършване на въздухоплавателни транспортни услуги в Общността. Според парламентарната комисия отношението към въздушните пътници трябва да е същото като към другите пътници и те също имат право на пълна информация за крайната цена, която трябва да платят.
Европейска визия за моретата и океаните
ЕП ще гласува доклад в отговор на Зелената книга на Европейската Комисия: „Бъдещата морска политика на ЕС: Европейска визия за океаните и моретата“. Комисията по транспорта приветства създаването на обща морска политика и предупреждава за спешната нужда от бързи действия срещу климатичните изменения и опазването на морската флора и фауна.
Увеличение от 4,5% за минималните ставки на акциза за алкохолните напитки
Европейският парламент ще гласува доклада на Комисията по икономическите въпроси за акцизите на алкохолните напитки. Членовете на парламентарната комисия подкрепиха увеличение от 4,5 % за минимални ставки, отчитащи инфлацията след разширяването на ЕС през 2004 г.
Дебат за еврозоната и работата на Европейската централна банка
В сряда следобед членовете на ЕП ще обсъдят с президента на Европейската централна банка (ЕЦБ) Jean-Claude Trichet, председателя на Еврогрупата и министър-председател на Люксембург Jean-Claude Juncker и комисаря по икономика и финанси Joaquin Almunia състоянието на икономиката в еврозоната и работата на ЕЦБ. Депутатите ще гласуват два доклада по тези теми. Членство в ЕС е възможно в дългосрочен план за една реформирана и демократична Украйна
Членство в ЕС е възможно в дългосрочен план за една реформирана и демократична Украйна, се казва в доклад на Комисията по външните работи, който ще бъде гласуван от ЕП на предстоящата сесия. Докладът призовава за мирен изход от политическата криза, изкореняване на корупцията и гарантиране на независима съдебна система, както и за по-ефективен енергиен пазар. Бъдещо споразумение относно Косово
Депутатите ще обсъдят заедно с представители на Съвета и Комисията бъдещото споразумение относно Косово.
Близък Изток
Депутатите ще обсъдят положението в Палестина с представители на Комисията и Съвета и ще приемат резолюция за Близкия Изток.
Комисията ще информира депутатите за споразумението между ЕС и САЩ за обмена на информация за презокеанските пасажери. ЕП ще гласува резолюция по този въпрос.
Представители на Съвета и Комисията ще обсъдят положението в Пакистан с евродепутатите, които ще изразят позицията си с резолюция.
Трудовото законодателство и предизвикателствата на 21-ви век
"За да може трудовото законодателство да посрещне предизвикателствата на 21-ви век, то трябва да се насочи до голяма степен към сигурността на трудовата заетост през целия трудов живот на работниците, а не към защитата на определени работни места", се казва в незаконодателен доклад за осъвременяване на трудовото законодателство с цел посрещане на предизвикателствата на 21-ви век.
Депутатите ще гласуват предложението на Председателския съвет за календара за работа на Европейския парламент през 2008 г. , който включва разпределение на седмиците за пленарни сесии, работа на комисиите, политическите групи и извънредните парламентарни дейности.
ЕП също ще гласува пет отделни консултативни доклади за предложението за решение на Съвета и на Комисията за сключване на Протоколи към Споразуменията за партньорство и сътрудничество между Европейските общности и техните държави-членки и Молдова, Украйна, Грузия, Армения и Азербейджан, за да се вземе предвид присъединяването на Република България и Румъния към Европейския съюз.
Също така ЕП ще гласува по процедурата консултация доклади за присъединяването на България и Румъния към Конвенцията за създаване на Европейска полицейска служба (Конвенция за Европол), Конвенцията за взаимопомощ по наказателноправни въпроси, Конвенцията за използването на информационни технологии за митнически цели и Конвенцията за лишаване от правоуправление на ППС.
20070706IPR08886
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
