A7-0010/2009
9.9.2009
ДОКЛАД
относно проект на коригиращ бюджет № 8/2009 на Европейския съюз за финансовата 2009 година: Европол, Евроюст, OLAF
(12952/2009 – C7‑0131/2009 – 2009/2050(BUD))
Комисия по бюджети
Докладчик:
Jutta Haug
PE 427.072v02-00
СЪДЪРЖАНИЕ
ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ..........................3
ИЗЛОЖЕНИЕ НА МОТИВИТЕ...............................................................................................5
ПРИЛОЖЕНИЕ I.......................................................................................................................9
ПРОЦЕДУРА...........................................................................................................................10
ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно проект на коригиращ бюджет № 8/2009 на Европейския съюз за финансовата 2009 година, Европол, Евроюст, OLAF
(12952/2009– C7‑0131/2009 – 2009/2050(BUD) )
Европейският парламент,
- като взе предвид член 272 от Договора за ЕО и член 177 от Договора за Евратом,
- като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности
OВ L 248, 16.9.2002 г., стр. 1. , и по-специално членове 37 и 38,
- като взе предвид общия бюджет на Европейския съюз за финансовата 2009 година, окончателно приет на 18 декември 2008 г.
ОВ L 69, 13.3.2009 г. ,
- като взе предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
ОВ C 139, 14.6.2006 г., стр. 1. ,
- като взе предвид предварителния проект на коригиращ бюджет № 8/2009 на Европейския съюз за финансовата 2009 година, представен от Комисията на 3 юли 2009 г. ( COM(2009)0337 ),
- като взе предвид проекта на коригиращ бюджет № 8/2009, утвърден от Съвета на 7 септември 2009 г. (12952/2009 – C7 0131/2009),
- като взе предвид член 75 от своя правилник и приложение V към него,
- като взе предвид доклада на комисията по бюджети ( A7-0010/2009 ),
А. като има предвид, че проектът на коригиращ бюджет № 8 на общия бюджет за 2009 г. включва следното:
- увеличение на бюджетните кредити за поети задължения за програми за премахване и наблюдение на болестите по животните, както и наблюдение на физическото състояние на животните, което може да създаде риск за общественото здраве, свързан с външен фактор,
- създаване на бюджетна позиция „Експлоатация на реактора с висока плътност на потока (HFR) — Допълнителни програми за HFR”,
- създаване на бюджетна позиция за Европейската полицейска служба - разходи, свързани с прехода,
- засилване на субсидията на Общността за Евроюст,
- промени в щатното разписание на OLAF,
Б. като има предвид, че целта на проекта на коригиращ бюджет № 8/2009 е официално внасяне на тези бюджетни корекции в бюджета за 2009 г.,
1. одобрява без изменения проекта на коригиращ бюджет № 8/2009 вследствие резултатите от триалога от 1 септември 2009 г.
Вж. Приложение I ;
2. възлага на своя председател да предаде настоящата резолюция на Съвета и на Комисията.
ИЗЛОЖЕНИЕ НА МОТИВИТЕ
Предварителният проект на коригиращ бюджет (ППКБ) № 8 за 2009 г. включва следните елементи:
- Син език – увеличение с 49 340 000 млн. евро на бюджетните кредити за поети задължения за бюджетна позиция 17 04 01 01 Програми за ерадикация и мониторинг на болестите по животните; мониторинг на физическото състояние на животните, което може да създаде риск за общественото здраве, свързан с външен фактор — нови мерки. Това увеличение е предназначено за засилване на бюджета за ерадикация на болестта „син език“.
- HFR – създаване на бюджетна позиция 10 04 04 02 Експлоатация на реактора с висока плътност на потока (HFR) — Допълнителни програми за HFR (2009—2011 г.) със запис „p.m.“.
- ЕВРОПОЛ – Европейската комисия предложи създаване на бюджетна позиция 18 05 02 03 Европейска полицейска служба — разходи, свързани с прехода, по която ще има бюджетни кредити за поети задължения и бюджетни кредити за плащания в размер на 1 250 000 евро. Тези бюджетни кредити следва да бъдат преразпределени от бюджетна статия 18 05 09 Предотвратяване и борба с престъпността.
- ЕВРОЮСТ – увеличение с 3 900 000 евро на субсидията от Общността за ЕВРОЮСТ, от които се предлага 1 600 000 евро да бъдат покрити от целеви приходи, произтичащи от събрания излишък на ЕВРОЮСТ от финансовата 2008 година. По този начин заявката за нови бюджетни кредити за поети задължения в настоящия коригиращ бюджет възлиза на 2 300 000 евро. Съответните бюджетни кредити за плащания ще дойдат от статия 18 06 07 Програма „Гражданско правосъдие“.
- OLAF – изменение на щатното разписание на OLAF, без допълнителни финансови провизии.
Нетното финансово отражение от този коригиращ бюджет е 51 640 000 евро в нови задължения, без нова заявка за бюджетни кредити за плащания.
Позиция на докладчика
Син език – Комисията предлага допълнителни бюджетни кредити за поети задължения в размер на 49 340 000 евро за борба с болестта „син език”. Тези бюджетни кредити ще покрият разходите, направени от държавите-членки за спешно ваксиниране, както предвижда Решение 90/424/ЕИО (задължителни разходи), в допълнение към сумата от 62 милиона евро, включена в бюджета за 2009 г. По този начин общата сума за 2009 г. ще бъде 111 340 000 евро, докато през 2008 г. тя беше 130 000 000 евро.
Предложената сума се основава на анализ на изпълнението в миналото и на оценка на текущото положение. Тя е в известна степен по-малка от предвиденото от Комисията в нейното писмо за внасяне на корекции № 2 в предварителния проектобюджет за 2009 г. Допълнителни бюджетни кредити за плащания не се предлагат.
Предотвратяване на разпространението на болестта „син език” чрез ваксинация на съответните популации добитък е най-ефикасната мярка за борба с болестта. Предложените бюджетни кредити изглеждат добре обосновани и съответстват на действителните потребности.
Следователно докладчикът подкрепя тази точка от проекта на коригиращ бюджет.
HFR – създаване на бюджетна позиция 10 04 04 02 - Експлоатация на реактора с висока плътност на потока (HFR) — Допълнителни програми за HFR (2009—2011 г.) със запис „p.m.“ -
На 19 февруари 2004 г. Съветът прие тригодишна допълнителна изследователска програма, която да бъде изпълнена от Съвместния изследователски център за Европейската общност за атомна енергия (2004—2006 г.), относно експлоатацията на Общностния реактор с висока плътност на неутронния поток (HFR) в Петен (Нидерландия). Срокът на програмата беше удължен с една година и експлоатацията на реактора с висока плътност на неутронния поток продължи през 2008 г. без допълнителна изследователска програма, макар че бяха положени усилия неговата работа и експлоатация да бъдат поставени на основата на независим и по-дълготраен правен режим.
Тъй като тези усилия завършиха с неуспех, бе необходимо да се осигури продължаване на финансовата подкрепа по нова допълнителна изследователска програма. Новата допълнителна изследователска програма за експлоатация на реактора с висока плътност на неутронния поток в Петен (HFR) бе приета за срок от три години, считано от 1 януари 2009 г.
По време на бюджетната процедура за 2009 г. не бе възможно да се предвиди графикът на това решение и за него не бе включена бюджетна позиция за 2009 г. С напредъка на преговорите стана възможно тази програма да се планира в ППБ за 2010 г. Въпреки това, сега тя трябва да бъде взета предвид за 2009 г.
В тази допълнителна програма е посочено, че финансовите вноски ще бъдат направени от три участващи държави-членки, а именно Нидерландия, Франция и Белгия, и ще бъдат изплатени в общия бюджет на Европейския съюз под формата на целеви приходи.
Комисията няма да прави вноски във връзка с разходите по експлоатацията на HFR с финансови средства от своя бюджет. Комисията трябва обаче да създаде „входна точка“ за тази програма със символичен запис „p.m.“ в новата бюджетна позиция 10 04 04 02 Експлоатация на реактора с висока плътност на потока (HFR) — Допълнителни програми за HFR (2009—2011 г.).
Като се има предвид източникът на финансиране, докладчикът подкрепя тази точка от проекта на коригиращ бюджет.
ЕВРОПОЛ — създаване на бюджетна позиция 18 05 02 03 Европейска полицейска служба — разходи, свързани с прехода.
Тази позиция ще бъде обезпечена с бюджетни кредити за поети задължения и бюджетни кредити за плащания в размер на 1 250 000 евро. Тези бюджетни кредити ще бъдат преразпределени от бюджетна статия 18 05 09 Предотвратяване и борба с престъпността.
Според член 60, параграф 5 от Решение на Съвета
"5. Част от преходните разходи, направени от Европол за подготовката за новата финансова рамка в годината предшестваща първата бюджетна година след датата на прилагане на настоящото решение, се поемат от общия бюджет на Европейския съюз. Тези разходи могат да бъдат финансирани с безвъзмездни средства от Общността." относно създаване на Европейска полицейска служба (Европол), бюджетът на Съюза за 2009 г. ще финансира част от разходите, свързани с прехода при преобразуването на ЕВРОПОЛ в напълно децентрализирана агенция на ЕС. Комисията предлага 1 250 000 евро от общата сума от 1 337 000 евро да се финансира чрез коригиращ бюджет 8/2009.
Комисията предостави на докладчика допълнителни разяснения относно разходите, свързани с прехода, които ще бъдат финансирани чрез европейския бюджет. Освен това, на 1 септември се състоя триалог съобразно разпоредбите на член 47 от МИС, по-специално относно финансирането на интегрирането на ЕВРОПОЛ в бюджета на ЕС (ефектът от това е сходен с ефекта от създаването на нова агенция). Заключенията от триалога бяха задоволителни.
Вж. приложение I: Обобщение на заключенията от триалога от 1 септември 2009 г.
Поради тази причина докладчикът изразява съгласие с тази позиция в ПКБ 8/2009.
ЕВРОЮСТ – увеличение на субсидията от Общността за ЕВРОЮСТ с 3 900 000 евро, от които се предлага 1 600 000 евро да бъдат покрити от целеви приходи, произтичащи от събрания излишък на ЕВРОЮСТ от финансовата 2008 година. По този начин заявката за нови бюджетни кредити за поети задължения в настоящия коригиращ бюджет възлиза на 2 300 000 евро. Съответните бюджетни кредити за плащания ще дойдат от статия 18 06 07 Програма „Гражданско правосъдие“.
Комисията предлага субсидията за ЕВРОЮСТ да се увеличи с 3,9 млн. евро, за да се отговори на новите потребности, пред които се изправя агенцията, във връзка с:
- увеличение на персонала (1,24 милиона евро),
- потребности, свързани със сградния фонд/сигурността, които произтичат от пренасянето в нова сграда - HV1 (1,75 милиона евро), и
- оперативни потребности, произтичащи от увеличаването на дейностите й (0,91 милиона евро).
Комисията счита, че 1,6 милиона евро могат да бъдат финансирани чрез целеви приходи, което оставя само 2,3 милиона евро, които да бъдат финансирани с нови бюджетни кредити (1,39 милиона евро за 18 06 04 01 - субсидия по дялове 1 и 2, и 0,91 милиона евро за 18 06 04 02 - субсидия по дял 3). Тази сума ще бъде финансирана от наличния по функция 3а резерв. Бюджетните кредити за плащания ще бъдат напълно финансирани чрез преразпределение на средства от статия 18 06 07 Програма „Гражданско правосъдие“.
При тези обстоятелства докладчикът изразява съгласие с тази точка от предварителния проект на коригиращ бюджет.
OLAF – Предложеното променено щатно разписание предполага отпускането на 12 допълнителни постоянни длъжности със степен AD11, без финансово обезпечаване, което вече води до намаляването на равностойния брой временни длъжности със степен AD11 от щатното разписание на OLAF в предварителния проектобюджет за 2010 г.
Докладчикът подкрепя това адаптиране на щатното разписание на OLAF.
ПРИЛОЖЕНИЕ I
ТРИАЛОГ ОТ 1 СЕПТЕМВРИ 2009 г.
Обобщение на заключенията
В съответствие с точка 47 от Междуинституционалното споразумение от 17 май 2006 г., Европейският парламент, Съветът и Комисията постигат съгласие по следното:
- въз основа на информацията, предадена от Комисията във финансовото ѝ програмиране, Европейският парламент и Съветът отбелязват, че финансирането на Европол като агенция на Общността може да бъде осигурено в рамките на договорения таван на разходите от подфункция 3а от многогодишната финансова рамка (МФР) за периода 2007—2013 г.; годишният размер ще бъде определен в рамките на всяка годишна бюджетна процедура;
- въз основа на представения от Комисията предварителен проект за коригиращ бюджет № 8/2009, Европейският парламент и Съветът одобряват разходите, свързани с прехода, в размер на 1,250 млн. евро за 2009 г., покрити от прехвърляния по подфункция 3а от многогодишната финансова рамка за периода 2007—2013 г.;
- Европейският парламент и Съветът приканват Комисията да представи възможно най-скоро проект за общи насоки за прилагане на точка 47 от МИС.
________________________
ПРОЦЕДУРА
Заглавие
проект на коригиращ бюджет № 8/2009 на Европейския съюз за финансовата 2009 година: Европол, Евроюст, OLAF
Позовавания
12952/2009– C7-0131/2009 – 2009/2046(BUD)
Водеща комисия
Дата на обявяване в заседание
BUDG0.0.0000 г.
Подпомагаща(и) комисия (и)
Дата на обявяване в заседание
Докладчик(ци)
Дата на назначаване
Jutta Haug
24.1.2008 г.
Заместен(и) докладчик(ци)
Дата на проекта на коригиращ бюджет, съставен от Съвета
8.9.2009 г.
Дата на изпращане от Съвета на проекта на коригиращ бюджет
9.9.2009 г.
Разглеждане в комисия
2.9.2009 г.
Дата на приемане
2.9.2009 г.
Резултат от окончателното гласуване
+:
–:
0:
38
1
1
Членове, присъствали на окончателното гласуване
Damien Abad, Reimer Böge, Giovanni Collino, José Manuel Fernandes, Salvador Garriga Polledo, Monika Hohlmeier, Sidonia Elżbieta Jędrzejewska, Alain Lamassoure, Janusz Lewandowski, Barbara Matera, Надежда Николова Михайлова, László Surján, Francesca Balzani, Andrea Cozzolino, Göran Färm, Eider Gardiazábal Rubial, Jens Geier, Estelle Grelier, Jutta Haug, Jiří Havel, Edit Herczog, Ivaylo Kalfin, Vladimír Maňka, Alexander Alvaro, Ivars Godmanis, Carl Haglund, Sergej Kozlík, Helga Trüpel, James Elles, Jacek Włosowicz, Miguel Portas, Vladimír Remek, Claudio Morganti, Daniël van der Stoep, Angelika Werthmann.
Заместник(ци), присъствал(и) на окончателното гласуване
Frederic Daerden, Cătălin Sorin Ivan, Georgios Stavrakakis, Cristian Silviu Buşoi, Riikka Manner.
Заместник(ци) (чл. 178, пар. 2), присъствал(и) на окончателното гласуване
Дата на внасяне
9.9.2009 г.
Забележки (данни, на разположение само на един език
...
