Седмицата в Европейския парламент Седмицата в Европейския парламент
Седмицата в Европейския парламент започва на 14 април със заседания на политическите групи, които ще координират позициите си за пленарната сесия в Страсбург (21-24 април). Сред темите, които ще се обсъждат в парламентарните комисии са търговските отношения с развиващите се страни (в Комисията по международна търговия) и ситуацията на мюсюлманските жени (Комисията по права на жените и равенството на половете). Може да проследите информацията за тези и други теми на тази интернет страница.
Комисии и делегации
В четвъртък Комисията по международна търговия организира семинар за подготвяните споразумения за икономическото партньорство със страните от Африка, Карибите и Тихоокеанския басейн. На заседанието ще присъства и еврокомисарят по търговията Peter Mandelson.
Комисията по права на жените и равенството на половете ще обсъжда доклад за ниската представителност на жените в научния бранш, както и ситуацията в Турция. В четвъртък комисията ще организира публична дискусия за ситуацията на мюсюлманските жени. Може да проследите това събитие на живо в четвъртък между 9:30 и 12:30 Централно европейско време на нашата интернет страница.
В сряда депутатите от Комисията по външна политика ще се срещнат с иракския премиер Nouri al-Maliki.
На интернет страницата на парламента
В понеделник може да прочетете повече за визитата на председателя на Парламента в Катар. Ще ви предложим и подробности от последната пленарна сесия в нашето информационно досие.
Очаквайте серия материали, посветени на визитата на делегацията на Комисията по граждански свободи в център за имигранти в Дания.
Във вторник ще надникнем в парламентарния доклад, посветен на пакетните почивки и застраховките при подобни пътувания.
Не пропускайте и материала ни, посветен на NHL Stanly Cup, едно специално явление в Брюксел, което ще отбележи 100 годишнината на международния хокей.
20080414INS26465 На живо Парламентарни комисии Седмицата в парламента (на английски)