Затоплянето в Арктика носи нови възможности и заплахи
Околна среда
2010-09-21 - 11:31
©BELGA_Novosti_David Sholomovich Европейският парламент бе домакин на 9-тата Конференция на парламентаристите от арктическия регион на 13-15 септември в Брюксел. Дневният ред съдържаше ключови въпроси като устойчивото управление на ресурсите, сътрудничеството в сферата на образованието и научните изследвания и лятното топене на ледовете. Със стапянето на ледената шапка много туроператори предлагат круизи до безплодните земи на айсбергите и полярните мечки, но малко от тези плавателни съдове са пригодени за арктически пътувания.
Поради драматичното увеличаване на арктическото корабоплаване експертите предупреждават, че следващата голяма морска катастрофа предстои.
"Следващата голяма катастрофа в корабоплаването предстои"
Сегашният председател на Северния съвет, исландският депутат Helgi Hjorvar, отправи строго предупреждение към публиката и не само. "Големите злополуки са само въпрос на време", каза той по повод на зле екипираните круизни кораби, необучения персонал, ограничения капацитет за спасителни операции, неизследваните води и движещите се айсберги.
Арктика открива нови икономически възможности
Някои от участниците в конференцията представиха от много практическа гледна точка новите икономически възможности. През септември 2010 г. първият кораб, плаващ не под руски флаг, ще може да премине по арктическия път от Норвегия до Китай, което спестява 10-15 дни в сравнение с традиционния път през Суецкия канал.
Арктически гласове от ЕС/ЕП
Досега Дания, Швеция и Финландия са най-засегнати от свързаните с Арктика проблеми. Предвид текущите преговори за присъединяване на Исландия към Европейския съюз, в близко бъдеще е възможно още един глас да се присъедини към тези, които искат да привлекат повече внимание към случващото се в Полярния кръг.
Британският член на ЕП от групата на либералите, Diana Wallis, настоятелно призова Арктическия съвет да "увеличи капацитета си за по-цялостно справяне с проблемите в региона и сътрудничество между лидерите". Ирландският член на ЕП Pat the Cope Gallagher (който председателства парламентарната делегация за Норвегия и Исландия) изтъкна, че "глобалното затопляне променя бързо арктическия регион. В резултат на топенето на ледовете и снеговете се откриват нови пътища в корабоплаването, нови риболовни райони и има по-големи възможности за проучването на находища на петрол и природен газ. Предполага се, че 30% от неоткритите залежи на петрол и природен газ в световен мащаб се намират в рамките на арктическия регион".
20100910STO81937 Съобщение за печата 9th Conference of Artic Parliamentarians Резолюция на Европейския парламент от 9 октомври 2008 г. относно управлението на Арктика
BG
1
PHOTO
20100913PHT82038.jpg
BG
2
LINK
/sides/getDoc.do?type=IM-PRESS&reference=20100913IPR82033&format=XML&language=EN
BG
3
LINK
/arcticparl/
-//EP//TEXT TA P6-TA-2008-0474 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
