P7_TA(2010)0368
Финансов регламент, приложим за общия бюджет на Европейските общности по отношение на Европейската служба за външна дейност ***I
A7-0263/2010
Законодателна резолюция на Европейския парламент от 20 октомври 2010 г. относно предложението за регламент на Европейския парламент и на Съвета за изменение на Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности, по отношение на Европейската служба за външна дейност ( COM(2010)0085 – C7-0086/2010 – 2010/0054(COD) )
(Обикновена законодателна процедура: първо четене)
Европейският парламент
, –
като взе предвид предложението на Комисията до Европейския парламент и Съвета ( COM(2010)0085 ),
–
като взе предвид член 294, параграф 2 и член 322 от Договора за функционирането на Европейския съюз, както и член 106а от Договора за създаване на Европейската общност за атомна енергия, в съответствие с които Комисията внесе предложението в Парламента ( C7-0086/2010 ),
–
като взе предвид член 294, параграф 3 от Договора за функционирането на ЕС,
–
като взе предвид становището на Сметната палата от 29 април 2010 г. OВ C 145, 3.6.2010 г., стр. 4.
,
–
като взе предвид ангажимента, поет от представителя на Съвета с писмо от 13 октомври 2010 г. за одобрение на позицията на Парламента в съответствие с член 294, параграф 4 от Договора за функционирането на Европейския съюз,
–
като взе предвид член 55 от своя правилник,
–
като взе предвид съвместните разисквания на Комисията по бюджети и на Комисията по бюджетен контрол в съответствие с член 51 от Правилника за дейността,
–
като взе предвид доклада на Комисията по бюджети и комисията по бюджетен контрол, както и становищата на Комисията по външни работи, Комисията по развитие, Комисията по международна търговия и Комисията по конституционни въпроси ( A7-0263/2010 ),
1.
Приема изложената по-долу позиция на първо четене;
2.
Възлага на своя председател да предаде позицията на Парламента съответно на Съвета и на Комисията, както и на националните парламенти.
P7_TC1-COD(2010)0054
Позиция на Европейския парламент, приета на първо четене на 20 октомври 2010 г. с оглед приемането на Регламент (ЕС, Евратом) № …/2010 на Европейския парламент и на Съвета за изменение на Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности, по отношение на Европейската служба за външна дейност
(Тъй като беше постигнато споразумение между Парламента и Съвета, позицията на Парламента съответства на окончателния законодателен акт, Регламент (ЕС, Евратом) № 1081/2010.)
Приложение
Декларация на Комисията
„Комисията ще разгледа въпроса за инструмента “Европейски фонд за развитие' с цел включването му в бюджета на Съюза в рамките на нейните предложения относно следващата многогодишна финансова рамка.„
