Акценти от пленарната сесия на Европейския парламент в Страсбург (7-10 юли 2008 г.)
2008-07-11 - 10:59
Либерализиране на пазара на природен газ в ЕС. Европейският парламент прие с 579 гласа "за", 80 "против" и 52 "въздържали се" доклад относно либерализирането на газовия пазар в ЕС. Според него държавите-членки могат да избират между пълното разделяне на собствеността или предложения нов модел на "независим преносен оператор", който се стреми да отговори на исканията на осем страни, сред които е и България.
Условия за достъп до газопреносните мрежи. Европейският парламент прие на 9 юли с 642 гласа "за", 32 "против" и 31 "въздържали се" доклад на българския евродепутат Атанас Папаризов (ПЕС) относно условията за достъп до газопреносните мрежи като част от третия енергиен пакет. Чрез него се дават по-големи правомощия на Агенцията за сътрудничество между енергийните регулатори, насърчава се регионалното сътрудничество и се засилва сигурността на доставките.
Френският президент Nicolas Sarkozy пред ЕП: Европа не е осъдена на бездействие. Френският президент Nicolas Sarkozy изтъкна пред ЕП, че бъдещите разширявания на ЕС не могат да се осъществят без Лисабонския договор и новите институционални разпоредби. Той подчерта, че "всички ние носим голяма отговорност" да извадим Европа от кризата в момента. Повечето депутати подкрепиха приоритетите на Френското председателство, като някои от тях все пак критикуваха отсъствието на социалните въпроси от дневния ред и планираното посещение на Sarkozy на откриването на Олимпийските игри.
Разширяване: ЕП подкрепя създаването на Съюз за Черно море. В приетия на 10 юли с голямо мнозинство годишен доклад относно разширяването ЕП потвърждава "твърдия си ангажимент към всички страни кандидатки" и най-вече към тези, които са получили ясна перспектива за членство, като в същото време отбелязва, че интеграционният капацитет на Съюза също трябва да бъде взет предвид. Депутатите настояват в доклада да се състави комплексна стратегия на ЕС за Черноморския регион, която да предвижда създаването на Съюз за Черно море.
Включване на авиацията към схемата за търговия с квоти на ЕС. Европейският парламент прие с 640 гласа "за", 30 "против" и 20 "въздържали се" компромис на второ четене със Съвета относно включването на въздушния транспорт към европейската схема за търговия с квоти за емисии на парникови газове. Според него всички полети, пристигащи или заминаващи от летище в ЕС, ще бъдат включени от 2012 г. към тази схема.
"Успешно приземяване" на новото законодателство за цените на самолетните билети. На 9 юли ЕП прие нов законодателен текст относно правилата за извършване на въздухоплавателни услуги, благодарение на който пътниците ще могат да виждат ясно колко точно трябва да платят за своите самолетни билети. Крайната цена трябва винаги да се посочва по ясен начин от въздушния превозвач и да включва всички тарифи, данъци и допълнителни такси, които се прибавят към билета и които могат да се предвидят към момента на публикуването.
ЕП прие нови правила за добавките, ароматизантите и ензимите в храните. На 8 юли Европейският парламент прие с голямо мнозинство компромис на второ четене със Съвета по пакет от четири проекторегламента относно разрешителния режим за хранителните добавки, ароматизанти и ензими. С това правилата в тази област ще бъдат осъвременени и опростени, като същевременно те ще осигурят по-добра защита на здравето и на потребителите. Според новото законодателство храните, съдържащи определени оцветители, трябва да бъдат етикетирани по подходящ и ясен начин. 20080707BRI33521 Приети текстове, разисквания, резултати от гласувания и поименни гласувания от пленарната сесия на ЕП в Страсбург, 7-10 юли 2008 г. Видео запис на пленарните заседания в Страсбург, 7-10 юли 2008 г. Дневен ред на пленарната сесия в Страсбург, 1-4 септември 2008 г.
BG
1
LINK
/activities/plenary/ta/calendar.do?language=BG
BG
2
LINK
/wps-europarl-internet/faces/vod/research-by-date.jsp?language=bg
BG
3
LINK
/sides/indexPartSession.do?reference=2008-09&language=BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080707BRI33521 FULL-TEXT DOC XML V0//BG
-//EP//TEXT IM-PRESS 20080707BRI33521 ITEM-001-BG DOC XML V0//BG
Енергетика
Либерализиране на пазара на природен газ в ЕС
2008-07-11 - 10:59
Европейският парламент прие с 579 гласа "за", 80 "против" и 52 "въздържали се" доклад относно либерализирането на газовия пазар в ЕС. Според него държавите-членки могат да избират между пълното разделяне на собствеността или предложения нов модел на "независим преносен оператор", който се стреми да отговори на исканията на осем страни, сред които е и България. Първоначалното предложение на Комисията даваше две възможности на държавите-членки: разделяне на собствеността или запазване на собствеността върху интегрирани предприятия за доставка и пренос, ако контролът над преносната система е предаден на независим орган. Осем държави-членки, сред които България (както и Германия и Франция) предложиха алтернативен вариант, при който преносната система остава част от доставчика, но при съответните правила и организация, които да осигурят на практика нейното независимо функциониране.
Въпреки че отхвърли тази "трета опция", ЕП прие текст, базиран на скорошен компромисен вариант на Комисията, в който се предлага създаването на "независими преносни оператори" (НПО). Това предложение, подобно на "третата опция", би позволило на предприятията да запазят собствеността си върху газопровода, ако управлението му е поверено на преносен системен оператор, който разполага с ефективни права за вземане на решения.
Така според предложението в доклада на Romano Maria La Russa (СЕН, Италия) държавите-членки и предприятията могат да избират между пълно разделяне на собствеността или този нов модел - независимият преносен оператор.
Независим преносен оператор
Вариантът с независим преносен оператор оставя собствеността върху газопровода на компанията, която осъществява доставката, но предава контрола върху него на НПО, чиято операционна независимост се гарантира чрез специални правила за функционирането и управлението му.
Пет години след влизането в сила на директивата, Агенцията на енергийните регулатори трябва да докладва дали въведените изисквания са осигурили независимостта на операторите на преносна система.
Депутатите от Комисията по промишленост, изследвания и енергетика на ЕП гласуваха в полза на предложението на Европейската комисия, според което преносните системи или операторите на преносни системи не могат да бъдат контролирани от трети държави, освен ако няма международен договор между ЕС и третата страна.
По-големи права на потребителите
Депутатите същевременно допълниха законодателната инициатива, приемайки поправки за защита правата на потребителите. Според тях потребителите трябва да имат:
право да сменят доставчика си на газ без такси за това;
право на компенсация, ако качеството на предложената услуга не покрива определени критерии (като например неточни или забавени сметки);
достъп до информация за своите права чрез сметките и интернет страниците на газовите компании;
достъп до информация за процедурите, които трябва да се следват в случаи на спорове;
право да бъдат информирани поне на всеки три месеца за своето действително потребление и разходи за газ;
достъп до интелигентни електромери в срок до 10 години от влизането в сила на настоящата директива.
Както при гласуването върху електрическия пазар, и тук депутатите повдигат въпроса за специфични мерки за защита на т.нар. "уязвими потребители". Държавите-членки трябва да вземат адекватни мерки, които да доведат до реално намаляване на броя на "лицата, които страдат от енергийна бедност" (битови потребители, които не могат да си позволят да отопляват дома си на приемливо равнище).
В същия дух депутатите призовават националните регулаторни органи да въведат ценообразуващи формули, при които цената расте при по-високи нива на потребление.
По-голяма роля за националните регулаторни органи
Депутатите приеха и някои други поправки относно националните регулаторни органи, които засилват тяхната роля. Така националните регулаторни органи ще имат мандат:
да гарантират енергийната ефективност и включването на възобновяемите енергийни източници (напр. биогаз) в преносните и в разпределителните мрежи;
да улесняват достъпа до мрежата на възобновяемите енергийни източници, както и на новите участници на пазара;
да одобряват годишните инвестиционни планове на операторите на преносни системи;
да определят и одобряват тарифи за достъп до мрежите;
да налагат глоби на оператора на преносна система - които могат да достигнат до 10% от неговия годишен оборот - за неспазване на съответните му задължения или за дискриминационно поведение.
Приетият текст, разискванията, резултатите от гласуванията и поименните гласувания на доклада относно вътрешния пазар на природен газ може да намерите на този линк Предложение за директива на Европейския парламент и Съвета за изменение на Директива 2003/55/ЕО относно общите правила за вътрешния пазар на природен газ Енергетиката в страните-членки на ЕС (англ.) Третият енергиен пакет - либерализиране на пазара на газ Европейска комисия: енергетика (англ Енергиен пазар - изказвания на Съвета и Комисията на пленарното заседание на 8 юли 2008 г. (англ., аудио, 16:26) Енергиен пазар - изказвания на Съвета и Комисията на пленарното заседание на 8 юли 2008 г. (оригинал, аудио, 16:26) Енергиен пазар - изказвания на докладчиците на пленарното заседание на 8 юли 2008 г. (англ., аудио, 14:23) Енергиен пазар - изказвания на докладчиците на пленарното заседание на 8 юли 2008 г. (оригинал, аудио, 14:23) Енергиен пазар - изказвания на политическите групи на пленарното заседание на 8 юли 2008 г. (англ., аудио, 19:45) Енергиен пазар - изказвания на политическите групи на пленарното заседание на 8 юли 2008 г. (оригинал, аудио, 19:45) Вътрешен пазар на природен газ - пресконференция на докладчици La Rusa и Папаризов (англ., аудио, 39:12) Вътрешен пазар на природен газ - пресконференция на докладчици La Rusa и Папаризов (оригинал, аудио, 39:12)
BG
1
LINK
/activities/plenary/ta/calendar.do?language=BG
BG
2
LINK
http://eur-lex.europa.eu/LexUriServ/LexUriServ.do?uri=COM:2007:0529:FIN:BG:PDF
BG
3
LINK
http://ec.europa.eu/energy/energy_policy/facts_en.htm
BG
5
LINK
http://ec.europa.eu/energy/energy_policy/index_en.htm
BG
6
MULTIMEDIA
20080708MLT33727.asf
BG
7
MULTIMEDIA
20080708MLT33729.asf
BG
8
MULTIMEDIA
20080708MLT33719.asf
BG
9
MULTIMEDIA
20080708MLT33721.asf
BG
10
MULTIMEDIA
20080708MLT33725.asf
BG
11
MULTIMEDIA
20080708MLT33723.asf
BG
12
MULTIMEDIA
20080709MLT33898.asf
BG
13
MULTIMEDIA
20080709MLT33896.asf
-//EP//TEXT IM-PRESS 20080616FCS31737 0 NOT XML V0//BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080707BRI33521 FULL-TEXT DOC XML V0//BG
-//EP//TEXT IM-PRESS 20080707BRI33521 ITEM-COVER-BG DOC XML V0//BG
-//EP//TEXT IM-PRESS 20080707BRI33521 ITEM-002-BG DOC XML V0//BG
Енергетика
Условия за достъп до газопреносните мрежи
2008-07-11 - 10:59
Европейският парламент прие на 9 юли с 642 гласа "за", 32 "против" и 31 "въздържали се" доклад на българския евродепутат Атанас Папаризов (ПЕС) относно условията за достъп до газопреносните мрежи като част от третия енергиен пакет. Чрез него се дават по-големи правомощия на Агенцията за сътрудничество между енергийните регулатори, насърчава се регионалното сътрудничество и се засилва сигурността на доставките. По време на дебата в ЕП докладчикът Атанас Папаризов подчерта необходимостта от силна роля за Агенцията за сътрудничество между енергийните регулатори. Според него предложенията в доклада гарантират, че създаването на Агенцията и укрепване на нейните правомощия ще представлява съществена стъпка напред към установяването на интегриран пазар .
Докладчикът изрази увереност, че "промените в регламента ще съдействат за изграждането на по-конкурентен и по-ефективен европейски пазар на природен газ". В заключение той отбеляза, че е необходимо бързо приемане на третия енергиен пакет, тъй като неговото отлагане "по идеологически причини" ще се отрази негативно на енергийната независимост на ЕС.
Докладът на Атанас Папаризов (ПЕС) за условията за достъп до газопреносните мрежи цели укрепването на вътрешния пазар на газ, подобряването на сътрудничеството между операторите на преносни системи и хармонизирането на правилата за операторите на системи за съхранение на газ. Други важни въпроси в доклада са засилването на прозрачността и осигуряването на дългосрочни програми за осигуряване на доставките на газ, предотвратяването на сериозни смущения в тях и планирането на инвестициите.
Една от най-важните теми в доклада е ролята на Агенцията за сътрудничество между енергийните регулатори, която предстои да бъде създадена в рамките на разглеждания от ЕП в момента трети енергиен пакет.
Комисията предложи първоначално създаването на Европейска мрежа от оператори на преносни системи на газ (ЕМОПСГ), която да обединява различните оператори на преносни системи и да има правомощия да приема:
технически и пазарни кодекси относно:
правила за сигурност и надеждност;
правила за свързване на мрежата и достъп;
правила за оперативна съвместимост и оперативни процедури при аварийни ситуации;
правила за разпределение на капацитета и за управление на претоварването;
енергийна ефективност; 10-годишен инвестиционен план; годишна работна програма; планове за научноизследователска дейност.
Така според предложението на Европейската комисия Агенцията щеше да има по-скоро консултативна роля спрямо ЕМОПСГ. При гласуването обаче в Комисията по промишленост, изследвания и енергетика на ЕП в края на май, депутатите приеха поправки, според които ЕМОПСГ предлага гореописаните правила, планове и кодекси (според насоките на Агенцията), а Агенцията е тази, която в крайна сметка ги приема.
Агенцията трябва освен това да следи за прилагането от страна на ЕМОПСГ на мрежовите кодекси. Тя ще има важен глас и при определянето на въпросите от "първостепенно значение за развитието на вътрешния пазар на газ".
Даването на по-големи правомощия означава и поемането на по-голяма отговорност. В този смисъл депутатите взеха решение Агенцията да бъде с по-голяма отчетност: нейният директор ще бъде одобряван от ЕП и трябва редовно да докладва пред Парламента за изпълнението на своите задължения. Централата на Агенцията ще бъде в Брюксел.
Новата регулаторна рамка насърчава също така регионалните инициативи на операторите на преносни системи и на регулаторните органи с цел да се осигури оптимално управление на мрежата и целесъобразно планиране и реализиране на инвестициите. Тя осигурява по-голяма прозрачност и изчерпателна информация за функционирането на преносната мрежа и се гарантира равнопоставен достъп на всички заинтересувани участници, включително на малките и средни потребители и доставчици.
Приетият текст, разискванията, резултатите от гласуванията и поименните гласувания по доклада относно условия за достъп до газопреносни мрежи може да намерите на този линк Предложение за регламент на Европейския парламент и на Съвета за изменение на Регламент (ЕО) № 1775/2005 относно условия за достъп до газопреносни мрежи Третият енергиен пакет - либерализиране на пазара на газ Енергетиката в страните-членки на ЕС (англ.) Европейска комисия: енергетика (англ.) Енергиен пазар - изказвания на Съвета и Комисията на пленарното заседание на 8 юли 2008 г. (англ., аудио, 16:26) Енергиен пазар - изказвания на Съвета и Комисията на пленарното заседание на 8 юли 2008 г. (оригинал, аудио, 16:26) Енергиен пазар - изказвания на докладчиците на пленарното заседание на 8 юли 2008 г. (англ., аудио, 14:23) Енергиен пазар - изказвания на докладчиците на пленарното заседание на 8 юли 2008 г. (оригинал, аудио, 14:23) Енергиен пазар - изказвания на политическите групи на пленарното заседание на 8 юли 2008 г. (англ., аудио, 19:45) Енергиен пазар - изказвания на политическите групи на пленарното заседание на 8 юли 2008 г. (оригинал, аудио, 19:45) Вътрешен пазар на природен газ - пресконференция на докладчици La Rusa и Папаризов (англ., аудио, 39:12) Вътрешен пазар на природен газ - пресконференция на докладчици La Rusa и Папаризов (оригинал, аудио, 39:12)
BG
1
LINK
/activities/plenary/ta/calendar.do?language=BG
BG
2
LINK
http://eur-lex.europa.eu/LexUriServ/LexUriServ.do?uri=COM:2007:0532:FIN:BG:PDF
BG
4
LINK
http://ec.europa.eu/energy/energy_policy/facts_en.htm
BG
5
LINK
http://ec.europa.eu/energy/energy_policy/index_en.htm
BG
6
MULTIMEDIA
20080708MLT33727.asf
BG
7
MULTIMEDIA
20080708MLT33729.asf
BG
8
MULTIMEDIA
20080708MLT33719.asf
BG
9
MULTIMEDIA
20080708MLT33721.asf
BG
10
MULTIMEDIA
20080708MLT33725.asf
BG
11
MULTIMEDIA
20080708MLT33723.asf
BG
12
MULTIMEDIA
20080709MLT33898.asf
BG
13
MULTIMEDIA
20080709MLT33896.asf
-//EP//TEXT IM-PRESS 20080616FCS31737 0 NOT XML V0//BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080707BRI33521 FULL-TEXT DOC XML V0//BG
-//EP//TEXT IM-PRESS 20080707BRI33521 ITEM-001-BG DOC XML V0//BG
-//EP//TEXT IM-PRESS 20080707BRI33521 ITEM-003-BG DOC XML V0//BG
Външни отношения
Френският президент Nicolas Sarkozy пред ЕП: Европа не е осъдена на бездействие
2008-07-11 - 10:59
Френският президент Nicolas Sarkozy изтъкна пред ЕП, че бъдещите разширявания на ЕС не могат да се осъществят без Лисабонския договор и новите институционални разпоредби. Той подчерта, че "всички ние носим голяма отговорност" да извадим Европа от кризата в момента. Повечето депутати подкрепиха приоритетите на Френското председателство, като някои от тях все пак критикуваха отсъствието на социалните въпроси от дневния ред и планираното посещение на Sarkozy на откриването на Олимпийските игри. Френското председателство на ЕС В своите встъпителни думи пред Европейския парламент в Страсбург Nicolas Sarkozy подчерта, че "всички ние носим голяма отговорност: как да извадим Европа от кризата, в която тя се намира, как да избегнем блокирането, как да превъзмогнем нашите противоречия и да ги поставим в полза на Европа?" Френският президент изтъкна своето желание "да успокои притесненията на гражданите" и да покаже една Европа, "която работи за всички". Договорът от Лисабон или Договорът от Ница Г-н Sarkozy заяви пред депутатите, че "никой не казва, че Договорът от Лисабон решава всички проблеми", но все пак това е един "приемлив за всички компромис". Той обяви, че ще посети Ирландия на 21 юли, за да "слуша, да установи диалог и да се опита да намери решения" на ирландското "не". Френското председателство ще предложи през октомври или през декември "метод" за излизане от кризата, изготвен съвместно с ирландското правителство. Изключвайки възможността за преговори за нов договор, френският президент подчерта, че европейските избори през юни 2009 г. ще се проведат или на основата на Лисабонския договор, или на този от Ница. Говорейки по въпроса за разширяването на ЕС, Nicolas Sarkozy подчерта, че разширяването от 2004 г. е било успешно, но в същото време каза, че без институционална реформа е невъзможно да се осъществи бъдещо разширяване на Съюза. Френският президент се изказа в полза на интегрирането в ЕС на страните кандидатки от Западните Балкани, тъй като за него те са "безспорно европейски". Енергийният и климатичен пакет е абсолютен приоритет Говорейки за приоритетите на започналото Френско председателство на ЕС, г-н Sarkozy отдели на първо място внимание на климатичните промени и енергийния пакет. Според неговите думи, "ние сме последното поколение, което може да избегне катастрофата", и затова "Европа трябва да даде пример" в борбата срещу климатичните промени". Президентът на Франция изтъкна, че по време на срещата на високо равнище в Копенхаген през декември 2008 г. Европа трябва да бъде единна в своята позиция. Междувременно по време на Френското председателство трябва да бъде приет енергийният и климатичен пакет, който е "абсолютен приоритет". Той изтъкна също и големите усилия, които се изискват от новите държави-членки, които все още разчитат предимно на енергия от изкопаеми горива. Имиграция и отбрана Разглеждайки другите приоритети на Френското председателство, Nicolas Sarkozy подчерта, че европейската политика за отбрана трябва да бъде развита, тъй като "как Европа може да бъде политическа сила, ако не е в състояние да се отбранява?" Френският президент подчерта, че създаването на Европейски пакт по въпросите на имиграцията и убежището е от голяма важност, за да може дебатът за имиграцията да излезе от националните рамки и да прерасне в европейска политика. Обща селскостопанска политика Друг основен приоритет на Френското председателство е реформата на Общата селскостопанска политика на ЕС. Изтъквайки довода, че близо 850 милиона души страдат от глад по света, Nicolas Sarkozy зададе въпроса дали е разумно да се намалява земеделската продукция, особено в момент, в който имаме най-много нужда от нея? Според него е необходимо 27-те държави-членки да постигнат съгласие върху концепциите за "хранителна сигурност" и "хранителна достатъчност" в рамките на прегледа на Общата селскостопанска политика на ЕС. Френският президент засегна също сферите на културата и спорта, като обяви и намерението на Председателството да организира конференция върху болестта на Алцхаймер. В заключение Nicolas Sarkozy отбеляза, че "френското председателство "ще работи ръка в ръка" с европейските депутати и че се надява след "шест месеца да може да се каже, че Европа е постигнала напредък". Европейска комисия Председателят на ЕК Jose Manuel Barroso отбеляза желанието на президента Sarkozy "Франция да се завърне в Европа". "Това е добра новина за нас", каза той, обещавайки Комисията да подкрепя Франция по време на нейното председателство, за да постигнат заедно успехи за ЕС. Председателят на Европейската комисия подчерта, че интегрираната политика в областта на енергията и климатичните промени е правилният главен приоритет на Председателството, като то може да разчита на пълната подкрепа на ЕК в тази област. Говорейки за Лисабонския договор, г-н Barroso каза, че той може да направи Европа по-ефективна, по-резултатна и по-демократична, но фактът, че Договорът не е влезнал в сила не бива да бъде извинение, за да не се отговаря на проблемите на европейските граждани. Говорители на големите политически групи Joseph Daul (ЕНП-ЕД, Франция) изтъкна, че Франция е решила нейното председателство да бъде белязано от силен политически ангажимент, от какъвто има силна нужда в момента, за да се преодолеят предизвикателствата пред Европа. Според него в момента най-голямото предизвикателство е "не"-то в Ирландия, като за целта е необходимо да се осигури подкрепата на гражданите за изграждането на Европа. "Ако не можем да убедим хората, че най-важните проблеми като климата, енергията и имиграцията могат да бъдат разрешени само на европейско ниво, то тогава имаме голям проблем", подчерта г-н Daul. Лидерът на ЕНП-ЕД подкрепи приоритетите на Френското председателство, като отбеляза, че в контекста на сигурността на хранителните доставки е важно да се подпомогнат "най-уязвимите по света и най-бедните в държавите-членки". Martin Schulz (ПЕС, Германия) изтъкна два основни приоритета за следващите шест месеца: климатичните промени и ратификацията на Договора от Лисабон. Той подчерта необходимостта от по-голяма прозрачност, демократичност и по-силна роля на националните парламенти. Говорейки за Социална Европа, г-н Schulz определи като "грешка" тезата, че социалните въпроси могат да бъдат разглеждани само на национално ниво. Според него "европейското икономическо развитие създава повече растеж и заетост, но трябва също така да създава и повече социална защита". От името на АЛДЕ говори Graham Watson (Великобритания), който се обърна към г-н Sarkozy с думите, че "решението на ирландските гласоподаватели да отхвърлят Лисабонския договор направи по-проблематично Вашето впечатляващо подготвено председателство". Според него с всеки изминал ден енергийният и климатичен пакет става все по-належащ, като Европа трябва да е готова да посрещне дългосрочното покачване на цените на горивата и да се бори срещу глобалното затопляне. Г-н Watson подчерта и необходимостта от инвестиции във възобновяемите енергии. В заключение Graham Watson отбеляза, че "хората се вълнуват повече от цените на петрола и хляба, отколкото от големите цели на нашия Съюз". Затова според него в момента имаме нужда повече от всякога от една Европа, която да се ангажира с практическото решаване на проблемите на гражданите.
Разискванията относно представянето на програмата на Френското председателство на пленарното заседание на 10 юли 2008 г. може да намерите на този линк Интернет страница на Френското председателство Европейски съвет Очакванията на евродепутатите от Френското председателство Представяне на програмата на Френското председателство - изказване на президента на Франция Nicolas Sarkozy на пленарното заседание на 10 юли 2008 г. (аудио, англ., 34:03) Представяне на програмата на Френското председателство - изказване на президента на Франция Nicolas Sarkozy на пленарното заседание на 10 юли 2008 г. (аудио, оригинал, 34:03) Представяне на програмата на Френското председателство - изказване на председателя на ЕК Jose Manuel Barroso на пленарното заседание на 10 юли 2008 г. (аудио, англ., 16:07) Представяне на програмата на Френското председателство - изказване на председателя на ЕК Jose Manuel Barroso на пленарното заседание на 10 юли 2008 г. (аудио, оригинал, 16:07) Представяне на програмата на Френското председателство - изказване на политическите групи на пленарното заседание на 10 юли 2008 г. (аудио, англ., 37:47) Представяне на програмата на Френското председателство - изказване на политическите групи на пленарното заседание на 10 юли 2008 г. (аудио, оригинал, 37:47) Представяне на програмата на Френското председателство - пресконференция на
Hans-Gert Pöttering, Nicolas Sarkozy и Jose Manuel Barroso, 10 юли 2008 г. (аудио, англ., 32:31) Представяне на програмата на Френското председателство - пресконференция на
Hans-Gert Pöttering, Nicolas Sarkozy и Jose Manuel Barroso, 10 юли 2008 г. (аудио, оригинал, 32:31)
BG
1
LINK
/activities/plenary/cre/calendar.do?language=BG
BG
2
LINK
http://www.ue2008.fr/PFUE/lang/en/accueil
BG
3
LINK
http://consilium.europa.eu/cms3_fo/showPage.asp?lang=bg&id=1&mode=g&name=
BG
5
MULTIMEDIA
20080710MLT33949.asf
BG
6
MULTIMEDIA
20080710MLT33951.asf
BG
7
MULTIMEDIA
20080710MLT33953.asf
BG
8
MULTIMEDIA
20080710MLT33955.asf
BG
9
MULTIMEDIA
20080710MLT33957.asf
BG
10
MULTIMEDIA
20080710MLT33959.asf
BG
11
MULTIMEDIA
20080710MLT34002.asf
BG
12
MULTIMEDIA
20080710MLT34004.asf
-//EP//TEXT IM-PRESS 20080625STO32670 0 NOT XML V0//BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080707BRI33521 FULL-TEXT DOC XML V0//BG
-//EP//TEXT IM-PRESS 20080707BRI33521 ITEM-002-BG DOC XML V0//BG
-//EP//TEXT IM-PRESS 20080707BRI33521 ITEM-004-BG DOC XML V0//BG
Околна среда
Включване на авиацията към схемата за търговия с квоти на ЕС
2008-07-11 - 10:59
Европейският парламент прие с 640 гласа "за", 30 "против" и 20 "въздържали се" компромис на второ четене със Съвета относно включването на въздушния транспорт към европейската схема за търговия с квоти за емисии на парникови газове. Според него всички полети, пристигащи или заминаващи от летище в ЕС, ще бъдат включени от 2012 г. към тази схема. Докладчикът на ЕП Peter Liese (ЕНП-ЕД, Германия) подчерта по време на дебата в ЕП на 8 юли, че компаниите, които инвестират в чисти технологии, сега ще бъдат възнаградени, докато в миналото не са били. Той изтъкна, че полетите от трети страни са включени в схемата за търговия с квоти, което "е революционно ... [защото] повечето емисии идват от полети от трети страни, а не от европейски такива". В заключение г-н Liese каза, че ЕП "иска международно споразумение ... и ние ще го постигнем, когато McCain или Obama са в Белия дом ... някой, който взема на сериозно климатичните промени". Основните елементи на компромиса (който предстои да бъде формално одобрен от Съвета) са следните: Всички полети, пристигащи или заминаващи от летище в ЕС (включително междуконтиненталните полети), ще бъдат включени от 2012 г. към европейската схема за търговия с квоти за емисии на парникови газове. ЕС трябва да се стреми към постигането на международно споразумение относно глобалните мерки за намаляване на емисиите на парникови газове от авиацията. Сключването на двустранни споразумения (например със САЩ) може да бъде първата крачка в тази насока. 85% от квотите за емисии ще бъдат разпределени безплатно, докато 15% ще бъдат продадени чрез търг. Целите за намаляване на емисиите ще бъдат изчислени на база средните годишни емисии на авиационните компании за периода 2004–2006 г. По време на първия период (2012 г.) емисиите от авиацията трябва да бъдат намалени с 3%, докато по време на втория период (от 2013 г.) целта е да се постигне намаляване с 5%. Тези стойности могат да бъдат преизчислени на по-късен етап в рамките на общо преразглеждане на схемата за търговия с квоти. Полетите с научноизследователска цел са изключени от схемата. В нея не участват и малките авиационни компании (с по-малко от 243 полета за три последователни четиримесечни периода), също както и авиационните компании, произвеждащи малки емисии парникови газове (по-малко от 10 000 тона емисии за една година). Приходите от търговете за квоти ще бъдат използвани за намаляване и адаптиране към въздействието от изменението на климата в ЕС и трети страни, за намаляване на емисиите на парникови газове, за финансиране на научни изследвания за екологично чист въздушен транспорт, за мерки срещу обезлесяването в развиващите се страни, както и за видове транспорт (железници и автобуси), които произвеждат малки емисии парникови газове.
Приетият текст, разискванията, резултатите от гласуванията и поименните гласувания на доклада относно изменение на Директива 2003/87/ЕО за добавяне на авиационните дейности в схемата за търговия с емисии на парникови газове в рамките на Общността ще намерите на този линк Включване на въздушния транспорт в търговията с вредни емисии Предложение за директива на ЕП и Съвета за изменение на Директива 2003/87/ЕО с цел включване на авиационни дейности в схемата за търговия с квоти за емисии на парников газ в рамките на Общността Схема за търговия с квоти за емисии в рамките на Общността (англ.) Панорама на политиката на ЕС по отношение на замърсяването на въздуха (англ.) Публикации на пресслужбата на ЕП за здравеопазването и околната средата Авиацията в схемата за търговия с квоти на ЕС - пресконференция на докладчик Peter Liese (аудио, англ., 34:19) Авиацията в схемата за търговия с квоти на ЕС - пресконференция на докладчик Peter Liese (оригинал, англ., 34:19) Авиацията в схемата за търговия с квоти на ЕС - пресконференция на докладчик Peter Liese на 8 юли 2008 г. (аудио, англ., 30:38) Авиацията в схемата за търговия с квоти на ЕС - пресконференция на докладчик Peter Liese на 8 юли 2008 г. (аудио, оригинал, 30:38)
BG
1
LINK
/activities/plenary/ta/calendar.do?language=BG
BG
3
LINK
http://eur-lex.europa.eu/LexUriServ/LexUriServ.do?uri=COM:2006:0818:FIN:BG:PDF
BG
4
LINK
http://ec.europa.eu/environment/climat/emission.htm
BG
5
LINK
http://europa.eu/scadplus/leg/en/s15004.htm
BG
6
LINK
/news/expert/documents_presse_par_theme_page/911/default_bg.htm
BG
7
MULTIMEDIA
20080702MLT33279.asf
BG
8
MULTIMEDIA
20080702MLT33281.asf
BG
9
MULTIMEDIA
20080709MLT33894.asf
BG
10
MULTIMEDIA
20080709MLT33900.asf
-//EP//TEXT IM-PRESS 20080707STO33537 0 NOT XML V0//BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080707BRI33521 FULL-TEXT DOC XML V0//BG
-//EP//TEXT IM-PRESS 20080707BRI33521 ITEM-003-BG DOC XML V0//BG
-//EP//TEXT IM-PRESS 20080707BRI33521 ITEM-005-BG DOC XML V0//BG
Разширяване
Разширяване: ЕП подкрепя създаването на Съюз за Черно море
2008-07-11 - 10:59
В приетия на 10 юли с голямо мнозинство годишен доклад относно разширяването ЕП потвърждава "твърдия си ангажимент към всички страни кандидатки" и най-вече към тези, които са получили ясна перспектива за членство, като в същото време отбелязва, че интеграционният капацитет на Съюза също трябва да бъде взет предвид. Депутатите настояват в доклада да се състави комплексна стратегия на ЕС за Черноморския регион, която да предвижда създаването на Съюз за Черно море. Докладът на Elmar Brok (ЕНП-ЕД, Германия), приет на 10 юли с 534 гласа "за", 44 "против" и 45 "въздържали се", поставя акцент върху консолидирането, обвързването с условия и комуникацията като водещи принципи на стратегията на ЕС в областта на разширяването. В него се подчертава, че "предишните вълни на разширяване са били много успешни" и че от тях са спечелили както старите, така и новите държави-членки.
Депутатите припомнят същевременно, че всяко разширяване трябва да бъде последвано от "адекватно консолидиране и политическо концентриране, тоест от сериозна преоценка на политиките и средствата на Съюза", за да може той да продължи да функционира ефективно.
От друга страна, според доклада успехът на процеса на разширяване (и оттам, успехът на политическата интеграция) може да се постигне единствено ако е налице ясна и дълготрайна обществена подкрепа за членството в ЕС на всяка една страна кандидатка.
В този контекст в доклада се настоява за по-ефикасна политика за комуникация спрямо бъдещите разширявания и се припомня отговорността на правителствата и парламентите на държавите-членки да "осведомяват по подходящ начин обществеността относно положителните постижения на предишните разширявания, състоянието на водените преговори и въпросите, свързани с присъединяването на нови държави-членки".
Дефиниране на "интеграционния капацитет" на ЕС
Членовете на ЕП изтъкват, че в перспективата на бъдещите разширявания ЕС трябва да положи усилия за засилване на своя интеграционен капацитет. Без изрично да споменава Договора от Лисабон, докладът припомня необходимостта от извършване на нужните вътрешни реформи, целящи по-голяма ефективност, социално сближаване и демократична отговорност.
Според депутатите всяка присъединяваща се държава трябва да разреши всички свои вътрешни проблеми - особено териториалните и конституционните въпроси - преди да се присъедини към ЕС.
В документа се припомня, че интеграционният капацитет е свързан със способността на ЕС да взема решения и да постига своите политически цели. Понятието "интеграционен капацитет" е дефинирано спрямо четири основни елемента:
присъединяващите се държави трябва да допринасят за изпълнението на политическите цели на ЕС;
институционалната рамка на ЕС трябва да е ефективна и ефикасна;
осигуряване на достатъчен финансов ресурс;
наличие на всеобхватна комуникационна стратегия, която да информира обществото за последиците от разширяването.
Европейска стратегия за Черноморския регион
Европейският парламент настоява да се състави "по-комплексна и изчерпателна стратегия на ЕС" за Черноморския регион, която да надхвърля настоящата инициатива за взаимодействие и "предвижда създаването на Черноморско споразумение за сътрудничество, което следва да включва ЕС, Турция и всички държави с излаз на Черно море като равни партньори, като се стреми към пълно участие на Русия, и което на по-късен етап би могло да прерасне в Съюз за Черно море".
Според депутатите такава многостранна рамка не само би предложила на участващите държави възможност да засилят сътрудничеството си с ЕС по широк кръг от политически области, но и би допринесла положително за сигурността в региона.
Отношения със съседните държави
Докладът потвърждава, че участието в Европейската политика на съседство не замества членството, нито пък представлява етап, който непременно води към него. Въпреки това текстът подчертава необходимостта да се запълни концептуалната, юридическата и политическата празнина между стратегията за разширяване и политиката на съседство, за да се отговори на очакванията на източните съседи на ЕС.
По отношение именно на онези източни съседи на ЕС, пред които в момента не стои перспективата за членство, но които в същото време отговарят на някои демократични и икономически условия, ЕС трябва да създаде пространство, основано на общи политики в областта на правовата държава, демокрацията, икономическите въпроси, търговията, околната среда...
Приетият текст, разискванията, резултатите от гласуванията и поименните гласувания на доклада относно стратегически документ на Комисията за разширяването на ЕС ще намерите на този линк Процедурно досие (2007/2271(INI)) относно стратегическия документ на Комисията относно разширяването - 2007 г. Съобщение на Комисията до ЕП и Съвета: Стратегия в областта на разширяването и основни предизвикателства 2007-2008 г. Разширяване на ЕС Интернет страница на Европейската политика на съседство (англ.) Европейска политика на съседство Стратегия за разширяването на ЕС - изказвания на докладчик Elmar Brok, Съвета и Комисията на пленарното заседание на 9 юли 2008 г. (аудио, англ., 16:12) Стратегия за разширяването на ЕС - изказвания на докладчик Elmar Brok, Съвета и Комисията на пленарното заседание на 9 юли 2008 г. (аудио, оригинал, 16:12) Стратегия за разширяването на ЕС - изказвания на политическите групи на пленарното заседание на 9 юли 2008 г. (аудио, англ., 16:51) Стратегия за разширяването на ЕС - изказвания на политическите групи на пленарното заседание на 9 юли 2008 г. (аудио, оригинал, 16:51)
BG
1
LINK
/activities/plenary/ta/calendar.do?language=BG
BG
2
LINK
/oeil/file.jsp?id=5570032
BG
3
LINK
http://eur-lex.europa.eu/LexUriServ/LexUriServ.do?uri=COM:2007:0663:FIN:BG:PDF
BG
4
LINK
http://europa.eu/pol/enlarg/index_bg.htm
BG
5
LINK
http://ec.europa.eu/world/enp/index_en.htm
BG
6
LINK
http://europa.eu/generalreport/bg/2007/rg80.htm
BG
7
MULTIMEDIA
20080709MLT33913.asf
BG
8
MULTIMEDIA
20080709MLT33919.asf
BG
9
MULTIMEDIA
20080709MLT33917.asf
BG
10
MULTIMEDIA
20080709MLT33915.asf
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080707BRI33521 FULL-TEXT DOC XML V0//BG
-//EP//TEXT IM-PRESS 20080707BRI33521 ITEM-004-BG DOC XML V0//BG
-//EP//TEXT IM-PRESS 20080707BRI33521 ITEM-006-BG DOC XML V0//BG
Безопасност на храните
ЕП прие нови правила за добавките, ароматизантите и ензимите в храните
2008-07-11 - 10:59
На 8 юли Европейският парламент прие с голямо мнозинство компромис на второ четене със Съвета по пакет от четири проекторегламента относно разрешителния режим за хранителните добавки, ароматизанти и ензими. С това правилата в тази област ще бъдат осъвременени и опростени, като същевременно те ще осигурят по-добра защита на здравето и на потребителите. Според новото законодателство храните, съдържащи определени оцветители, трябва да бъдат етикетирани по подходящ и ясен начин.
Хранителните добавки в момента са регулирани от над десет законодателни текста на ЕС, които новите регламенти ще опростят, осъвременят и вкарат в съответствие с последните научни данни. Първият регламент установява "обща разрешителна процедура" за добавките, ензимите и ароматизантите в храните. Другите три разглеждат поотделно и в детайли тези категории продукти, като за всеки един от тях ще бъде създаден списък с разрешени продукти, както и условия за употреба и правила за етикетиране.
За ароматизантите ще бъдат определени максимални нива на съдържание за определени "нежелателни" вещества. Комисията ще управлява списъка с одобрени продукти, на който ще бъде извършена оценка на риска от страна на Европейската агенция за безопасност на храните (ЕАБХ).
Обща процедура за одобрение, която гарантира по-голяма защита на потребителите
Докладчикът на ЕП по въпроса за разрешителната процедура Åsa Westlund (ПЕС, Швеция) изтъкна по време на дебата в пленарната зала, че "новата регулация ще доведе до опростяване [на правилата] за компаниите ... и ще повиши защитата на потребителите".
Докладът на Åsa Westlund разглежда новата "обща разрешителна процедура" за добавките, ензимите и ароматизантите в храните. Тя ще допринесе за свободното движение на тези вещества в рамките на ЕС, както и за по-добрата защита на потребителите (включително защита на интересите на потребителите) и опазване на човешкото здраве.
Общностното разрешително ще се издава по прозрачен и централизиран начин, на базата на научно мнение от страна на ЕАБХ и при условие, че разрешителните критерии на хранителния сектор са спазени. Това разрешително ще бъде под формата на регламент, приет според правилата на комитологията.
Хранителните добавки трябва да са безопасни за употреба и да бъдат от полза за потребителя
Друг доклад на Åsa Westlund (ПЕС, Швеция) разглежда различните хранителни добавки като подсладители, оцветители, консерванти, антиоксиданти...
Според предложението за регламент хранителните добавки могат да бъдат разрешени само ако са безопасни за употреба, ако съществува технологична необходимост за използването им, както и ако употребата им не заблуждава потребителя и е от полза за него.
Хранителните добавки трябва да бъдат абсолютно забранени за употреба в необработените хранителни продукти, също както подсладителите и оцветителите в храните за бебета и малки деца, освен ако не са създадени специално за тази цел.
По-добро обозначаване на добавките, съдържащи азо багрила
Реагирайки на появилата се междувременно научна информация за съществуваща опасност за здравето на деца, които приемат азо багрила, депутатите успяха да включат в компромиса специална поправка по този въпрос. Според нея храните, които съдържат някои от тези хранителни оцветители (Е 110, Е 104, Е 122, Е 129, Е 102 и Е 124), трябва не само да имат на етикета си обозначение със съответния Е номер, но да съдържат и предупреждението, че могат да предизвикат неблагоприятни ефекти върху активността и вниманието на децата.
Как ще функционира новата система
Успоредно с разрешителната процедура за нови добавки, ароматизанти и ензими, всички продукти от този тип, които са вече на пазара - около 300 добавки и 2 600 ароматизанта - ще бъдат преразгледани. Разрешените в момента продукти могат да останат на пазара до края на този процес, но когато актуализирането на списъка завърши, тези от тях, които не са получили одобрение, ще бъдат забранени за употреба.
Естествени ароматизанти
Докладчикът на ЕП по въпроса за ароматизантите Mojca Dr čar Murko (АЛДЕ, Словения) коментира по време на депата в пленарната зала на 7 юли, че компромисът по темата представлява "балансирана и приложима регулация". Той подчерта желанието на ЕП да вземе под внимание интересите на потребителите, както и желанието храната да бъде колкото се може по-естествена. Според него "Парламентът искаше особено да подчертае правото на потребителите да избират".
Докладът на Drčar Murko разглежда използваните в хранителната индустрия естествени и изкуствени ароматизанти, от които към момента са регистрирани около 2 600. Те се използват за придаване на определена миризма и/или вкус на хранителните продукти. Новото законодателство въвежда също така по-стриктни условия за използването на термина „естествен“ по отношение на ароматизантите.
Максимални нива на съдържание на нежелателни вещества
Регламентът определя стриктни правила относно максималните нива на съдържание на определени нежелателни вещества, които могат да присъстват при приготвянето на ароматизанти поради тяхното естествено наличие в растения, които традиционно се използват за храна или като хранителни съставки.
Максималните нива вземат под внимание както нуждата да се предпази човешкото здраве, така и неизбежното присъствие на тези вещества в традиционнитте храни. Максималните стойности не се прилагат в случаите, когато добавените ароматични вещества са пресни, сушени или замразени билки и подправки.
Ензимите в храните
Хранителните ензими се използват от стотици години, например при правенето на хляб, сирене и бира, където тези продукти се прилагат за подобряване на текстурата, външния вид и хранителната стойност. Тяхната роля в производството на храни все повече се засилва, като могат да бъдат използвани и за заместители на химикалите.
В момента хранителните ензими не са покрити от специфично европейско законодателство, а между законодателствата на различните държави-членки съществуват сериозни различия. Затова новият регламент ще въведе хармонизирани европейски правила за оценката, одобрението и контрола на хранителните ензими. Докладчик по темата е Avril Doyle (ЕНП-ЕД, Ирландия).
Също както при хранителните добавки, ензимите ще бъдат разрешени за употреба само ако са безопасни и съществува технологична необходимост от тяхното използване, както и ако не заблуждават потребителя и са от полза за него. Текстът на компромиса уточнява понятието "заблуждаване на потребителя", което включва преснотата, качеството и естеството на използваните съставки, естествеността на продукта или на производствения процес, както и хранителното качество на хранителния продукт.
Приетите текстове, разискванията, резултатите от гласуванията и поименните гласувания на докладите относно добавките в храните може да намерите на този линк Нови правила за хранителните добавки Обща позиция (ЕО) № 6/2008 от 10 март 2008 г. , приета от Съвета в съответствие с процедурата, предвидена в член 251 от Договора за създаване на Европейската общност, с оглед приемането на регламент на Европейския парламент и на Съвета за установяване на обща разрешителна процедура за добавките в храните, ензимите в храните и ароматизантите в храните Обща позиция (ЕО) № 7/2008 от 10 март 2008 г. , приета от Съвета в съответствие с процедурата, предвидена в член 251 от Договора за създаване на Европейската общност, с оглед приемането на регламент на Европейския парламент и на Съвета относно добавките в храните Обща позиция (ЕО) № 9/2008 от 10 март 2008 г. , приета от Съвета в съответствие с процедурата, предвидена в член 251 от Договора за създаване на Европейската общност, с оглед приемането на регламент на Европейския парламент и на Съвета относно ароматизантите и определени хранителни съставки с ароматични свойства за влагане във или върху храни и за изменение на Регламенти (ЕИО) № 1576/89 и (ЕИО) № 1601/91 на Съвета, Регламент (ЕО) № 2232/96 и Директива 2000/13/ЕО Обща позиция (ЕО) № 8/2008 от 10 март 2008 г. , приета от Съвета в съответствие с процедурата, предвидена в член 251 от Договора за създаване на Европейската общност, с оглед приемането на регламент на Европейския парламент и на Съвета относно ензимите в храните и за изменение на Директива 83/417/ЕИО на Съвета, Регламент (ЕО) № 1493/1999 на Съвета, Директива 2000/13/ЕО, Директива 2001/112/ЕО на Съвета и Регламент (ЕО) № 258/97 Добавки в храните (англ.) Комисия по околна среда, здравеопазване и безопасност на храните
BG
1
LINK
/activities/plenary/ta/calendar.do?language=BG
BG
3
LINK
http://eur-lex.europa.eu/LexUriServ/LexUriServ.do?uri=CELEX:52008AG0006:BG:HTML
BG
4
LINK
http://eur-lex.europa.eu/LexUriServ/LexUriServ.do?uri=CELEX:52008AG0007:BG:HTML
BG
5
LINK
http://eur-lex.europa.eu/LexUriServ/LexUriServ.do?uri=CELEX:52008AG0009:BG:HTML
BG
6
LINK
http://eur-lex.europa.eu/LexUriServ/LexUriServ.do?uri=CELEX:52008AG0008:BG:HTML
BG
7
LINK
http://ec.europa.eu/food/food/chemicalsafety/additives/index_en.htm
BG
8
LINK
/activities/committees/homeCom.do?body=ENVI&language=BG
-//EP//TEXT IM-PRESS 20080704STO33444 0 NOT XML V0//BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080707BRI33521 FULL-TEXT DOC XML V0//BG
-//EP//TEXT IM-PRESS 20080707BRI33521 ITEM-005-BG DOC XML V0//BG
-//EP//TEXT IM-PRESS 20080707BRI33521 ITEM-007-BG DOC XML V0//BG
Транспорт
"Успешно приземяване" на новото законодателство за цените на самолетните билети
2008-07-11 - 10:59
На 9 юли ЕП прие нов законодателен текст относно правилата за извършване на въздухоплавателни услуги, благодарение на който пътниците ще могат да виждат ясно колко точно трябва да платят за своите самолетни билети. Крайната цена трябва винаги да се посочва по ясен начин от въздушния превозвач и да включва всички тарифи, данъци и допълнителни такси, които се прибавят към билета и които могат да се предвидят към момента на публикуването. Европейският парламент прие без поправки на второ четене общата позиция на Съвета относно правилата за извършване на въздухоплавателни услуги в ЕС. Това стана, след като Съветът включи в крайния текст всички важни поправки на Парламента от първото четене. По време на дебата в ЕП на 8 юли докладчикът Arūnas Degutis (АЛДЕ, Литва) и другите изказали се депутати подчертаха, че новият регламент допринася за установяването на прозрачни и справедливи цени на самолетните билети. Според членовете на ЕП потребителите имат право да знаят реалната цена на билета, който ще закупят, включително допълнителните такси и тарифи. Закупуване на билет по интернет Новото законодателство обръща сериозно внимание на купуването на самолетни билети по интернет, което често е единственият начин да се закупи билет на нискобюджетна компания. Според регламента всички въздушни превозвачи трябва да предоставят пълна и ясна информация за крайните цени на билетите, както и условията, при които тези цени са валидни. Въпросната информация трябва да включва всички тарифи, такси и данъци, като например летищните такси и таксите, свързани със сигурността или горивото (добиващи все по-голямо значение с непрекъснатото покачване на цените на горивата). Такси, свързани със сигурността Според новия регламент незадължителните ценови добавки трябва да бъдат съобщавани по ясен, прозрачен и недвусмислен начин в началото на резервацията, като приемането им от страна на потребителя се основава на „възможност за избор“. Според депутатите потребителите имат право да знаят точния размер на таксите, свързани със сигурността, както и за какво точно се използват. Тези такси трябва да бъдат включени в цената на билета, да бъдат посочени отделно на него или да бъдат съобщени по подходящ начин на потребителя. Те трябва да бъдат прозрачни и да се използват изключително за покриване на разходите, свързани със сигурността по летищата или на борда на самолета. Актуализиране на действащите в момента регламенти Новите правила за прозрачност на цените за въздушния транспорт са част от регламент, който актуализира вече съществуващи законодателни текстове на ЕС относно въздухоплавателните услуги в ЕС. Новият регламент разглежда лицензирането на въздушните превозвачи, въвежда по-строги изисквания към финансовата стабилност на авиокомпаниите и практиката за мокър лизинг на въздухоплавателни средства (извършване на полет със самолет и екипаж, които принадлежат на друга компания). По-строгите правила относно финансовата стабилност на въздушните превозвачи целят да гарантират правата на потребителите, ако авиокомпанията фалира.
Приетият текст, разискванията, резултатите от гласуванията и поименните гласувания по доклада относно общи правила за извършване на въздухоплавателни услуги в Общността (преработка) може да намерите на този линк Процедурно досие (COD/2006/0130) относно общата позиция на Съвета с оглед приемане на регламент на Европейския парламент и на Съвета относно общи правила за извършване на въздухоплавателни транспортни услуги в Общността (преработка) Въздушен транспорт - портал на ЕК (англ.) Анализ на въздушния транспортен пазар в Европа (англ.)
BG
1
LINK
/activities/plenary/ta/calendar.do?language=BG
BG
2
LINK
/oeil/FindByProcnum.do?lang=2&procnum=COD/2006/0130
BG
3
LINK
http://ec.europa.eu/transport/air_portal/index_en.htm
BG
4
LINK
http://ec.europa.eu/transport/air_portal/observatory/doc/annual_reports/annual_report_2007.pdf
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080707BRI33521 FULL-TEXT DOC XML V0//BG
-//EP//TEXT IM-PRESS 20080707BRI33521 ITEM-006-BG DOC XML V0//BG
-//EP//TEXT IM-PRESS 20080707BRI33521 ITEM-008-BG DOC XML V0//BG
Транспорт
Към нова култура за градска мобилност
2008-07-11 - 10:59
Според приетия на 9 юли доклад на ЕП спешно са необходими иновативни концепции и нов начин на мислене относно мобилността в градовете, за да могат да се посрещнат негативните последствия от градския транспорт върху климатичните промени и околната среда. Парламентът призова да се определи ясно ролята на ЕС в областта на политиката за градска мобилност (в съответствие с принципите на субсидиарността) и да се изработи цялостна европейска стратегия по въпроса. Докладът на Reinhard Rack (ЕНП-ЕД, Австрия), приет на 9 юли с 558 гласа "за", 100 "против" и 33 "въздържали се", разглежда и дава насоки относно Зелената книга на Комисията, озаглавена "Към нова култура за градска мобилност." Към цялостна европейска стратегия за градска мобилност Депутатите призовават за изготвянето на цялостна европейска стратегия за градска мобилност, която да служи като обща референтна рамка за европейските градове и да ги насърчава да приемат Планове за устойчива градска мобилност. Според депутатите в области като околна среда, промишлена политика, регионална политика и политика на сближаване, в които ЕС има законодателни прерогативи, за в бъдеще трябва да се вземат под внимание специалните изисквания на градския транспорт. По-нататък докладът призовава за разработване на специфични европейски разпоредби за стандартизация и хармонизация в определени области, като например оперативната съвместимост на различните видове транспорт, мобилността на възрастните хора и хората с увреждания, въвеждането на зелени зони и системи за заплащане на пътни такси. Решението за прилагането на тези мерки трябва да бъде взето на местно ниво. Европейска платформа за градска мобилност Европейският парламент призовава също за вземането на подходящи мерки за обмена на добри практики, по-специално във връзка с насърчаването на алтернативни форми на транспорт, възприемането на мултимодални решения и подобряването на обществения транспорт. Докладът предлага създаването на "Европейска платформа за градска мобилност", която да обединява всички данни, добри практики и информация по политиките за градска мобилност и да осигурява лесен достъп на гражданите до тази информация. Що се касае до финансирането, според депутатите трябва да има споделена отговорност между различните нива на управление. Европейският съюз може съществено да допринесе за финансирането на мерки в областта на градския транспорт, като използва например средства от структурните и Кохезионния фонд.
Приетият текст, разискванията, резултатите от гласуванията и поименните гласувания на доклада относно "Към нова култура за градска мобилност" може да намерите на този линк Процедурно досие (2008/2041(INI)) относно "Към нова култура за градска мобилност“ Европейските градове - по-чисти и с по-малко задръствания ЕК: "Към нова култура за градска мобилност" (англ.)
BG
1
LINK
/activities/plenary/ta/calendar.do?language=BG
BG
2
LINK
/oeil/FindByProcnum.do?lang=2&procnum=INI/2008/2041
BG
4
LINK
http://ec.europa.eu/transport/clean/green_paper_urban_transport/index_en.htm
-//EP//TEXT IM-PRESS 20080707STO33542 0 NOT XML V0//BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080707BRI33521 FULL-TEXT DOC XML V0//BG
-//EP//TEXT IM-PRESS 20080707BRI33521 ITEM-007-BG DOC XML V0//BG
-//EP//TEXT IM-PRESS 20080707BRI33521 ITEM-009-BG DOC XML V0//BG
Икономически и паричен съюз
ЕП подчертава отличната работа на ЕЦБ през 2007 г.
2008-07-11 - 10:59
В годишния доклад относно дейността на ЕЦБ през 2007 г. депутатите отбелязват отличната работа на банката при управлението на сътресенията на финансовите пазари, искат ЕЦБ да наблюдава развитието на курса на еврото спрямо долара и да вземе мерки при необходимост. В същото време ЕП отбелязва, че повишаването на лихвените проценти трябва да бъде предпазливо, за да не се навреди на икономическия растеж. Докладът на Olle Schmidt (АЛДЕ, Швеция), приет на 9 юли с 501 гласа "за", 100 "против" и 33 "въздържали се", признава "отличната работа" на ЕЦБ при управлението на финансовите сътресения, които бяха предизвикани от кризата с високорисковите ипотечни кредити в САЩ. Според ЕП това отново показва ценността на общата парична политика, която се провежда от ЕЦБ.
Депутатите подчертават, че всяко допълнително повишение на лихвените проценти трябва да се извършва предпазливо (предвид корекцията в прогнозата за растежа), за да не се изложи на опасност икономическият растеж. В контекста на повишението на стойността на еврото спрямо щатския долар се изисква от ЕЦБ да "наблюдава това развитие и ако сметне за необходимо, да предприеме действия".
Докладът подчертава също така "засилената необходимост" от сътрудничество между централните банки и надзорните органи за поддържане на стабилността на финансовите пазари, като същевременно изтъква нуждата от създаване на европейска рамка за финансов надзор. Според мнението на депутатите ЕЦБ трябва активно да участва в този надзор.
В документа се отбелязва, че преди „балона” в сектора на информационните технологии през 2000 г. и кризата с високорисковите ипотечни кредити през 2007 г., ЕЦБ е отправила предупреждения срещу подценяването на рисковете за икономиката, но финансовите пазари не са реагирали адекватно на тези предупреждения. Затова в доклада се предлага ЕЦБ да извърши анализ на тази реакция и да предложи как да бъде подобрена в бъдеще връзката между подобни предупреждения и реакциите на пазара.
Европейският парламент припомня, "че Договорът за ЕО прави ясно разграничение между целите на Европейската централна банка за ценова стабилност, от една страна, и за подкрепа на общите икономически политики, от друга, и следователно тези две цели не могат просто да се разглеждат като заменими".
Относно продължаващата дискусия за определянето на ценовата стабилност (в която една от тезите подкрепя прякото регулиране на инфлацията), депутатите смятат, че системата от два стълба на основата на М3 е най-подходящият начин за нейното измерване.
Риск от неравномерно икономическо развитие с разширяването на еврозоната
Докладът подчертава, че с увеличаването на страните в еврозоната рисковете от неравномерно икономическо развитие може да нараснат, тъй като различията в размера и степента на развитие на икономиките на държавите-членки се засилват. В този смисъл депутатите призовават всички държави-членки (участващи и неучастващи в еврозоната, както и държавите кандидатки за членство) да вземат предвид тази опасност, като съблюдават изцяло критериите на Пакта за стабилност и растеж и изпълняват критериите от Маастрихт.
Отново в контекста на разширяването на еврозоната Парламентът отбелязва, че от 1 януари 2009 г. броят на управителите се очаква да надхвърли 15 и поради това реформата в структурата на Управителния съвет на ЕЦБ става още по-необходима. Депутатите подкрепят предишното предложение на ЕЦБ, според което икономическата тежест на държавите-членки е най-същественият фактор за ротационните права на гласуване и смятат, че броят на вземащите решения лица трябва да бъде нисък, за да може да се гарантира ефективност.
Според депутатите "демократичната отчетност и прозрачността" на ЕЦБ ще се подобрят, ако кандидатите за членове на нейния Изпълнителен съвет подлежат на одобрение от страна на Парламента.
Европейският парламент изтъква, че ЕС е представляван на международните икономически форуми по начин, който не отговаря на действителната икономическа тежест на еврозоната, и поради това призовава за конкретни действия за нейното общо представителство в международните финансови институции (МВФ например).
В заключение членовете на ЕП припомнят призива за по-голяма прозрачност в ЕЦБ, която би довела до по-голяма надеждност и предвидимост, като оценяват положително подобренията в тази област. В същото време те признават трудностите, свързани с осигуряването на публичен достъп до протоколите от заседанията на Управителния съвет на ЕЦБ, тъй като различията в индивидуалните позиции биха могли да бъдат тълкувани като израз на национални интереси.
Приетият текст, разискванията, резултатите от гласуванията и поименните гласувания на доклада относно годишен доклад на ЕЦБ за 2007 г. може да намерите на този линк Процедурно досие (2008/2107(INI)) относно годишния доклад на ЕЦБ за 2007 г. Европейска централна банка (интернет страница)
BG
1
LINK
/activities/plenary/ta/calendar.do?language=BG
BG
2
LINK
/oeil/FindByProcnum.do?lang=2&procnum=INI/2008/2107
BG
3
LINK
http://www.ecb.int/home/html/lingua.bg.html
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080707BRI33521 FULL-TEXT DOC XML V0//BG
-//EP//TEXT IM-PRESS 20080707BRI33521 ITEM-008-BG DOC XML V0//BG
-//EP//TEXT IM-PRESS 20080707BRI33521 ITEM-010-BG DOC XML V0//BG
Външни отношения
ЕП осъжда атентата срещу индийското посолство в Кабул
2008-07-11 - 10:59
Докладът на ЕП относно стабилизирането на Афганистан, приет на 8 юли с голямо мнозинство, подчертава необходимостта международната общност да координира по-добре усилията си за осигуряване на ефикасна помощ за възстановяването на Афганистан, иска по-активна роля на ЕС в този процес и изтъква необходимостта да се прави ясно разграничение между военните и хуманитарните операции в страната. По време на дебата докладчикът на ЕП André Brie (ЕОЛ/СЗЛ, Германия) обяви, че оттегля своето име от доклада, тъй като не е успял да убеди достатъчно свои колеги, че само военни усилия не са достатъчни за стабилизирането на Афганистан.
Депутатите включиха също така поправка в доклада, която осъжда атентата на 7 юли срещу индийското посолство в Кабул, при който загинаха над 40 души.
Докладът относно стабилизацията на Афганистан и предизвикателствата пред ЕС и международната общност беше приет с 423 гласа "за", 74 "против" и 43 "въздържали се". В него се отбелязва, че "в Афганистан ЕС е известен предимно като хуманитарна организация".
В този контекст депутатите подчертават, че политическото влияние на ЕС трябва да бъде увеличено в страната. За тази цел е необходимо цялостно засилване на политическата воля и ангажираност, което не означава само изпращане на допълнителни войскови части, но също така и вземане на спешни мерки за гражданско възстановяване.
Военни и граждански операции
ЕП подкрепя усилията на войските на НАТО за "подобряване на сигурността в страната и борбата срещу местния и международния тероризъм" и специално подчертава, че тяхното присъствие е крайно необходимо за гарантирането на бъдещето на страната. Докладът изтъква, че проблемите със сигурността в Афганистан са много по-сложни от тези на обикновена война с тероризма и затова "изискват нещо повече от военно решение".
Докладът обръща особено внимание на ефекта, който военните операции оказват върху хуманитарната помощ и развитието на страната. В текста се посочва, че сигурността и правовата държава са взаимозависими в Афганистан, както и че съществуващото ясно разграничение между военните и хуманитарните действия трябва да се запази.
В този смисъл депутатите смятат, че операция „Трайна свобода” би могла да има обратен ефект, ако военният натиск върху бунтовниците не се допълни от политически процес, в който афганските власти да подадат ръка на онази част от населението, която е готова да признае Конституцията и да остави оръжието.
Полицейска мисия на ЕС в Афганистан
Докладът обръща също така сериозно внимание на полицейската мисия на ЕС в Афганистан ( EUPOL ), като се отправя критика към държавите-членки на ЕС, които не са предоставили необходимия за пълното й разгръщане персонал.
Депутатите придават голямо значение на една от мисиите на EUPOL , а именно помощта и обучението на кадри в Министерството на вътрешните работи на Афганистан, което е абсолютен приоритет в процеса на изграждане на правова държава.
Приетият текст, разискванията, резултатите от гласуванията и поименните гласувания на доклада относно стабилизацията на Афганистан: предизвикателства пред ЕС и международната общност може да намерите на този линк Външни отношения на ЕС с Афганистан (англ.) Полицейска мисия на ЕС в Афганистан (англ.)
BG
1
LINK
/activities/plenary/ta/calendar.do?language=BG
BG
2
LINK
http://ec.europa.eu/external_relations/afghanistan/intro/index.htm
BG
3
LINK
http://www.consilium.europa.eu/cms3_fo/showPage.asp?lang=bg&id=1268&mode=g&name=
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080707BRI33521 FULL-TEXT DOC XML V0//BG
-//EP//TEXT IM-PRESS 20080707BRI33521 ITEM-009-BG DOC XML V0//BG
-//EP//TEXT IM-PRESS 20080707BRI33521 ITEM-011-BG DOC XML V0//BG
Външни отношения
ЕП: положително развитие на отношенията ЕС-Китай, проблеми с правата на човека
2008-07-11 - 10:59
В приета на 10 юли резолюция Европейският парламент изразява задоволство от развитието на отношенията между ЕС и Китай и тясното сътрудничество по различни въпроси от глобално значение. Резолюцията разглежда също така реакцията на Китай след земетресението в Съчуан, като в същото време изразява съжаление, че "постиженията на Китай по отношение на правата на човека продължават да бъдат източник на загриженост поради тяхното широкоразпространено и систематично нарушаване". Резолюцията за положението в Китай след земетресението и преди Олимпийските игри беше приета от ЕП с 439 гласа "за", 51 "против" и 139 "въздържали се". В нея се отбелязва, че предупрежденията за опасност от земетресение са показател за степента на развитие на една страна и се подчертава "жизненоважната необходимост от активни и навременни действия в отговор на всяко предупреждение, което научната общност може да отправи".
Депутатите изтъкват значението на помощта на Европейския съюз, на неговите държави-членки и на международната общност за възстановяване на пострадалия регион и отбелязват със задоволство, че "Китай не закъсня да приеме помощта на международната общност".
Тибетският въпрос и човешките права
Резолюцията приветства подновяването на контактите между представителите на Далай Лама и китайските власти след събитията от март 2008 г. в Лхаса, като насърчава двете страни да засилят тези контакти.
Депутатите изразяват същевременно съжаление, че "участниците в протестите в Лхаса все още са преследвани, задържани и произволно арестувани", като призовават китайските власти да спрат започнатата кампания за „патриотично превъзпитание”.
Европейският парламент иска помилването на всички политически затворници и защитници на правата на човека, намиращи се в затвора, включително задържаните в Тибет след въстанието от март 2008 г. ЕП призовава китайските власти да прекратят дискриминацията на етническите малцинства и да се въздържат от преследване на профсъюзни дейци, адвокати и журналисти, които разкриват истината за нарушенията на основните свободи.
Резолюцията осъжда също така "честото използване на смъртното наказание в Китай и призовава китайските власти да установят мораториум върху екзекуциите".
Олимпийските игри
Членовете на ЕП призовават Китай да "изпълни ангажиментите, които пое публично, по отношение на правата на човека и на малцинствата, на демокрацията и на правовата държава, и които бяха изтъкнати от Международния олимпийски комитет (МОК) при обявяване на неговото решение да разреши на страната да бъде домакин на Олимпийските игри".
Hans-Gert Pöttering няма да присъства на откриването на Олимпийските игри
Председателят на Европейския парламент Hans-Gert Pöttering обяви, че няма да присъства на церемонията по откриването на Олимпийските игри в Пекин поради липсата на прогрес в разговорите между китайските власти и представителите на Далай Лама. В същото време, по време на дебата в ЕП в сряда, френският държавен секретар по европейските въпроси Jean-Pierre Jouyet заяви, че френският президент Nicolas Sarkozy е решил, след проведени консултации със своите колеги от Европейския съвет, да посети събитието, представлявайки едновременно Франция и ЕС (като изпълняващ ротационното председателство на Съюза).
Приетият текст, разискванията, резултатите от гласуванията и поименните гласувания на резолюцията относно положението в Китай след земетресението и преди Олимпийските игри може да намерите на този линк Председателят на ЕП няма да присъства на откриването на Олимпийските игри Съпричастност с жертвите на земетресението в Китай Осъждане на репресиите в Тибет Отношения на ЕС с Китай (англ.)
BG
1
LINK
/activities/plenary/ta/calendar.do?language=BG
BG
2
LINK
/president/defaulten.htm#press_releases
BG
5
LINK
http://ec.europa.eu/external_relations/china/intro/index.htm
-//EP//TEXT IM-PRESS 20080521IPR29593 0 NOT XML V0//BG
-//EP//TEXT IM-PRESS 20080408IPR26107 0 NOT XML V0//BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080707BRI33521 FULL-TEXT DOC XML V0//BG
-//EP//TEXT IM-PRESS 20080707BRI33521 ITEM-010-BG DOC XML V0//BG
-//EP//TEXT IM-PRESS 20080707BRI33521 ITEM-012-BG DOC XML V0//BG
Външни отношения
Зимбабве: ЕП настоява за сформиране на преходно правителство
2008-07-11 - 10:59
В приета на 10 юли с огромно мнозинство резолюция по повод положението в Зимбабве след президентските избори в края на юни, депутатите призовават за сформирането на преходно правителство, което да прекрати насилието и да подготви провеждането на свободни и справедливи президентски избори. ЕП призовава също за засилване на санкциите срещу режима на президента Мугабе. Президентските избори в Зимбабве се проведоха на 27 юни 2008 г., като след оттеглянето на кандидата на опозицията Морган Цвангирай зимбабвийският президент Робърт Мугабе остана единствен кандидат на втория тур. Той беше преизбран за президент на Зимбабве, получавайки 90.2% от гласовете, при ниска избирателна активност от 42.37%. Наблюдателите на изборите от Южноафриканската общност за развитие, Панафриканския парламент и Африканския съюз подчертаха след изборите, че те са били компрометирани от проявите на насилие и не отразяват волята на народа. Сформиране на преходно правителство В своята резолюция по въпроса, приета с 591 гласа "за", 8 "против" и 21 "въздържали се", Европейският парламент подчертава, че изборите от 27 юни не могат да се считат за легитимни и приветства изявлението на председателството на ЕС, в което тази позиция ясно се заявява. Според депутатите "поради белязаната с насилие, заплахи и сплашване кампания срещу опозицията, провеждането на свободни и справедливи президентски избори в Зимбабве" е било невъзможно. Членовете на ЕП настояват за сформирането на преходно правителство, което да прекрати насилието, да демобилизира милициите, да вземе мерки срещу хуманитарната криза и да подготви провеждането в близко бъдеще на свободни и справедливи президентски избори. Правителството на Зимбабве трябва незабавно да разоръжи и демобилизира младежките милиции и военните ветерани и да подведе под отговорност лицата, които са извършили нарушения на правата на човека. Депутатите искат незабавното освобождаване на всички лица, задържани единствено по политически причини, и призовават за създаване на Комисия за истина и помирение. Същевременно резолюцията призовава всички африкански държави и международната общност да не признават режима на Мугабе, а Китай и Либия да преустановят своята подкрепа за него. Санкции за режима на Мугабе Депутатите призовават Съвета "да засили и разшири целенасочените санкции срещу членовете на режима на Мугабе и други лица, отговорни за сериозни нарушения на правата на човека, ако усилията за посредничество не се приемат и не се прекрати организираното от държавата насилие". Резолюцията приканва държавите-членки да не издават по никакъв повод виза за територията на ЕС на Мугабе, неговия кабинет и лидерите на неговата партия. Текстът на документа отбелязва, че могат да бъдат приети и санкции на равнище ООН, включително оръжейно ембарго и пълно замразяване на активите на цялото правителство и лидерите на управляващата партия. Пренасочване на разпределението на хуманитарната помощ на ЕС Парламентът призовава правителството на Мугабе да премахне всички ограничения, наложени на агенциите за хуманитарна помощ. Депутатите искат същевременно ЕС да спре всички помощи, които в момента се разпределят от зимбабвийските власти, и вместо това да ги насочи за разпределение към "независими национални и международни неправителствени институции и организации". Според преценката на международни хуманитарни организации в близките няколко месеца 2 милиона души в Зимбабве са изправени пред опасността от глад, като тази цифра може да нарасне до над 5 милиона души в началото на 2009 г.
Приетият текст, разискванията, резултатите от гласуванията и поименните гласувания на резолюцията относно положението в Зимбабве може да намерите на този линк Процедурно досие (RSP/2008/2608) относно положението в Зимбабве Отношенията между ЕС и Зимбабве (англ.) Политика ЕС - държави от Африка, Карибския и Тихоокеанския басейн (АКТБ)
BG
1
LINK
/activities/plenary/ta/calendar.do?language=BG
BG
2
LINK
/oeil/file.jsp?id=5654832
BG
3
LINK
http://ec.europa.eu/development/geographical/regionscountries/countries/country_profile.cfm?cid=zw&lng=en&CFID=69366126&CFTOKEN=61930728b17ed346-F88442C9-9F38-B234-3CE3213AFDF250EA&jsessionid=2430f3acf54966c44692
BG
4
LINK
http://europa.eu/scadplus/leg/en/s05032.htm
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080707BRI33521 FULL-TEXT DOC XML V0//BG
-//EP//TEXT IM-PRESS 20080707BRI33521 ITEM-011-BG DOC XML V0//BG
-//EP//TEXT IM-PRESS 20080707BRI33521 ITEM-013-BG DOC XML V0//BG
Правилник за дейността на ЕП
ЕП вдига прага за образуване на политическа група
2008-07-11 - 10:59
След европейските избори през юни 2009 г. ще са необходими най-малко 25 депутати от поне 7 държави-членки за образуването на политическа група в Европейския парламент, както гласят приетите промени в Правилника на ЕП. Докладът на Richard Corbett (ПЕС, Великобритания), приет с 481 гласа "за", 203 "против" и 26 "въздържали се", внася съществени изменения в правилата за образуване на политически групи в ЕП, които ще влезнат в сила след европейските избори през юни 2009 г. Според действащата в момента разпоредба на Правилника на ЕП, една политическа група трябва да се състои поне от 20 членове (2.55% от членовете на ЕП), "избрани в най-малко една пета от държавите-членки" (или 6 държави-членки). 25 депутати от поне 7 държави-членки ще могат да сформират група Съгласно приетите изменения в член 29 от Правилника за дейността на Европейския парламент, за образуването на политическа група от юни 2009 г. ще са необходими най-малко 25 депутати (или 3.3% от целия членски състав), избрани в поне една четвърт от държавите-членки (или 7). По време на гласуването на промените в Комисия по конституционни въпроси, предложението на Richard Corbett за увеличаване на прага на 30 членове беше отхвърлено с мнозинство от един глас (14 "за" и 15 "против"). След това беше постигнат компромис между политическите групи за праг от 25 членове. Специални правила за политическите групи, чиято численост е паднала под минимума Депутатите приеха също така изменение в Правилника, според което дадена политическа група в ЕП може да продължи да съществува дори ако числеността й падне под необходимия минимум. Председателят на Парламента може да вземе това решение със съгласието на Председателския съвет, ако са изпълнени следните условия: членовете на дадената група продължават да представляват най-малко една пета от държавите-членки и групата е съществувала по-дълго от една година. Председателят на ЕП може да не прилага това правило, ако са налице достатъчно данни, че с него се злоупотребява.
Приетият текст, разискванията, резултатите от гласуванията и поименните гласувания на доклада относно образуване на политически групи (изменение на член 29 от Правилника за дейността) може да намерите на този линк Правилник за дейността на Европейския парламент, Член 29 : Образуване на политически групи Процедурно досие (REG/2006/2201) относно изменение на член 29 от Правилника за дейността на Европейския парламент - Образуване на политически групи
BG
1
LINK
/activities/plenary/ta/calendar.do?language=BG
BG
3
LINK
/oeil/FindByProcnum.do?lang=2&procnum=REG/2006/2201
-//EP//TEXT RULES-EP 20080519 RULE-029 NOT XML V0//BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080707BRI33521 FULL-TEXT DOC XML V0//BG
-//EP//TEXT IM-PRESS 20080707BRI33521 ITEM-012-BG DOC XML V0//BG
-//EP//TEXT IM-PRESS 20080707BRI33521 ITEM-COVER-BG DOC XML V0//BG
-//EP//TEXT IM-PRESS 20080707BRI33521 ITEM-001-BG DOC XML V0//BG
-//EP//TEXT IM-PRESS 20080707BRI33521 ITEM-002-BG DOC XML V0//BG
-//EP//TEXT IM-PRESS 20080707BRI33521 ITEM-003-BG DOC XML V0//BG
-//EP//TEXT IM-PRESS 20080707BRI33521 ITEM-004-BG DOC XML V0//BG
-//EP//TEXT IM-PRESS 20080707BRI33521 ITEM-005-BG DOC XML V0//BG
-//EP//TEXT IM-PRESS 20080707BRI33521 ITEM-006-BG DOC XML V0//BG
-//EP//TEXT IM-PRESS 20080707BRI33521 ITEM-007-BG DOC XML V0//BG
-//EP//TEXT IM-PRESS 20080707BRI33521 ITEM-008-BG DOC XML V0//BG
-//EP//TEXT IM-PRESS 20080707BRI33521 ITEM-009-BG DOC XML V0//BG
-//EP//TEXT IM-PRESS 20080707BRI33521 ITEM-010-BG DOC XML V0//BG
-//EP//TEXT IM-PRESS 20080707BRI33521 ITEM-011-BG DOC XML V0//BG
-//EP//TEXT IM-PRESS 20080707BRI33521 ITEM-012-BG DOC XML V0//BG
-//EP//TEXT IM-PRESS 20080707BRI33521 ITEM-013-BG DOC XML V0//BG
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20080707BRI33521 ITEM-COVER-BG DOC XML V0//BG
-//EP//TEXT IM-PRESS 20080707BRI33521 ITEM-001-BG DOC XML V0//BG
-//EP//TEXT IM-PRESS 20080707BRI33521 ITEM-002-BG DOC XML V0//BG
-//EP//TEXT IM-PRESS 20080707BRI33521 ITEM-003-BG DOC XML V0//BG
-//EP//TEXT IM-PRESS 20080707BRI33521 ITEM-004-BG DOC XML V0//BG
-//EP//TEXT IM-PRESS 20080707BRI33521 ITEM-005-BG DOC XML V0//BG
-//EP//TEXT IM-PRESS 20080707BRI33521 ITEM-006-BG DOC XML V0//BG
-//EP//TEXT IM-PRESS 20080707BRI33521 ITEM-007-BG DOC XML V0//BG
-//EP//TEXT IM-PRESS 20080707BRI33521 ITEM-008-BG DOC XML V0//BG
-//EP//TEXT IM-PRESS 20080707BRI33521 ITEM-009-BG DOC XML V0//BG
-//EP//TEXT IM-PRESS 20080707BRI33521 ITEM-010-BG DOC XML V0//BG
-//EP//TEXT IM-PRESS 20080707BRI33521 ITEM-011-BG DOC XML V0//BG
-//EP//TEXT IM-PRESS 20080707BRI33521 ITEM-012-BG DOC XML V0//BG
-//EP//TEXT IM-PRESS 20080707BRI33521 ITEM-013-BG DOC XML V0//BG
