Към хармонизиране на правилата за потребителски кредит в ЕС
Потребители
2008-01-14 - 12:21
Как ще се отрази новата директива върху нас, потребителите ?
Две трети от европейските граждани използват кредит, за да си купуват различни вещи за дома като телевизори или перални. Във вторник членовете на Европейския парламент ще обсъдят новата директива за потребителския кредит, която цели да намали различията в националните законодателства относно договорите за потребителски кредит и да улесни трансграничното отпускане на заеми.
Новата директива ще важи за кредити от 200 до 75,000 евро. Договори за кредит за придобиването на земя или недвижими имоти не са включени в обхвата й. Долната граница бе определена така, че да покрие т. нар. SMS "бързи заеми", чиято популярност расте най-вече в страни като Швеция и Естония. Благодарение на тази система човек може да получи, в рамките на 15 минути, заем на неголяма стойност благодарение на изпращането на текстово съобщение.
Потребителите плащат различна цена на кредита в зависимост от това къде живеят: във Финландия например средните лихвените проценти са 6%, в Германия - 8%, а в Португалия - 12 на сто.
През януари 2007 г. общата стойност на кредитите в ЕС-25 възлизаше на 4553 млрд. евро, от които потребителският кредит представляваше 588 млрд. евро или 13 на сто.
Основни цели на новата директива
По какъв начин хармонизирането на правилата за потребителски кредит в рамките на Европейския съюз ще повлияе върху интересите на потребителите и върху европейския кредитен пазар като цяло? Новото законодателство цели да:
Позволи на клиентите да изберат най-добрата измежду офертите на банките и кредитните компании в рамките на Евросъюза,
Гарантира прозрачност и по-добра възможност за сравнение на цените на потребителските кредити и условията на погасяване на задълженията по договора за кредит,
Осигури на потребителите право да се откажат от договора за кредит в срок от четиринадесет календарни дни.
Постанови изискване за стандартна информация в рекламите за кредити, която да включва задължително данни като лихвения процент, вида на лихвата (фиксирана, променлива или двете), общ размер на кредита и срок на договора.
Реакции от Европейския парламент
Европейската комисия направи предложението за новата директива през есента на 2002 г., а Парламентът го гласува на първо четене през април 2004 година. Съветът прие общата си позиция през септември 2007 година. Комисията по вътрешния пазар в Европейския парламент прие промени в обхвата на директивата, преддоговорната и договорната информация и условията за ранно погасяване на кредита. Тя прие доклада си по общата позиция на Съвета през декември, като най-спорен е член 16 за ранното погасяване на кредити.
Ето какво казва докладчикът на Европейския парламент Kurt Lechner (ЕНП-ЕД, Германия) по повод на опасенията, че лесните кредити могат да вкарат много хора в големи дългове: "Не можем чрез закон да предпазим хората от прекомерно задлъжняване. Такова не би имало само ако бъде забранено по принцип вземането на кредити".
Evelyne Gebhardt (ПЕС, Германия) изказва съжаление от факта, че позицията на докладчика по директивата не е позволила постигането на споразумение със Съвета преди гласуването в пленарна зала. Тя заяви, че Социалистите, Либералите и Зелените ще депозират изменения, които се подкрепят също и от Съвета и Комисията и биха позволили приемането на директивата.
Обсъждането на новото законодателство ще се проведе във вторник след 10,00 часа местно време, а гласуването - в сряда от 12,00 часа. Можете да гледате всичко това на живо по EP live !
20080111STO18360 Информация на Пресслужбата на ЕП (на английски) Комисия по вътрешен пазар и защита на потребителите На живо по EP live
BG
1
PHOTO
20071105PHT12649.jpg
BG
3
LINK
/activities/committees/homeCom.do;jsessionid=70AAD53891212416AFE61B3B9C7CD143.node2?body=IMCO&language=BG
BG
4
LINK
/wps-europarl-internet/faces/live/live-video.jsp
-//EP//TEXT IM-PRESS 20071211IPR14719 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
