Морска политика за ЕС : европейската визия за океаните и моретата
Транспорт
2008-05-19 - 16:10
Морска политика за ЕС - акцент на пленума във вторник
Как може политиката да помогне за запазване на крайбрежните региони, морското биоразнообразие и за доброто състояние на крайбрежните икономики? Възможно ли е въвеждането на интегрирана морска политика за ЕС? Във вторник за първи път ще бъде отбелязан Европейският ден на морето и по този повод Ви предлагаме поглед върху доклада на германския евродепутат Willi Piecyk (ПЕС) относно морската политика за ЕС.
Необходима ли е морска политика?
Европа е заобиколена от четири морета (Средиземно, Черно, Балтийско и Северно) и от два океана. Крайбрежната ивица на Европа обхваща 100 900 км и е по-дълга от африканската. Голяма част от европейските крайбрежни региони са гъсто населени и предпочитани от туристите. Крайбрежните региони носят 40 на сто от БВП на ЕС. Пет милиона души работят в икономически сектори, свързани с морето.
В същото време замърсяването на околната среда, последиците от глобалното затопляне, развитието на крайбрежните региони и размерите на риболова представляват заплаха за морските екосистеми и стабилността на икономиката.
През миналата година Европейският парламент подкрепи идеята за интегрирана морска политика, която цели развитието на процъфтяваща морска икономика с акцент върху запазване на околната среда. Комисията направи някои предложения, по които Парламентът ще дебатира през тази седмица.
Пленарен дебат и вот
Докладът на Willi Piecyk подкрепя предложенията на Комисията за интегрирана морска политика, тъй като, според докладчика, морските райони на ЕС и по специално най-отдалечените райони играят важна роля за сигурността срещу криминални деяния като нелегална имиграция, тероризъм, контрабанда и са изложени на специфични екологични бедствия.
Piecyk е убеден, че европейските океани и морета би трябвало да бъдат най-чистите в света, с най-стабилно биоразнообразие, най-печеливша икономика и с най-модерно и чисто корабоплаване.
Доклад за подобряване на разглобяването на кораби за скрап
Пленумът ще разгледа и доклад на холандския депутат Johannes Blokland (Група Независимост/Демокрация) за разрушаващите околната среда действия и за опасните условия на работа, при които товарните кораби се разглобяват основно в Бангладеш, Индия и Пакистан. Около 600 товарни кораби се разглобяват в света, за да се употребят отново стоманата и някои други ценни материали. Близо 100 военни кораби и други плавателни съдове трябва да бъдат извадени от употреба в ЕС в следващите 10 години.
Денят на морето
На официална церемония във вторник, 20 май ще бъде обявен за Европейски ден на морето. На нея ще присъстват председателят на Парламента Пьотеринг, президентът на ЕК Барозу и председателят на Съвета Janez Jan š a .
Този ден би трябвало да подчертае ролята на океаните и моретата не само за крайбрежните райони, но и за всички граждани на ЕС. Той също така би трябвало да мотивира по-доброто стопанисване на крайбрежните райони.
20080519STO29188 Докладът на Willi Piecyk Докладът на Johannes Blokland Европейски ден на морето На живо
BG
1
PHOTO
20070322PHT04485.jpg
BG
4
LINK
http://ec.europa.eu/maritimeaffairs/maritime-day-2008_en.html
BG
5
LINK
/wps-europarl-internet/faces/live/live-video.jsp?language=bg
-//EP//TEXT REPORT A6-2008-0163 0 NOT XML V0//BG
-//EP//TEXT REPORT A6-2008-0156 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
