P7_TA-PROV(2011)0487
Европейска статистика за трайните насаждения ***I
A7-0188/2011
Законодателна резолюция на Европейския парламент от 15 ноември 2011 г. относно предложението за регламент на Европейския парламент и на Съвета относно европейската статистика за трайните насаждения ( COM(2010)0249 – C7-0129/2010 – 2010/0133(COD) )
(Обикновена законодателна процедура: първо четене)
Европейският парламент
, –
като взе предвид предложението на Комисията до Европейския парламент и до Съвета ( COM(2010)0249 ),
–
като взе предвид член 294, параграф 2 и член 338, параграф 1 от Договора за функционирането на ЕС, съгласно които Комисията е внесла предложението ( C7-0129/2010 ),
–
като взе предвид член 294, параграф 3 от Договора за функционирането на Европейския съюз,
–
като взе предвид ангажимента, поет от представителя на Съвета с писмо от 3 октомври 2011 г. за одобрение на позицията на Парламента в съответствие с член 294, параграф 4 от Договора за функционирането на Европейския съюз,
–
като взе предвид член 55 от своя правилник,
–
като взе предвид доклада на комисията по земеделие и развитие на селските райони ( A7-0188/2011 ),
1.
Приема изложената по-долу позиция на първо четене;
2.
Изисква от Комисията да се отнесе до него отново, в случай че възнамерява да внесе съществени промени в своето предложение или да го замени с друг текст;
3.
Възлага на своя председател да предаде позицията на Парламента съответно на Съвета и на Комисията, както и на националните парламенти.
P7_TC1-COD(2010)0133
Позиция на Европейския парламент, приета на първо четене на 15 ноември 2011 г. с оглед приемането на Регламент (ЕС) № …/2011 на Европейския парламент и на Съвета относно европейската статистика за трайните насаждения и за отмяна на Регламент (ЕИО) № 357/79 и Директива 2001/109/ЕО
(Текст от значение за ЕИП)
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за функционирането на Европейския съюз, и по-специално член 338, параграф 1 от него,
като взеха предвид предложението на Европейската комисия,
след предаване на проекта на законодателния акт на националните парламенти,
в съответствие с обикновената законодателна процедура Позиция на Европейския парламент от 15 ноември 2011 г.
,
като имат предвид, че: (1)
Регламент (ЕИО) № 357/79 на Съвета от 5 февруари 1979 г. относно статистическите изследвания на площите с лозя ОВ L 54, 5.3.1979 г., стр. 124.
и Директива 2001/109/ЕО на Европейския парламент и на Съвета от 19 декември 2001 г. относно статистическите изследвания, извършвани от държавите-членки за установяване на производствения потенциал на насажденията от определени видове плодни дървета ОВ L 13, 16.1.2002 г., стр. 21.
са изменяни неколкократно. Тъй като понастоящем са необходими допълнителни изменения и опростявания, посочените актове следва да бъдат заменени с един акт с цел постигане на по-голяма яснота и в съответствие с новия подход за опростяване на законодателството на Съюза и за по-добро регулиране.
(2)
За да може Комисията да изпълнява задачата, предоставена ѝ съгласно Договора за функционирането на Европейския съюз (ДФЕС) и законодателството на Съюза, уреждащо общата организация на селскостопанските пазари, Комисията е необходимо да бъде навременно и точно информирана относно производствения потенциал на стопанствата от определени видове трайни насаждения в рамките на Съюза. За да гарантира правилното прилагане на общата селскостопанска политика, Комисията изисква предоставянето на всеки пет години на данни за трайните насаждения.
(3)
Регламент (ЕО) № 223/2009 на Европейския парламент и на Съвета от 11 март 2009 г. относно европейската статистика
ОВ L 87, 31.3.2009 г., стр. 164.
предоставя референтна рамка за европейската статистика за трайните насаждения. По-специално посоченият регламент съдържа изисквания за съответствие с принципите на професионална независимост, безпристрастност, обективност, надеждност, статистическа поверителност и разходна ефективност.
(4)
Необходимо е да се укрепи сътрудничеството между органите, които участват в изготвянето и публикуването на европейската статистика.
(5)
При подготовката и изготвянето на европейската статистика следва да се вземат предвид международните препоръки и най-добрите практики.
(6)
Следва да бъде налице структурна статистика за трайните насаждения, за да се гарантира, че могат да се наблюдават производственият потенциал и състоянието на пазара. Освен предоставяната информация в контекста на единната обща организация на пазара, е особена важна и информацията за регионалната разбивка на статистиката. Затова от държавите-членки следва да се изисква да събират такава информация и да я изпращат на Комисията на точно определени дати.
(7)
Структурната статистика за трайните насаждения е важна за управлението на пазарите на равнището на Съюза. Особено важно е също структурната статистика за трайните насаждения да бъде обхваната в допълнение към годишната статистика за областите и производството, които са уредени от друго законодателство на Съюза в областта на статистиката.
(8)
За да се избегне излишната тежест за стопанствата и администрациите, следва да се установят прагове, които да изключват от основните единици, по отношение на които се събира статистика за трайни насаждения, единиците, които не са от значение.
(9)
За да се гарантира хармонизирането на данните, е необходимо ясно да бъдат установени най-важните определения, отчетните периоди и изискванията за точност, които да се спазват при производството на статистика за трайните насаждения.
(10)
За да се гарантира наличността на тази статистика за ползвателите в рамките на необходимия период от време, следва да се установи график за предаването на данните на Комисията.
(11)
В съответствие с Регламент (EО) № 1059/2003 на Европейския парламент и на Съвета от 26 май 2003 г. за установяване на обща класификация на териториалните единици за статистически цели (NUTS) ОВ L 154, 21.6.2003 г., стр. 1.
статистиките на всички държави-членки, предадени на Комисията, разбити по териториални единици, използват класификацията по NUTS. Следователно, за да се получи една сравнима регионална статистика за трайните насаждения, териториалните единици следва да бъдат определени в съответствие с класификацията по NUTS. Тъй като за целесъобразното управление в сектора на вината и лозята обаче е необходим друг вид териториално разделение, може да бъдат определени други териториални единици за този сектор.
(12)
Методологическите отчети и отчетите за качеството са от изключително значение за оценката на качеството на данните и за анализа на резултатите и поради това тези отчети следва да се представят редовно.
▌
(13)
Тъй като целта на настоящия регламент, а именно създаването на обща рамка за систематично производство на европейска статистика за трайните насаждения, не може да бъде постигната в достатъчна степен от държавите-членки и следователно може да бъде по-добре постигната на равнище на Съюза, Съюзът може да приема мерки в съответствие с принципа на субсидиарност, уреден в член 5 от Договора за Европейския съюз. В съответствие с принципа на пропорционалност, уреден в същия член, настоящият регламент не надхвърля необходимото за постигането на тази цел.
(14)
За да се гарантира плавен преход от режима, приложим съгласно Директива 2001/109/ЕО, настоящият регламент следва да позволи предоставяне на дерогация на държавите-членки, в които прилагането на настоящия регламент по отношение на националните им статистически системи би изисквало съществени адаптации и вероятно би предизвикало значителни проблеми от практическо естество.
(15)
За да се отчете икономическото и техническото развитие, на Комисията следва да се делегира правомощието
да приема ▌ актове в съответствие с член 290 от ДФЕС
по отношение на изменянето на разбивките на видовете по групи, класове плътност и класове възраст, предвидени в приложение І, и променливите величини/характеристики, класове по размер, степен на специализация и сортове лози, предвидени в приложение ІІ, освен по отношение на незадължителния характер на изискваната информация. От особено значение е Комисията да проведе съответните консултации в хода на подготвителната си работа, включително на експертно равнище. При подготвянето и съставянето на делегирани актове Комисията следва да осигури едновременно, своевременно и подходящо предаване на съответните документи на Европейския парламент и на Съвета.
(16)
За да се осигурят еднакви условия за прилагането на настоящия регламент, на Комисията следва да бъдат предоставени изпълнителни правомощия. Тези правомощия следва да бъдат упражнявани в съответствие с Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите-членки върху упражняването на изпълнителните правомощия от страна на Комисията
ОВ L 55, 28.2.2011 г., стр. 13.
.
(17)
Регламент (ЕИО) № 357/79 и Директива 2001/109/ЕО следва да бъдат отменени.
(18)
За да се осигури приемственост на дейностите, предвидени в рамките на Европейската статистика за трайни насаждения, настоящият регламент следва да влезе в сила в деня след публикуването му и да се прилага от 1 януари 2012 г.
(19)
Беше проведена консултация с Постоянния комитет по земеделска статистика,
ПРИЕХА НАСТОЯЩИЯ РЕГЛАМЕНТ: Член 1 Предмет
1.
С настоящия регламент се установява обща рамка за систематичното производство на европейска статистика за следните трайните насаждения:
a)
Ябълкови дървета със сорт десертни ябълки
б)
Ябълкови дървета за промишлена преработка
в)
Крушови дървета със сорт десертни круши
г)
Крушови дървета за промишлена преработка
д)
Кайсиеви дървета
е)
Прасковени дървета със сорт десертни праскови
ж)
Прасковени дървета за промишлена преработка
з)
Портокалови дървета
и)
Дървета с дребни цитрусови плодове
й)
Лимонови дървета
к)
Маслинови дървета
л)
Лози за производство на десертно грозде
м)
Лози за други цели.
2.
Производството на Европейска статистика за трайните насаждения, посочени в параграф 1, букви б), г), ж) и л), е факултативно за държавните-членки.
Член 2 Определения
За целите на настоящия регламент се прилагат следните определения:
(1)
„трайни насаждения“ означава култури, които не се отглеждат в сеитбооборот, различни от постоянните ливади, и които заемат почвата за дълъг период от време и дават реколта в продължение на няколко години;
(
2)
„засаден парцел“ означава селскостопански парцел, съгласно определението в член 2, втора алинея, точка 1 от Регламент (ЕО) № 1122/2009 на Комисията от 30 ноември 2009 година за определяне на подробни правила за прилагане на Регламент (ЕО) № 73/2009 на Съвета относно кръстосано спазване, модулация и интегрираната система за администриране и контрол по схемите за директно подпомагане на земеделски производители, предвидени за посочения регламент, както и за прилагане на Регламент (ЕО) № 1234/2007 на Съвета относно кръстосано спазване по предвидената схема за подпомагане на лозаро-винарския сектор ОВ L 316, 2.12.2009 г., стр. 65.
, засаден с едно от трайните насаждения, посочени в
член 1, параграф 1
от настоящия регламент;
(
3)
„засадена площ“ означава площта от парцелите, засадена с хомогенни насаждения от съответното трайно насаждение, чиято площ е закръглена към най-близката стойност до 0,1 хектара (ha);
(4)
„година на прибиране на реколтата“ означава календарната година, в която започва прибирането на реколтата;
(5)
„плътност“ означава броят на насажденията за хектар;
(6)
„обичаен период на засаждане“ означава периодът от годината, през който обикновено се засаждат трайните насаждения, който започва в средата на есента и завършва до средата на пролетта на следващата година;
(7)
„година на засаждане“ означава първата година, през която насаждението има вегетативно развитие, след деня, в който то е поставено на окончателното си място за продукция;
(8)
„възраст“ означава броят години след годината на засаждане, която се смята за година 1;
(9)
„дърво със сорт десертни ябълки
,
дърво със сорт десертни круши
и дърво със сорт десертни праскови
“ означава насаждения ябълкови дървета
,
насаждения крушови дървета
и насаждения прасковени дървета
, освен дърветата, специфично предназначени за промишлена преработка.
Когато не е възможно да се идентифицират насажденията, предназначени за промишлена преработка, съответните площи се включват в настоящата категория;
(10)
„лозя с друга цел“ означава всички площи с лозя, които трябва да се включат в лозарския регистър, както е установено в член 3 от Регламент (ЕО) № 436/2009 на Комисията от 26 май 2009 г. за определяне на подробни правила за прилагане на Регламент (ЕО) № 479/2008 на Съвета по отношение на лозарския регистър, задължителните декларации и събирането на информация с цел наблюдение на пазара, придружителните документи при превоза на продукти и регистрите, които е необходимо да се водят в лозаро-винарския сектор ОВ L 128, 27.05.09, стр. 15
;
(11)
„грозде с двойна цел“ означава гроздето, произведено от сортове лози, изброени в класификацията на сортовете лози, изготвена от държавите-членки в съответствие с член 120a, параграфи 2‐6 от Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП ) ОВ L 299, 16.11.2007 г., стр.1.
, за една и съща административна единица, както от винени сортове лози, така и от ‐ според случая ‐ сортове за производство на десертно грозде, за производство на стафидирано грозде или сортове за производство на винен дестилат;
(12)
„комбинирани насаждения“ означава комбинация от насаждения, засадени върху един и същ парцел земя.
Член 3 Обхват
1.
Статистиката, която ще се предоставя за трайните насаждение, посочени в
член 1, параграф 1, букви а)‐л)
, е представителна за поне 95 % от общата засадена площ ▌, в
която
производството е изцяло или основно за пазара на всяко едно от посочените трайни насаждения във всяка държава-членка.
2.
Без да се засяга параграф 1, държавите-членки могат да изключат стопанства под праг от 0,2 ha за всяко трайно насаждение, чието производство
е изцяло или основно за пазара ▌ във всяка държава-членка.
Ако площта, обхваната от подобни стопанства, е
по-малко от 5 % от общата засадена с даденото насаждение площ
, държавите-членки могат да увеличат този праг, стига това да не води до изключване на повече от допълнителни 5 % от общата засадена с даденото насаждение площ.
3.
Площта на комбинираните насаждения се разпределя между отделните насаждения, пропорционално на площта земя, която съответното насаждение заема.
4.
▌Статистиката за трайното насаждение, посочено в
член 1, параграф 1, буква м)
от настоящия регламент се предоставя, като се използват наличните данни от лозарския регистър, създаден в съответствие с член 185а от Регламент (ЕО) № 1234/2007 за всички стопанства, включени в споменатия регистър, както е определено в член 3, параграф 1, буква а) от Регламент (ЕО) № 436/2009.
Член 4 Изготвяне на данни
1.
С изключение на случаите, когато е използвана възможността, посочена в член 1, параграф 2,
през 2012 г. и на всеки пет години след това държавите-членки
, в които засадените площи възлизат на най-малко 1000 ha за всяко отделно насаждение, посочено в член 1, параграф 1, букви а)-л),
изготвят посочените в приложение I данни ▌.
2.
През 2015 г. и на всеки пет години след това държавите-членки
, в които засадените площи възлизат на най-малко 500 ha за насажденията, посочени в член 1, параграф 1, буква м),
изготвят посочените в приложение II данни ▌.
▌
3.
С оглед да бъде отчетено икономическото и техническото развитие
на Комисията се предоставя правомощието да приема делегирани актове в съответствие с
член 11 по отношение на изменянето на:
–
разбивките на видовете по групи, класове плътност и класове възраст, посочени в приложение І,
–
променливите величини/характеристики, класове по размер, степен на специализация и сортове лози, посочени в приложение ІІ,
освен по отношение на незадължителния характер на изискваната информация.
При упражняването на тези правомощия Комисията гарантира, че делегираните актове не водят до значителна допълнителна административна тежест за държавите-членки и респондентите
.
Член 5 Отчетна година
1.
Първата отчетна година за данните, посочени в приложение І, по отношение на статистиката за трайните насаждения, посочени в
член 1, параграф 1
,
букви а) - л),
е 2012 г.
2.
Първата отчетна година за данните, посочени в приложение ІІ, по отношение на статистиката за трайното насаждение, посочено в
член 1, параграф 1
,
буква м),
е 2015 г.
3.
Предоставената статистика за трайните насаждения се отнася за засадената площ след обичайния период на засаждане.
Член 6 Изисквания за точност
1.
Държавите-членки, които правят извадкови проучвания, за да съберат статистика за трайните насаждения, предприемат всички необходими действия, за да гарантират, че коефициентът на вариране на данните не надхвърля, на национално равнище, 3 % за засадените площи за всяко от насажденията, посочени в
член 1, параграф 1
.
2.
Държава-членка, която вземе решение да използва източници на статистическа информация, различни от проучвания, гарантира, че качеството на получената по този начин информация е с най-малко равностойно качество в сравнение с информацията, получена чрез статистически проучвания.
3.
Държава-членка, която вземе решение да използва административни източници
за осигуряване на статистиката за трайните насаждения, посочени в член 1, параграф 1, букви а)-л),
информира предварително Комисията за това и за използваните методи и за качеството на данните, получени от тези административни източници.
Член 7 Регионална статистика
1.
Данните, които се отнасят до статистиката за трайните насаждения, посочени в член 1, параграф 1 букви а) - л) от настоящия регламент, и уточнени допълнително в приложение I към настоящия регламент, представляват разбивка по териториални единици по NUTS 1, както е посочено в Регламент (ЕО) № 1059/2003, освен ако е посочена не толкова подробна разбивка в приложение I към настоящия регламент.
2.
Данните, които се отнасят до статистиката за трайните насаждения, посочени в член 1, параграф 1, буква м) от настоящия регламент, и уточнени допълнително в приложение II към настоящия регламент, представляват разбивка по териториални единици по NUTS 2, както е посочено в Регламент (ЕО) № 1059/2003, освен ако е посочена не толкова подробна разбивка в приложение II към настоящия регламент.
Член 8 Предаване на данни на Комисията
1.
Държавите-членки предават на Комисията (Евростат) данните, предвидени в приложения I и II, до
30 септември
на годината, следваща отчетния период.
2.
Комисията приема актове за изпълнение относно подходящия технически формат за предаването на данните, предвидени в приложения I и II. Тези актове за изпълнение се приемат в съответствие с процедурата по разглеждане, посочена в член 12, параграф 2.
Член 9 Методологически отчети и отчети за качеството
1.
За целите на настоящия регламент се прилагат критериите за качество на предаваните данни, посочени в член 12, параграф 1 от Регламент № 223/2009.
2.
До
30 септември 2013 г
. и на всеки пет години след това държавите-членки предоставят на Комисията (Евростат) доклади за качеството на предадените данни и за използваните методи
за статистиката за трайните насаждения, посочени в член 1, параграф 1, букви а)-л) от настоящия регламент
.
3.
До 30 септември 2016 г. и на всеки пет години след това държавите-членки предоставят на Комисията (Евростат) доклади за качеството на предадените данни и за използваните методи за статистиката за трайното насаждение, посочено в член 1, параграф 1, буква м) от настоящия регламент.
4.
В отчетите се описват:
a)
организацията на проучванията, попадащи в обхвата на настоящия регламент, и използваната методология;
б)
постигнатото ниво на точност и обхватът на извадковите проучвания, посочени в настоящия регламент; и
в)
качеството на използваните източници, които са различни от проучвания,
като се използват критериите за качество, посочени в параграф 1.
5.
Държавите-членки информират Комисията за всякакви методологически или други промени, които биха могли да са повлияли значително на качеството на статистиката за трайните насаждения, не по-късно от три месеца преди промяната да влезе в сила.
6.
Отчита се принципът, че всякакви допълнителни разходи и тежести остават в разумни граници.
Член 10
Дерогация
1.
Когато прилагането на настоящия регламент по отношение на националната статистическа система на дадена държава-членка изисква съществени адаптации и вероятно би предизвикало значителни проблеми от практическо естество по отношение на постоянните насаждения, посочени в член 1, параграф 1, букви а)-л), Комисията може да приеме актове за изпълнение, предоставящи дерогация от прилагането на регламента по отношение на въпросната държава-членка до 31 декември 2012 г. Тези актове за изпълнение се приемат в съответствие с процедурата по разглеждане, посочена в член 12, параграф 2.
2.
За целите на параграф 1 държавите-членки представят на Комисията надлежно мотивирано искане не по-късно от ...
*
ОВ: Моля, въведете датата: един месец след влизането в сила на настоящия регламент.
.
3.
Държавите-членки, които се ползват от дерогация, продължават да прилагат Директива 2001/109/ЕО.
Член 11 Упражняване на делегирането
1.
Правомощието да приема делегирани актове се предоставя на Комисията при спазване на предвидените в настоящия член условия.
2.
Правомощието да приема делегирани актове, посочено в член 4, параграф 3 и в член 13, се предоставя на Комисията за срок от пет години, считано от …
**
ОВ: Моля, въведете датата на влизането в сила на настоящия регламент.
*
. Комисията изготвя доклад относно делегирането на правомощия не по-късно от девет месеца преди изтичането на петгодишния срок. Делегирането на правомощия се продължава мълчаливо за срокове с еднаква продължителност, освен ако Европейският парламент или Съветът не възразят срещу подобно подновяване не по-късно от три месеца преди изтичането на всеки срок.
3.
Делегирането на правомощия, посочено в член 4, параграф 3 и в член 13, може да бъде оттеглено по всяко време от Европейския парламент или от Съвета. С решението за оттегляне се прекратява посоченото в него делегиране на правомощия. То поражда действие в деня след публикуването на решението в Официален вестник на Европейския съюз или на по-късна, посочена в решението дата. То не засяга действителността на делегираните актове, които вече са в сила.
4.
Веднага след като приеме делегиран акт Комисията нотифицира акта едновременно на Европейския парламент и Съвета.
5.
Делегиран акт, приет съгласно член 4, параграф 3 и член 13, влиза в сила единствено ако нито Европейският парламент, нито Съветът не са представили възражения в срок от два месеца след нотифицирането на акта на Европейския парламент и Съвета или ако преди изтичането на този срок и Европейският парламент, и Съветът са уведомили Комисията, че няма да представят възражения. Този срок се удължава с два месеца по инициатива на Европейския парламент или на Съвета.
Член 12
Процедура на комитет
1.
Комисията се подпомага от Постоянния комитет за земеделска статистика, създаден с член 1 от Решение 72/279/EИО на Съвета от 31 юли 1972 г. относно учредяване на Постоянен комитет за земеделска статистика
ОВ L 179, 7.8.1972 г., стр. 1 (Специално издание на български език:
глава 03 том 01 стр. 263)
.Този комитет е комитет по смисъла на Регламент (ЕС) № 182/2011.
2.
Когато се прави позоваване на настоящия параграф, се прилага член 5 от Регламент (ЕС) № 182/2011.
Член 13
Преразглеждане
До 31 декември 2018 г. и на всеки пет години след това Комисията преразглежда функционирането на настоящия Регламент. В контекста на преразглеждането Комисията извършва оценка на необходимостта от изготвяне на всички данни, посочени в член 4. Ако в контекста на преразглеждането Комисията прецени, че някои от тези данни вече не са необходими, тя се оправомощава да приеме делегирани актове в съответствие с член 11 за заличаване на определени данни от приложения I и II.
Член 14 Отмяна
Регламент (ЕИО) № 357/79 и Директива 2001/109/EО се отменят считано от 1 януари 2012 г.
Позоваванията на отменения регламент и на отменената директива се считат за позовавания на настоящия регламент.
Член 15
Преходни разпоредби
Чрез дерогация от член 14 от настоящия регламент Директива 2001/109/ЕО продължава да се прилага при условията, предвидени в член 10 от настоящия регламент.
Член
16
Влизане в сила
Настоящият регламент влиза в сила в деня след публикуването му в
Официален вестник на Европейския съюз
.
Прилага се от 1 януари 2012 г.
Настоящият регламент е задължителен в своята цялост и се прилага пряко във всички държави-членки.
Съставено в ...
За Европейския парламент За Съвета
Председател Председател
▌Приложение I
Статистически данни за плодови и маслинови насаждения
▌
1.
Разбивка на видовете по групи
Вид
Разбивка
Ябълкови дървета
със сорт десертни ябълки
Група Boskoop rouge
Група Braeburn
Група Cox Orange
Група Cripps Pink
Група Elstar
Група Fuji
Група Gala
Група Golden Delicious
Група Granny Smith
Група Idared
Група Jonagold
/ Jonagored
▌
Група Morgenduft
Група Red Delicious
Група Reinette blanche du Canada
Група Shampion
Група Lobo
Група Pinova
Други
Ябълкови дървета за промишлена преработка (по избор)
Крушови дървета със сорт десертни
круши
Група Conference
Група William
Група Abate
Група Rocha
Група Coscia-Ercolini
Група Guyot
Група Blanquilla
Група Decana
Група Kaiser
▌
Други
Крушови дървета за промишлена преработка (по избор)
Прасковени дървета със сорт десертни
праскови
Праскови, различни от нектарини и праскови за преработка
с жълто месо
Много рано: реколта преди 15 юни
Рано: реколта между 16 юни и 15 юли
Средно: реколта между 16 юли и 15 август
Късно: реколта след 15 август
с бяло месо
Много рано: реколта преди 15 юни
Рано: реколта между 16 юни и 15 юли
Средно: реколта между 16 юли и 15 август
Късно: реколта след 15 август
Праскови с форма на поничка
Нектарини
с жълто месо
Много рано: реколта преди 15 юни
Рано: реколта между 16 юни и 15 юли
Средно: реколта между 16 юли и 15 август
Късно: реколта след 15 август
с бяло месо
Много рано: реколта преди 15 юни
Рано: реколта между 16 юни и 15 юли
Средно: реколта между 16 юли и 15 август
Късно: реколта след 15 август
▌
Прасковени дървета за промишлена преработка (в това число групата Pavie) (по избор)
Кайсиеви дървета
Много рано: реколта преди 31 май
Рано: реколта между 1 и 30 юни
Средно: реколта между 1 и 31 юли
Късно: реколта след 1 август
Портокалови дървета
Navel
Рано: реколта между октомври и януари
Средно: реколта между декември и март
Късно: реколта между януари и май
Blancas
Рано: реколта между декември и март
Късно: реколта между март и май
Sanguine
Други
Дървета с дребни цитрусови плодове
Сатсума
Изключително ранни сатсума: реколта между септември и ноември
Други сатсума: реколта между октомври и декември
Клементини
Ранни клементини: реколта между септември и декември
Среднозреещи клементини: реколта между ноември и януари
Късни клементини: реколта между януари и март
Други дребни цитрусови плодове, включително хибриди
Лимонови дървета
Зимен сорт: реколта между октомври и април
Летен сорт: реколта между февруари и септември
Маслинови дървета
За
трапезни маслини, маслини за производство на масло или маслини за употреба с двойна цел
▌
▌
Лози за десертно грозде (по избор)
▌
Бяло
Сортове без семки
Обикновено
Червено
Сортове без семки
Обикновено
2.
Класове по плътност
Класове по плътност
Ябълкови и крушови дървета
Прасковени дървета, нектарини и кайсиеви дървета
Портокалови дървета, дървета с дребни цитрусови плодове и лимонови дървета
Маслинови дървета
Лози за десертно грозде
Плътност (брой дървета/хектар)
1
<400
<600
<250
<140
<1000
2
400-1599
600-1199
250-499
140-399
1000-1499
3
1600-3199
≥1200
500-749
≥400
≥1500
4
≥3200
≥
750 ▌
▌
▌
3.
Класове по възраст
Класове по възраст
Ябълкови и крушови дървета
Прасковени дървета, нектарини и кайсиеви дървета
Портокалови дървета, дървета с дребни цитрусови плодове и лимонови дървета
Маслинови дървета
Лози за десертно грозде
Възраст (години от засаждането)
1
0-4
0-4
0-4
0-4
0-3
2
5-
14
5-14
5-
14
5-11
3-9
3
15-24
Над 15 г.
15-24
12-49
9-19
4
Над 25 г.
Над 25 г.
Над 50 г.
Над 20 г.
▌
▌
▌
4.
Резюме
4.1) Площ по класове по възраст и по плътност за всеки вид на национално равнище
Държава-членка:
Вид:
Общо
Клас по възраст 1
Клас по възраст 2
Клас по възраст 3
Клас по възраст 4
Общо
Клас по плътност 1
Клас по плътност 2
Клас по плътност 3
Клас по плътност 4
4.2) Площ по класове по възраст и по региони за всеки вид и група (без разбивка по класове по плътност)
Държава-членка:
Вид:
Група:
Общо
Клас по възраст 1
Клас по възраст 2
Клас по възраст 3
Клас по възраст 4
Общо
Регион (NUTS 1)
...
4.3) Площ по класове по плътност и по региони за всеки вид и група (без разбивка по класове по възраст)
Държава-членка:
Вид:
Група:
Общо
Клас по плътност 1
Клас по плътност 2
Клас по плътност 3
Клас по плътност 4
Общо
Регион (NUTS 1)
...
▌
Приложение II
Статистически данни за площите с лозя
Значение на съкращенията:
–
Бр. – брой
–
Стоп. – стопанство
▌
–
Ha или ha – хектар
▌
–
Чрв – червено/розе
–
Бл – бяло
–
Нкл. др. - некласифицирани другаде
–
ЗНП – защитено наименование за произход
–
ЗГУ – защитено географско указание
Таблица 1: Стопанства на винопроизводители по вид на продукцията (а)
▌
Променливи величини/характеристики
Бр. на стоп.
▌
Площ
(ha)
▌
▌
▌
Площи с лозя, общо (със/все още без продукция)
Общо
Площи с лозя с продукция, засадени със:
винени сортове лози
▌
▌
- от тях подходящи за производство на вина със ЗНП
▌
▌
- от тях подходящи за производство на вина със ЗГУ
▌
▌
- от тях подходящи за производство на вина без ЗНП или ЗГУ
▌
▌
- от тях „грозде с двойна цел“
▌
▌
стафидирано грозде
▌
▌
Общо
▌
▌
Площ с лозя все още без продукция, засадени със:
грозде за производство на вино (включително „грозде с двойна цел“)
- от тях подходящи за производство на вина със ЗНП
- от тях подходящи за производство на вина със ЗГУ
- от тях подходящи за производство на вина без ЗНП или ЗГУ
- от тях „грозде с двойна цел“
стафидирано грозде
Общо
Лозя (със/все още без продукция), предназначени за производство на…
материал за вегетативно размножаване на лози
други лозя, некласифицирани другаде (нкл. др.)
(a) Държави-членки, засегнати от разбивката по региони: BG, CZ, DE, IT, EL, ES, FR, HU,AT, PT, RO, SI и SK.
▌
Таблица 2: Стопанства на винопроизводители по клас размер
на национално равнище
Таблица 2,1: Стопанства на винопроизводители по клас размер от общата площ с лозята, общо лозя
Клас размер (ha)
Бр. стоп.
▌
Площ (ha)
▌
< 0-10 *
0-10 - < 0-50
0-50 - < 1
1 - < 3
3 - < 5
5 - < 10
≥= 10
* Само за засегнатите държави-членки
Таблица 2,2: Стопанства на винопроизводители по клас размер от общата площ с лозя, лозя за грозде за производство на вино - Общо
Данни със същата разбивка като за таблица 2.1.
Таблица 2.2.1: Стопанства на винопроизводители по клас размер от общата площ с лозя, лозя за грозде за производство на вино, подходящи за производство на вина със ЗНП
Данни със същата разбивка като за таблица 2.1.
Таблица 2.2.2: Стопанства на винопроизводители по клас размер от общата площ с лозя, лозя за грозде за производство на вино, подходящи за производство на вина със ЗГУ
Данни със същата разбивка като за таблица 2.1.
Таблица 2.2.3: Стопанства на винопроизводители по клас размер от общата площ с лозя, лозя за грозде за „двойна цел“
Данни със същата разбивка като за таблица 2.1.
Таблица 2.2.4: Стопанства на винопроизводители по клас размер от общата площ с лозя, грозде, предназначено за производство на вино без ЗНП и/или ЗГУ
Данни със същата разбивка като за таблица 2.1.
Таблица 2,3: Стопанства на винопроизводители по клас размер от общата площ с лозя, лозя за грозде за стафидиране
Данни със същата разбивка като за таблица 2.1.
Таблица 2,4: Стопанства на винопроизводители по клас размер от общата площ с лозя, лозя, нкл. др.
Данни със същата разбивка като за таблица 2.1.
Таблица 3: Стопанства на винопроизводители по степен на специализация и по клас размер
на национално равнище
Клас размер (в колоната): вж. редовете от таблица 2 (< 0.1 ha / 0.10 - < 0.50 ha / и т.н.).
▌
Степен на специализация
< 0.10 ha
…
Бр.
на
стоп.
Площ
(ha)
▌
Бр.
на
стоп.
Площ
(ha)
▌
Стопанства с лозя
Стопанства с площи с лозя, предназначени изключително за производство на вино
от тях стопанства с площи с лозя, предназначени изключително за производство на вино със ЗНП и/или ЗГУ
- от тях само със ЗНП
- от тях само със ЗГУ
- от тях със ЗНП и ЗГУ
от тях стопанства с площи с лозя, предназначени изключително за производство на вино без ЗНП и/или ЗГУ
от тях стопанства с площи с лозя, предназначени за производство на няколко вида вино
Стопанства с площи с лозя, предназначени изключително за производство на стафидирано грозде
Стопанства с други площи с лозя
Стопанства с площи с лозя, предназначени за няколко вида производство
▌
Таблица 4: Основни винени сортове лози (а)
Разбивката на данните следва да се предоставя единствено в случай че общата площ за съответния сорт възлиза на поне 500 ha.
Сортовете, които трябва да се определят в таблици, са включените в списъка на основните сортове и на съответните площи, известени съгласно Регламент (ЕО) № 555/2008 на Комисията от 27 юни 2008 г. относно определяне на подробни правила за прилагане на Регламент (ЕО) № 479/2008 на Съвета относно общата организация на пазара на вино по отношение на програмите за подпомагане, търговията с трети страни, производствения потенциал и проверките в лозаро-винарския сектор ОВ L 170, 30.06.08, стр. 1
(приложение XIII, таблица 16).
Класове по възраст, които трябва да се използват:
< 3 години
3‐9 години
10―29 години
≥=
30 години
▌Основни винени сортове лози по клас по възраст ▌
▌
Сорт лоза
< 3 години
…
Бр.
на
стоп.
Площ
(ha)
№. Бр.
на
стоп.
Площ
(ha)
Стопанства с лозя
1. от тях сортове червено грозде
1.1. от тях сорт 1
1.2. от тях сорт 2
1.3. от тях сорт …
…
1.N. от тях други смесени сортове червено грозде
2. от тях сортове бяло грозде
2.1. от тях сорт 1
2.2. от тях сорт 2
2.3. от тях сорт …
…
2.N. от тях други смесени сортове бяло грозде
3. от тях сортове грозде с друг цвят
3.1. от тях сорт 1
3.2. от тях сорт 2
3.3. от тях сорт …
…
3.N. от тях други смесени сортове грозде с друг цвят
4. от тях сортове грозде без определен цвят
(a)
Държави-членки, засегнати от разбивката по региони: BG, CZ, DE, IT, EL, ES, FR, HU,AT, PT, RO, SI and SK.
