ЕП подкрепи членството на Малта и Кипър в евро зоната
Евро
2007-06-20 - 13:06
Европейският парламент подкрепи приемането на еврото за национална валута от Малта и Кипър от 1 януари 2008 г. Депутатите приеха и резолюция за подобряване на метода за допитване до Парламента при процедури, свързани с разширяването на евро зоната.
Въпреки ясната подкрепа за кандидатурите на Кипър ( 585 "за", 14 "против" и 90 "въздържали се") и Малта ( 610 "за" 12 "против" и 74 "въздържали се") членовете на ЕП считат, че периодът, който им беше даден да дадат тяхното мнение беше прекалено кратък. За да предотвратят това в бъдеще, те приеха отделна резолюция ( 552 "за", 37 "против" и 43 "въздържали се") , с която призоваха Комисията и Съвета да постигнат междуинституционално споразумение с Парламента с цел да се осигури време от най-малко два месеца за провеждане на консултации с Парламента.
Те искат от страните-кандидатки да съобщават намерението си за подаване на официално заявление до есента на годината преди внасянето на официалното заявление, с цел да се улесни целия процес на въвеждане на общата валута, както и да информират навреме парламентарната Комисия по икономическите и парични въпроси.
Депутатите считат, че ЕК трябва да изготвя междинен доклад за сближаване в началото на следващата година след предварителното уведомление от страна на присъединяващата се държава и да се направят необходимите стъпки за гарантиране на качеството на статистическата информация, предоставена от държавите-членки.
Те настояват всяка процедура на дефицит на държава-членка да приключва преди извършване на оценката за съответствие с критериите от Маастрихт.
Ролята на ЕП е само консултативна при решения за разширяване на евро зоната, но Съветът не може да вземе решение преди приемането на позицията на евродепутатите. Лидерите на Европейския съюз ще вземат политическото решение тази седмица, а финансовите министри ще приемат необходимото законодателство на следващата среща на ЕКОФИН na 10 юли.
За да стане членка на валутния съюз една страна трябва да изпълни следните т.нар. Маастрихтски критерии:
- Да постигне устойчивост на цените и средногодишен темп на инфлация, който не надминава с повече от 1,5% темпа на инфлация в трите държави-членки с най-добри резултати в областта на стабилността на цените;
- Равнището на лихвения процент да не е по-високо от 2.0% от средното за трите най-добре представящи се страни по ценова стабилност;
- Бюджетният дефицит да не надскача 3% от брутния й вътрешен продукт, а съотношението между държавният дълг и БВП не бива да бъде повече от 60%;
- Паричната единица на държавата трябва да се е вмествала без голямо напрежение в нормалните прагове на отклонение, предвидени в механизма на обменните курсове от европейската валутна система през последните две години преди влизането в ЕС.
Също така валутата на държавата- кандидатка трябва да е била в валутно-курсовия механизъм ( ERM II ) над две години.
20070615IPR07903
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
