ЕП гласува за пълна либерализация на пощенските услуги за новите страни-членки до 2013 г.
Свободно движение на услуги
2007-07-11 - 14:53
Пощенски услуги
Днес мнозинството от членовете на ЕП подкрепиха пълна либерализация на пощенските услуги от 31 декември 2010 г. - две години по-късно от крайния срок, предложен от Европейската комисия. За новите държави-членки, както и за страните с особено сложни топографски характеристики, малобройно население или ограничен географски размер те предлагат този срок да се удължи с още две години - т.е пълно отваряне на пазара за тях от 31 декември 2012 г.
ЕП подкрепи компромисно споразумение, предложено от Комисията по транспорта с докладчик Markus Ferber (ЕНП-ЕД, Германия) с 512 "за", 155 "против" и 13 "въздържали се". "Имали сме монополи повече от 200 години. Те не могат да решат проблемите, пред които са изправени пощенските услуги. Тези проблеми могат да бъдат решени само чрез честна конкуренция, която зачита условията за работа и правата на работниците", каза докладчика Ferber по време на дебата вчера.
Директивата за пощенските услуги (97/67/ЕО) за пълното изграждане на вътрешния пазар на пощенските услуги в Общността определи 2009 г. като краен срок за отваряне на пазарите за конкуренция, но също така задължи ЕК да предложи през 2006 г. ново законодателство, което ще промени или потвърди тази дата.
През октомври 2006 г. Европейската комисия потвърди датата и направи предложение за пълно отваряне на пазара за пощенски услуги до 2009 г. Цялостната либерализация означава, че националните оператори вече няма да имат монопол върху писмата под 50 грама (т.н "резервиран сектор").
През 1997 г. "резервираният сектор" беше намален под 350 грама, през 2002 г. - под 100 грама и в момента е под 50 грама.
Целта на премахването на тези "резервирани сектори" е по-добро качество на пощенските услуги. Потребителите ще могат да пращат или да получават поща по по-удобно време и на повече места (например от магазини) и ще се възползват от повече услуги като проследяване на пратките им, електронни бизнес услуги и др. В същото време настоящите изисквания за висококачествена универсална услуга ще се запазят изцяло и ще се контролират от националните регулаторни власти. ЕП счита, че т рябва да се продължи със събирането и доставката на писмата поне веднъж на ден, пет дни в седмицата за всеки гражданин на ЕС - не само в големите градове, но и в по-малките населени места. Тази "универсална услуга" трябва да се запази, категорични са членовете на ЕП . Универсалната услуга трябва да "гарантира събиране и доставка до дома или до дадено помещение на всяко физическо или юридическо лице всеки работен ден, дори в отдалечени или рядко населени област", се казва в измененията на парламентарната комисия.
ЕП поиска отлагане с две години на пълната либерализация на пощенските услуги в ЕС - до 31 декември 2010 г. Депутатите гласуваха за удължаване на този период с още две години за новите държави-членки и страни "с особено сложни топографски характеристики, особено тези с голям брой острови" , малобройно население или ограничен географски размер - т.е те искат пълна либерализация за тях от 31 декември 2012 г.
Ако за пощенските фирми предоставянето на тези услуги не е печелившо, държавите-членки могат да създадат компенсационни фондове, които ще се финансират от доставчици на услуги и/или такси за потребителите за покриване на разходите за универсалната услуга. Друга опция ще бъде фирмите, които предоставят универсалната пощенска услуга, да получат компенсации от държавата. Държавите-членки имат свободата да изберат финансирането, за да осигурят достъпни цени за потребителите. Членовете на ЕП не измениха позицията на ЕК по въпроса за финансирането, но добавиха едно изискване, според което държавите-членки следва да осведомяват Комисията за плановете си относно финансирането на евентуални нетни разходи за универсалната услуга, което ще бъде отразено в редовния доклад, който Комисията представя пред Парламента и Съвета относно прилагането на директивата. Когато държава-членка установи, че задълженията за универсална услуга водят до нетни разходи и представляват несправедлива финансова тежест за доставчиците на универсалната услуга, тя може да приложи един от механизмите, описани подробно в нейния националния план, предоставен на Комисията не по-късно от 1 януари 2010 г.
ЕП иска да се забрани на доставчиците на пощенски услуги от държави, където монополът за пратките под 50 грама продължава да важи, да оперират в страни като Швеция, Германия, Финландия, Холандия и Обединеното кралство, където пазарът е напълно либерализиран.
Също така депутатите искат директивата да не засяга условията на труд, отношенията между социалните партньори и сключването на колективни споразумения. Те отбелязват, че държавите-членки биха могли да поставят условия за доставката по основания, които не са от икономически характер като например поверителността на кореспонденцията, сигурността на мрежата във връзка с превоза на опасни товари и зачитането на условията на работа и социално-осигурителните схеми.
След гласуването в ЕП днес вероятността за споразумение на първо четене със Съвета е много малка. Досега няма политическо споразумение в рамките на Съвета. Ако не се договори компромис, валидността на съществуващата директива както и мерките за универсалната услуга ще изтече в края на 2008 г. - резултатът от това ще бъде липса на каквото и да било законодателство в областта на пощенските услуги, което би имало сериозни последствия за сектора.
20070706IPR08902
BG
1
PHOTO
20070710PHT09082.jpg
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
