Отношенията ЕС - Сърбия - тема на пленарен дебат в сряда
Външни отношения
2007-10-23 - 12:58
Какво бъдеще очаква отношенията ЕС - Сърбия?
През лятото Европейският съюз поднови преговорите по Споразумението за стабилизация и асоцииране със Сърбия. Ще получи ли Сърбия в скоро време статут на страна-кандидатка за членство? Кои са ключовите фактори, които ще определят бъдещите й отношения с Европейския съюз? Доклад за отношенията между Брюксел и Белград ще бъде обсъден по време на пленарното заседание в сряда. Тогава ще бъде гласувано и споразумение относно визите за краткосрочно пребиваване.
Последните петнадесет години бяха изключително тежки за Сърбия, поради ред причини - войната в бивша Югославия, икономическите санкции на ООН, насилието в Косово, бомбардировките на НАТО... Растежът на сръбската икономика през 2006 г. е бил около 5,8%, но е бил съпроводен от нарастващ дефицит и висока безработица. Корупцията остава и до днес много сериозен за страната проблем. Според проучване от 2004 г., 70% от сръбските студенти никога не са имали възможността да пътуват извън границите на родината си.
По пътя към Европейския съюз?
През 1999 г. Европейският съюз реши, че в бъдеще ще започне преговори по споразумения за стабилизация и асоцииране, целящи да подготвят Западните Балкани за възможно европейско членство. През 2000 г. европейските лидери определиха страните от Западните Балкани като потенциални кандидат-членки, а по-късно, Хърватска и Бившата югославска република Македония получиха статут на държави кандидат-членки.
Сключването на споразумение за стабилизация и асоцииране с дадена държава означава, че тя спазва принципите на демокрацията, човешките права и правовата държава. Такова споразумение предвижда създаването на зона за свободна търговия с Европейския съюз и определянето на правила и задължения в областите на конкуренцията, правилата за отпускане на държавни помощи, интелектуалната собственост и др., което да позволи на икономиката на съответната страна да започне да се интегрира към тази на Евросъюза.
Преговорите по Споразумението за стабилизация и асоцииране със Сърбия започнаха през октомври 2005 г., но през 2006 г. бяха прекратени, поради липсата на сътрудничество от страна на Сърбия с Международния наказателен съд за бивша Югославия (МНСБЮ). През юни 2007 г. преговорите бяха възобновени, но с условието, че Сърбия ще оказва пълно сътрудничество на МНСБЮ.
В сянката на Ratko Mladić
Миналата седмица г-жа Carla del Ponte - главен прокурор към МНСБЮ, представи доклад пред министрите на външните работи от Европейския съюз, в който потвърди, че сътрудничеството на Сърбия с МНСБЮ е "по-добро днес, отколкото преди година, но то все още се осъществява много бавно и не е достатъчно." Докладчикът на Европейския парламент Jelko Kacin (АЛДЕ, Словения) подчертава, че докладът на г-жа del Ponte не е бил изцяло негативен, макар че сръбската преса го е определила като такъв.
Сърбия наскоро предаде издирваните Zdravko Tolimir и Vlastimir Djordjević, но властите така и не успяха да арестуват четирима други обвинени във военни престъпления, сред които са Ratko Mladić и Radovan Karadžić. Според г-н Kacin, докато това положение не се промени, Европейският съюз не може да разглежда възможността за подписване на споразумение за стабилизация и асоцииране с тази страна, "а още по-малко и възможността за предоставяне на Сърбия на статут на страна кандидат-членка".
Както заяви сръбският прокурор за военните престъпления Vladimir Vukčević по време на среща, проведена миналата седмица в Европейския парламент, под ръководството на г-н Kacin, "Като сръбски гражданин, не искам моите деца или внуци да прекарат живота си в сянката на Ratko Mladić и неговите сподвижници".
Статутът на Косово
Основният въпрос, засягащ бъдещите отношения на Сърбия с Европейския съюз и международната общност като цяло е окончателният статут на Косово. Областта все още е сръбска провинция, но от 1999 г. се администрира от ООН, а силите на НАТО осигуряват нейните сигурност и ред.
Утре предстои и гласуването на визово споразумение
Докладът на г-н Kacin ще бъде обсъден утре, а гласуването по него ще се проведе в четвъртък. Утрешният дневен ред на Парламента включва и гласуване на Споразумение относно визите за краткосрочно пребиваване между Европейската общност и Сърбия. Според г-н Kacin "подписването на такъв тип споразумение със Сърбия и останалите балкански страни е от особена важност. То ще позволи на младите хора и на професионалистите да взаимодействат по-лесно с техните европейски колеги, което ще улесни процеса на демократизация в Сърбия и ще противодейства на националистическите и ксенофобските елементи в сръбското общество".
20071019STO11860 Председателят на сръбския парламент Oliver Dulić: "Европейската интеграция е нашата съдба" Carla Del Ponte: "Най-голямата ми мотивация са жертвите на престъпленията" ЕП подкрепи плана на Ахтисаари и поиска суверенитет под наблюдение за Косово Доклад на Jelko Kacin Комисия по външни работи
BG
1
PHOTO
20071023PHT12134.jpg
BG
6
LINK
/activities/expert/committees/presentation.do?committee=2346&rewritten&language=BG
-//EP//TEXT IM-PRESS 20071012STO11625 0 NOT XML V0//BG
-//EP//TEXT IM-PRESS 20070622STO08192 0 NOT XML V0//BG
-//EP//TEXT IM-PRESS 20070326IPR04617 0 NOT XML V0//BG
-//EP//TEXT REPORT A6-2007-0325 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
