Въпрос за времето за въпроси H-000148/2011
до Комисията
Период на сесията: Април 2011
Член 116 от Правилника за дейността
Nadezhda Neynsky
(PPE) Относно: Околна среда и сигурност
След проблемите с пострадалите от опустошителното земетресение реактори на японската АЕЦ „Фукушима 1”, ЕС реши да провери сигурността на всички ядрени централи в Европа. Комисарят по енергетика Йотингер заяви, че проектът за строеж на българската електроцентрала АЕЦ „Белене” трябва да бъде преразгледан. С оглед на това, че през 1977 г. в град Свищов, на 18 километра от площадката за строеж на АЕЦ „Белене”, имаше земетресение от 7.2 по Рихтер, в което по официални данни загинаха около 120 човека, разполага ли комисията с официален доклад от българските институции за сеизмичната активност на района и ако не, готова ли е да го изиска?
