Въпрос за времето за въпроси H-000159/2011
до Комисията
Период на сесията: Май 2011
Член 116 от Правилника за дейността
Vilija Blinkevičiūtė
(S&D) Относно: Събиране на данни и проучвания за възпитанието, грижите и социалната защита на децата
На 17 февруари т.г. Европейската комисия публикува съобщение относно възпитанието и грижите за нашите деца от най-ранна възраст и за това как да ги подготвим възможно най-добре за бъдещето. Ние приветстваме тази инициатива, но това съобщение на Комисията не обхваща събирането и анализирането на данните относно възпитанието, грижите и социалната защита на децата във всички 27 държави-членки на ЕС.
Разбирам усилията на Комисията да насърчи държавите-членки да обменят най-добрите практики и политики в рамките на отворения метод на координация, но не счита ли Комисията, че би било много по-ефикасно и ефективно да се изготвят и приемат общи критерии за качество? По този начин се насърчава събирането на данни и сравнителния анализ във всички държави-членки на Европейския съюз, тъй като събирането на данни е много важно за проследяване на напредъка и измерване на постиженията. Преди всичко липсват данни за децата от семейства със социални проблеми, за децата със специфични потребности и децата в неравностойно положение.
