ВЪПРОС С ИСКАНЕ ЗА ПИСМЕН ОТГОВОР P-0956/08
зададен от Nickolay Mladenov (PPE-DE)
на Комисията
(21 февруари 2008 г.)
Относно: Ценообразуване при международните разговори — от страната по произход и с ползване на роуминг
След въвеждането на Регламент (ЕО) № 717/2007 относно роуминга ОВ L 171, 29.6.2007 г., стр. 32. европейските потребители имат достъп до роуминг услуги на значително по-разумни цени, отколкото преди. При все това прилагането на регламента доведе до известна дискриминация по отношение на международните разговори.
Цените на международните разговори бяха оставени извън обсега на регламента и сега сме изправени пред следния смущаващ пример. Възможно е даден клиент да плаща за международно обаждане от своята държава, членка на ЕС (към друга държава-членка), по средно по-висока тарифа, отколкото ако проведе същия разговор с роуминг, в случаите, когато се прилага регламентът относно роуминга.
Възнамерява ли Комисията да проучи тази нередност и да предложи мерки, които могат да уредят подобни случаи и да гарантират, че европейските потребители не са ощетени при провеждане на мобилни международни разговори в рамките на ЕС от своята страна по произход?