Адекватно ли реагира ЕЦБ на пазарните сътресения ?
Икономически и парични въпроси
2007-09-13 - 16:40
Председателят на ЕЦБ Jean-Claude Trichet
След посещението на председателя на ЕЦБ в Европейския парламент във вторник, попитахме някои депутати дали са удовлетворени от начина, по който Банката отговаря на скорошните сътресения на финансовите пазари. По-време на изслушването, проведено от Комисията по икономически и парични въпроси, Jean-Claude Trichet призова към повече прозрачност на международната финансова система с оглед на възстановяване на потребителското доверие.
Удовлетворени ли сте от начина, по който ЕЦБ реагира на финансовата нестабилност?
Udo Bullmann (ПЕС, Германия): "Председателят на ЕЦБ е наистина наясно с проблемите. От ЕЦБ очакваме, при бъдещите си решения, да вземе под внимание растежа и развитието на трудовите пазари, така както сега взема под внимание сегашната криза".
Ieke van den Burg (ПЕС, Холандия): "ЕЦБ реагира правилно след като всичко това се случи. Проблемът е, че не успя да реагира преди това. Сегашната криза показва, че съществува липса на надзор на фрагментираната система от централни банки. Отчаяно се нуждаем от Европейски контрольор, разполагащ с адекватни пълномощия, за да може да упражнява мониторинг върху рисковете от регулирани и нерегулирани финансови дейности на банките и другите финансови органи".
Gunnar Hökmark (ЕНП-ЕД, Швеция): "Да, доволен съм. Независимостта на ЕЦБ и проявената способност да реагира ответно ме изпълва с доверие".
Karsten Friedrich Hoppenstedt (ЕНП-ЕД, Германия): "ЕЦБ реагира по подходящ и гъвкав начин. Последиците от нестабилността щяха да бъдат дори по-обхватни, ако ЕЦБ не беше наблегнала върху независимостта си в посока към ценова стабилност".
Lapo Pistelli (АЛДЕ, Финландия): "Както това често се случва, Европа реагира след свършен факт - трудно й е да намери адекватните средства, за да предотврати нови кризи".
Wolf Klinz (АЛДЕ, Германия): "Реакцията на ЕЦБ бе отговорна и адекватна. Тя доказа, че е в състояние да реагира бързо. Но не разреши истинския проблем. В средносрочен и дългосрочен аспект ще е нужно да се подобри прозрачността на вторичните пазари и на работата на агенциите, оценяващи кредитите. Трябва да се засили и надзора на европейската банкова система".
Guntars Krasts (СЕН, Латвия): "ЕЦБ реагира бързо. Допреди няколко седмици основната й грижа бе инфлацията. Отсега нататък грижата на г-н Trichet е да излезе от тази криза с възможно най-малко последствия върху растежа в Еврозоната. Неговите коментари по време на проведеното изслушване потвърдиха, че ЕЦБ ще вземе правилните решения, за да избегне по-сериозна криза и че ще продължи да поддържа стабилното си управление на монетарната политика".
20070913STO10347 Финансови сътресения - г-н Trichet иска повече прозрачност и по-добро управление на риска (на английски) Jean-Claude Trichet в Парламента: "Трябва да възстановим доверието"
BG
1
PHOTO
20070913PHT10353.jpg
-//EP//TEXT IM-PRESS 20070910IPR10214 0 NOT XML V0//BG
-//EP//TEXT IM-PRESS 20070906STO10164 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
