P6_TA(2007)0452
Споразумение между Европейската общност и Република Черна гора за улесняване на издаването на визи за краткосрочно пребиваване *
A6-0379/2007
Законодателна резолюция на Европейския парламент от 24 октомври 2007 г. относно предложението за решение на Съвета относно подписването на Споразумение между Европейската общност и Република Черна гора за улесняване на издаването на визи за краткосрочно пребиваване ( COM(2007)0426 – C6-0297/2007 – 2007/0149(CNS) )
(Процедура на консултация)
Европейският парламент
, –
като взе предвид предложението за решение на Съвета ( COM(2007)0426 ),
–
като взе предвид член 62, параграф 2, буква б, подточки (i) и (ii) и член 300, параграф 2, алинея 1, първо изречение от Договора за ЕО,
–
като взе предвид член 300, параграф 3, алинея 1 от Договора за ЕО, съобразно която Съветът се е консултирал с него ( C6-0297/2007 ),
–
като взе предвид член 51 и член 83, параграф 7 от своя правилник,
–
като взе предвид доклада на Комисията по граждански свободи, правосъдие и вътрешни работи и становището на Комисията по външни работи ( A6-0379/2007 ),
1.
Одобрява сключването на споразумението;
2.
Възлага на своя председател да предаде позицията на Парламента съответно на Съвета и на Комисията, както и на правителствата и на парламентите на държавите-членки и на Република Черна гора.
