Определен е национален победител за наградата „Карл Велики“ за младежи" за 2011 г.
Младежи
България
2011-03-23 - 10:57
Проектът "BEST Academics and Companies" бе избран за български национален победител на четвъртото ежегодно издание на европейската награда „Карл Велики“ за младежи. Той бе предпочетен от журито, съставено от Юлиян Демирев от Европейското младежко движение в България и членовете на ЕП Мария Неделчева, Кристиян Вигенин и Слави Бинев, в сериозна конкуренция между общо 13 кандидатури.
Проектът е осъществен от BEST София - част от европейската студентска мрежа Board of European Students of Technology. BEST София е национален победител за втори пореден път. През 2010 г. техният проект "BEST Инженерно състезание“ достигна до третото място на общоевропейско равнище.
Наградата „Карл Велики“ за младежи
Наградата се организира съвместно от Европейския парламент и от Фондацията за международната награда „Карл Велики“ на гр. Ахен. Тя е предназначена за млади хора на възраст между 16 и 30 години, които участват в проекти, подпомагащи разбирателството между народите от различни европейски държави. Конкурсът протича на два етапа. Първо национални журита избират национален победител във всяка от 27-те държави-членки на ЕС. След това европейско жури, съставено от председателя на ЕП и членове на ЕП, както и от представители на Фондацията за международната награда "Карл Велики" на гр. Ахен, определя победители измежду 27-те проекта, избрани от националните журита. Те се удостояват с награди от 5000, 3000 и 2000 евро съответно за първо, второ и трето място.
Българският победител
„BEST Academics and Companies“ e едноседмичен международен образователен симпозиум, събрал на едно място студенти, представители на компании и водещи лектори от европейски университети. Той е проведен в София и Пловдив през август 2010 г., с усилията на 29 доброволци от BEST София. В симпозиума са участвали предварително избрани 21 студенти по инженерни специалности от 16 държави от ЕС. Участниците са обсъдили теми, които помагат на бъдещите инженери да намерят своята професионална реализация и са тренирали развиване на т.нар. soft skills, умения, от които имат нужда завършващите студенти за да навлязат на трудовия пазар. Били са обсъдени как да се преодолее липсата на опит след дипломиране, а също и професионалната реализация и мястото на младите жени и имигрантите в инженерните професии.
20110322IPR16119 Интернет страница на наградата „Карл Велики“ за младежи
BG
1
LINK
http://www.charlemagneyouthprize.eu
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
