По-стриктни правила в областта на автомобилния транспорт
Транспорт
2008-05-21 - 15:12
Европейският парламент гласува днес два доклада, целящи осъвременяването на правилата за упражняване на професията автомобилен превозвач и за достъп до пазара на международни автомобилни превози на товари. Гласуването по третия доклад върху достъпа до пазара на автобусни услуги беше отложено.
Гласуваните днес текстове могат да имат голям отражение върху сектора на автомобилния транспорт, който в момента наброява 900 000 оператора и дава работа на над 4.6 милиона хора в ЕС. Приетите доклади предвиждат задължително обучение за ръководителите на транспортна дейност, както и ясна дефиниция за каботажа, който може да бъде извозен извън държава-членка.
Стриктни правила за автомобилните превозвачи
Докладът на Silvia-Adriana Ţicău (ПЕС, Румъния), приет с 634 гласа "за", 28 "против" и 45 "въздържали се", разглежда условията за добра репутация, финансова стабилност и професионална компетентност, на които трябва да отговарят предприятията, за да упражняват професията автомобилен превозвач. В него се обръща особено внимание на предложението за наемане на квалифицирани транспортни мениджъри и на отнемането на лицензи на фирми, допуснали тежки нарушения.
ЕП подкрепя създаването на списък с нарушенията, които могат да доведат до загуба на необходимата добра репутация на автомобилните превозвачи, както и до временно отнемане или прекратяване на лиценза за най-сериозните случаи.
Автомобилните превозвачи трябва да докажат също своята финансова стабилност, представяйки банкова гаранция или друг финансов инструмент, като например застраховка. За да се осигури честна конкуренция, предприятията в отрасъла трябва да разполагат с експлоатационен център в съответната държава-членка, където предоставят своите услуги.
Ръководителите на транспортната дейност трябва да притежават необходимата добра репутация и професионална компетентност, както и да пребивават постоянно в държава-членка на ЕС. Те трябва да притежават високо ниво на професионална квалификация, която се проверява чрез задължителен писмен изпит, който може да бъде последван и от устен. Мениджърите, които са извършили тежки и системни нарушения, могат да бъдат санкционирани, като бъдат обявени за неспособни да управляват транспортната дейност на предприятие в ЕС.
Достъп до пазара на международни автомобилни превози на товари
Достъпът до международните автомобилни превози на товари и каботажните превози в момента е регулиран от различни регламенти и директиви, датиращи от 1962 г. По тази причина настоящето предложение е преработка, чиято цел е да опрости и да направи по-ясни правилата за автомобилните превози на товари. Най-важният въпрос в тази област е за каботажните превози: кога и до каква степен може превозвач от дадена страна да качи и разтовари товар в друга страна. Приетата на първо четене днес директива ще доведе в крайна сметка до пълното либерализиране на каботажните превози от 2014 г.
Каботажните превози целят да се избегнат празните курсове, но тук се появяват опасения, че транспортни компании от страни с по-ниски заплати ще използват каботажа за извършване на превози, като по този начин се изкривяват правилата на честната конкуренция. Именно затова в доклада на Mathieu Grosch (ЕНП-ЕД, Белгия), както и в предложението на Комисията, се предлага каботажът временно да бъде ограничен до три международни курса за срок от максимум седем последователни дни. От 2012 г. ще бъдат разрешени 7 каботажни курса за седем дни преди пълното либерализиране през 2014 г.
Депутатите, които приеха днес доклада с 499 гласа "за", 153 "против" и 46 "въздържали се", подчертават изрично, че наложените ограничения имат временен характер и трябва да бъдат премахнати от 1 януари 2014 г.
Общи правила за достъп до пазара на автобусни услуги
Гласуването на доклада на Mathieu Grosch (ЕНП-ЕД, Белгия) за достъпа до пазара на автобусни услуги беше отложено по искане на ПЕС за сесията през юни или юли за постигането на споразумение по някои аспекти на регламента.
20080520IPR29458 Приетите текстове, разискванията, резултатите от гласуванията и поименните гласувания на докладите относно транспорта ще намерите на този линк (21 май 2008 г.) Предложение за регламент на Европейския парламент и на Съвета за установяване на общи правила относно условията, които трябва да бъдат спазени за упражняване на професията на автомобилен превозвач Предложение за регламент на Европейския парламент и на Съвета относно установяване на общи правила за достъп до пазара на автобусни услуги (преработка) (англ.) Предложение за регламент на Европейския парламент и на Съвета относно определяне на общи правила за достъп до пазара на международни автомобилни превози на товари (преработка) (англ.) Комисия на ЕП по транспорт и туризъм Политика на ЕС – автомобилен транспорт (англ.) Пленарна сесия на Европейския парламент в Страсбург, 19-22 май 2008 г.
BG
1
LINK
/activities/plenary/ta/calendar.do?language=BG
BG
2
LINK
http://eur-lex.europa.eu/LexUriServ/LexUriServ.do?uri=COM:2007:0263:FIN:BG:PDF
BG
3
LINK
http://eur-lex.europa.eu/LexUriServ/LexUriServ.do?uri=COM:2007:0264:FIN:EN:PDF
BG
4
LINK
http://eur-lex.europa.eu/LexUriServ/LexUriServ.do?uri=COM:2007:0265:FIN:EN:PDF
BG
5
LINK
/activities/committees/homeCom.do?body=TRAN&language=BG
BG
6
LINK
http://europa.eu/scadplus/leg/en/s13001.htm
-//EP//TEXT IM-PRESS 20080430BRI28007 FULL-TEXT NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
