България отбелязва 50-годишнината от подписването на Римския договор
Институции
България
2007-03-21 - 18:34
България ще отбележи 50-годишнината на Европейския съюз с културни събития и редица дебати, които ще са с акцент не само върху миналото и настоящето, но и бъдещето на ЕС, към което държавата като нова членка ще допринася. Ученици от София ще посетят едно от трите седалища на ЕП в Страсбург, за да споделят идеите си за ЕС със свои съученици от други държави-членки.
Честванията започват в София на 25 март, неделя, с тържествен концерт на ученици от НМУ „Любомир Пипков” в Националната художествена галерия в София.
На 26-ти март в Аулата на СУ „Св.Климент Охридски” ще се състои кръгла маса под надслов „Quo vadis, Европейски съюз?”, организирана от представителството на ЕК в София и немското председателство.
Международната конференция „Заедно в Европа”, организирана от представителството на ЕК и Софийския университет "Св. Климент Охридски, ще се състои на 26 и 27 март в хотел „Хилтън” и ще акцентира върху три теми: "Заедно от 1957 г.", "Достижения на правото на ЕС" и "Граници на Европа без граници". Преподаватели и студенти от България и балканските страни, представители на българските институции, журналисти и млади хора ще обсъдят миналото, настоящето и бъдещето на Европейския съюз. Директорът на информационния офис на ЕП в София Тоон Стрепъл ще направи изказване на 26 март по време на откриването на конференцията.
Той ще участва и в организираното от представителството на ЕК ч естване „Пролет в Европа” на 26 март в информационния центът на ЕС. В събитието, което се провежда за шеста поредна година, ще участват ученици от Националната асоциация на българските европейски клубове.
Честванията ще продължат в Пловдив на 28-ми март, където ще се състои дискусия на тема „Европейската идентичност – има ли риск да се изгубим в съюза на многообразието?” .
26 ученика от София ще посетят Европейския парламент в Страсбург
26 ученика от 7 СОУ "Свети Седмочисленици" ще посетят Европейския парламент в Страсбург и ще участват в деня на "Euroscola" в ЕП. Целта на програмата "Euroscola" е да среща млади хора от държавите-членки на ЕС и да им даде възможност да обсъдят идеите си по теми, свързани с Европейския съюз.
Събитието ще се проведе на 25-ти март, когато ЕП ще отбележи 50-годишнината от подписването на Римския договор.
Учениците ще заемат местата на европейските депутати и ще дебатират следните теми: "Мир в Европа", "Общността в пълен подем - първото разширяване", "Европа без граници", "Десетилетие на разрастване","Мястото на Европа в света".
20070319IPR04342
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
