ВЪПРОС С ИСКАНЕ ЗА УСТЕН ОТГОВОР H-0376/09
за времето за въпроси на месечната сесия през Ноември 2009
съгласно член 116 от Правилника за дейността на ЕП
от
Hans-Peter Martin
към Комисията
Относно: Прекратяване на изпълнението на длъжността от страна на новите членове на Комисията
В съответствие с Регламент № 422/67/ЕИО членовете на Европейската комисия имат право на добавка за преселване, равна на едномесечна основна заплата при прекратяване изпълнението на длъжността.
В продължение на три години се изплаща месечно обезщетение за преместване. Размерът на това обезщетение зависи от продължителността на периода, през който е изпълнявана длъжността, и варира между 40% и 65% от последната месечна основна заплата.
Тъй като тримата нови членове на Комисията, Алгирдас Шемета, Павел Самецки и Карел де Гухт, вероятно ще изпълняват длъжността си през много кратък период и вече получиха добавка за настаняване, равна на две месечни основни заплати, възниква въпросът дали възнамеряват да поискат и обезщетение за преселване при прекратяване на изпълнението на длъжността.
Какъв е минималният период, през който трябва да изпълнява длъжността си един член на Комисията, за да получи право на месечното обезщетение за преместване? И, в случай че условията са изпълнени, обезщетението през целия тригодишен период ли се изплаща?
1 ОВ 187 от 8.8.1967 г., стр. 1.