Пленарна сесия на ЕП в Брюксел 7-8 октомври
Институции
2009-10-06 - 16:01
Следете новините от пленарната сесия Пленарната сесия в Брюксел започна с дебат по резултатите от референдума в Ирландия за Лисабонския договор . По-голямата част от изказалите се евродепутати приветства вота на ирландците. Сред останалите теми бяха финансовата криза и свободата на информацията в Италия. Вижте подробности!
В това тематично досие Ви представяме обобщение на пленарните заседания на 7 и 8 октомври. Ще Ви предложим информация по следните теми:
Раздел Първи: кратка информация за основните теми в пленума
Раздел Втори : Дебат за резултатите от референдума в Ирландия
Раздел Трети: Учредяване на специална парламентарна Комисия за икономическата и финансовата криза
Раздел Четвърти : Дебат относно свободата на информацията в Италия
Раздел Пети: Компенсации за пътниците на фалирали авиокомпании
Раздел Шести: Финансовата криза и развиващите се страни
Раздел Седми : 10 акцента от пленарната сесия с фото галерия
20091002FCS61743
Основните теми в пленума
Ирландският референдум - дебат в пленума на 7 октомври Депутатите обсъдиха резултатите от референдума в Ирландия за Лисабонския договор
Резултатите от референдума в Ирландия бяха предмет на дебат в Европейския парламент на сесията в сряда следобед. В него участваха всички политически групи, както и председателят на Комисията José Manuel Barroso и шведският министър-председател Fredrik Reinfeldt от името на Съвета.
Дебат относно свободата на информацията в Италия
В програмата на пленарната сесия в Брюксел бе включен дебат относно свободата на информацията в Италия. Гласуването на резолюция по въпроса ще се състои по време на следващата пленарна сесия в Страсбург (19-22 октомври).
Съставяне на специална комисия за икономическата и финансовата криза:
Европейските депутати анализираха въздействието на финансовата криза . Те гласуваха на 8 октомври създаването на нова специална парламентарна комисия и нейните компетенции. Тя трябва да бъде съставена от 45 члена и да работи една година.
Трябва ли пътниците да получават обратно своите пари при фалит на авиокомпания?
Парламентът поиска от Комисията по време на дебат в сряда да преразгледа съществуващото законодателство или да изготви нови разпоредби, които да гарантират защитата на пътниците в случаи на фалит на авиокомпания, включително възможността за "създаването на резервен фонд за обезщетяване", финансиран от вноски от въздушните превозвачи.
Финансова криза: депутатите искат по-голяма помощ за бедните страни
В резолюция относно финансовата криза и развиващите се страни, гласувана в четвъртък, депутатите призовават за реформа на международните финансови институции, по-новаторски механизми на финансиране и по-добро регулиране на глобално равнище за предотвратяване на по-нататъшна финансова криза.
Дебат в пленума за резултатите от референдума в Ирландия
Председателят на ЕП Buzek слуша изказването на Barroso Пленарната сесия в Брюксел (7 и 8 октомври) започна с дебат по резултатите от референдума в Ирландия за Лисабонския договор. Повечето изказали се приветстваха ясното послание на ирландците. Повдигнати бяха и темите за незавършения процес на ратификация в Чешката република и за бъдещите номинации за високи постове в ЕС, предвидени в Договора от Лисабон.
Реакции по референдума в Ирландия
Председателят на ЕП Jerzy Buzek подчерта в речта си при откриването на сесията, че "ирландците изпратиха ясно послание, че те искат да останат в сърцето на обединена Европа. ... Ние не трябва да забравяме онези, които гласуваха с "не". Тези, които гласуваха с "не" се опитват да ни кажат нещо, .. те искат да ни предупредят за нещо. Ние ще го имаме предвид"
Joseph Daul (ЕНП, Франция) - Огромната част от гласувалите "казаха " да " не само на Договора от Лисабон, те казаха" да " на Европа като зона на сигурност и споделени ценности".
Според Nigel Farage (Европа на свободата и демокрацията , Великобритания) трябва да има трети референдум, но този път - "свободен и честен". "Ние ще правим кампания за Великобритания да излезе и то да излезе възможно най-скоро."
Lothar Bisky (Европейска обединена левица, Германия) посочи, че предпочита "задължителните референдуми", тъй като "само няколко страни имаха възможност да изразят становището си по този начин". "След като сте се ангажирали с референдум трябва да приемете резултата, дори и ако той не е такъв, какъвто бихте искали"
Реплики към чешкия президент
Joseph Daul (ЕНП, Франция) го помоли да "се държи отговорно".
Martin Schulz (Социалисти и Демократи, Германия) подчерта, че въпросът не е "че държавите членки трябва да са по-силни спрямо ЕС... въпросът е ЕС да стане световен партньор, за да засили позициите на държавите членки" Ако чешкият президент реши да не ратифицира договора, независимо от 67% в Ирландия, дали "той е напълно наясно, че този континент е изправен пред съдбоносно време?"
Бъдещи стъпки, номинации за нови постове
Guy Verhofstadt (АЛДЕ, Белгия) - поиска от шведския премиер Reinfeldt да започне възможно най-бързо процедурата за номиниране на Комисията, а не да изчаква процесът на ратификация да приключи.
Председателят на Комисията José Manuel Barroso заяви, че е готов да започне формирането на следващата комисия, веднага след като има "законова яснота" от Съвета.
Премиерът на Швеция Fredrik Reinfeldt би предпочел да изчака процесът на ратификация да приключи напълно.
Daniel Cohn-Bendit от Партията на зелените заяви по повод номинациите за високи постове в ЕС : Европа заслужава публичен дебат.... Това не би трябвало да бъде решение, взето в последния момент от правителствата, зад затворени врати."
Timothy Kirkhope (Европейски консерватори и реформисти, Великобритания) разкритикува Лисабонския договор, тъй като "прави драматични стъпка в посока на супердържава, от която мнозина се боят". Хората "не искат Съюз на най-тясна централизация", те искат "Европа на многообразието ... по-близо до хората". Ирландското "да" открива пътя за финална ратификация на Договора от Лисабон Договорът от Лисабон
Специална парламентарна комисия за финансовата и икономическа криза
Финансовата криза©BELGA_AFP PHOTO_Emmanuel Dunand Европейските депутати решиха на 7 октомври да бъде създадена специална парламентарна комисия за финансовата и икономическата криза, която ще бъде с мандат от една година и ще има 45 членове. Тя ще направи оценка на обхвата и въздействието на кризата в държавите членки и ще предложи мерки за стабилизиране на финансовите пазари.
Решението беше взето в сряда от европейските депутати с вдигане на ръце.
Председателят на ЕП Jerzy Buzek изтъкна следното: "Трябва да научим уроците от тази финансова и икономическа криза, за да гарантираме, че тя няма да се повтори. Членовете на ЕП трябва да оценят ефикасността на мерките, предприети от ЕС и държавите членки за ограничаване на финансовата криза. Тази нова комисия на Европейския парламент ще служи като важен форум за това."
Мандатът на новата комисия започва на 8 октомври 2009 г. Нейните заключения ще бъдат представени в два доклада - единият в края на първите шест месеца, а вторият в края на мандата ѝ, като в тях ще бъдат включени препоръки за действия.
Парламентарната комисия ще организира изслушвания с участието на експерти, социални партньори и представители на бизнеса, националните правителства и парламенти. Тя ще може да участва също и в законодателната работа на постоянните парламентарни комисии, давайки своето мнение по въпроси в областта на нейната компетентност. Списък с членовете на новата Комисия
Дебат за свободата на информацията в Италия
Еврокомисарят Viviane Reding представи позицията на ЕК В дебат относно свободата на информацията в Италия, говорителите на ЕНП, ЕКР и ЕСД предупредиха, че Европейският съюз не трябва да бъде използван като форум за уреждане на национални политически въпроси. С&Д, АЛДЕ, Зелени/ЕСА и ЕОЛ от своя страна поискаха Комисията да подготви европейско законодателство за плурализма на медиите.
Комисарят за медиите Viviane REDING подчерта, че ЕС има ограничени правомощия в областта на печатните медии, но всички държави членки имат необходимите собствени институции, които да решават проблемите, свързани с основните права. Тя призова депутатите да не разрешават чрез европейските институции въпроси, които трябва да бъдат разглеждани на национално ниво.
Председателят на ЕНП Joseph DAUL (Франция) осъди използването на Парламента като форум за национален дебат и изтъкна, че Италия е демократична страна, където върховенството на закона се спазва. Според него Парламентът няма правомощия по въпрос като днешния и не трябва да бъде използван за уреждане на сметки.
David-Maria SASSOLI (С&Д, Италия) каза, че Италия е голяма демократична страна, както това е било доказано от вчерашното решение на Конституционния съд. Въпреки това, правото на информация според него трябва да бъде гарантирано чрез общи стандарти във всички държави от ЕС. В този контекст той призова за европейска директива с показатели, които да бъдат приложими във всички държави членки.
Лидерът на АЛДЕ Guy VERHOFSTADT (Белгия) подчерта, че не може да се отрича съществуването на проблем. Според него фактът, че три европейски държави (Италия, България и Румъния) са определени от организацията Freedom House като имащи само "частично свободни" медии е притеснителен, и поради това Комисията трябва да гарантира плурализма на медиите.
Холандският депутат от групата на Зелените Judith SARGENTINI определи като "срамен" опита този дебат да бъде свален от дневния ред. Според депутата, италианските журналисти си налагат автоцензура поради оказвания им натиск и вследствие на това италианската демокрация е станала уязвима. В заключение Judith Sargentini изтъкна, че държавите членки трябва да спазват критериите от Копенхаген, също както и страните кандидатки.
Ryszard CZARNECKI (ЕКР, Полша) изтъкна, че подобни въпроси са били повдигани и в други държави членки, включително Полша, без да бъдат предмет на дебат в ЕП. Според него италианците трябва сами да решават своите вътрешни проблеми.
Patrick LE HYARIC (ЕОЛ/СЗЛ, Франция) критикува влиянието на италианския министър-председател върху медиите, което според него е несъвместимо с модерната демокрация. След това той призова за създаването на Европейски надзорен орган за свободата на пресата.
Francesco SPERONI (ЕСД, Италия) подчерта, че в Италия опозицията разполага с предостатъчно място в пресата. Ако Парламентът наистина е на мнение, че в Италия свободата на пресата липсва, то той трябва да използва член 7 от Договора за ЕС за започване на процедура за нарушаване на основните права, но според него няма фактически основания за подобно действие.
В своя отговор в края на дебата, Комисар REDING изтъкна пред депутатите, че законодателство за медийния плурализъм може да бъде създадено само ако има проблеми, свързани с вътрешния пазар, които да бъдат разрешени именно чрез подобно законодателство.
Европейският парламент ще гласува резолюция относно свободата на информация на пленарната сесия в Страсбург 19-22 октомври. Запис от заседанието Фото галерия за пленарното заседание
Ще има ли компенсации за пътниците на фалирали авиокомпании?
Как да се реши въпросът с компенсации за пътниците на фалирали авиокомпании?©BELGA_EPA_TELENEWS Sabena (Белгия), Sky Europe (Словакия), XL airways (Великобритания), Olympic Airlines (Гърция)....списъкът е дълъг. От 2000 година насам са фалирали близо 100 авиокомпании в държавите от ЕС. Какво се случва с пътниците на тези компании? Имат ли право на компенсации? Парламентарната Комисия по транспорт настоява за защита на пътниците в подобни случаи.
Евродепутатите са категорични, че пътниците, купили билети от авиокомпании, които по-късно фалират, трябва да имат право на компенсация. На пленарното заседания на 7 октомври председателят на Комисията по транспорт и туризъм Brian Simpson отправи въпрос към представителите на Европейската Комисия, като поиска преглед на съществуващото законодателство или предложение за нови закони, които да гарантират защита на пътниците. Той поиска още да се обсъди възможността за създаване на "резервен компенсаторен фонд" , който да се финансира от авиокомпаниите. "Тук имаме съвсем явна дупка в закона и за всички ще бъде добре, ако бихме могли да работим заедно и да я запълним", подчерта Brian Simpson . "Ние също така поехме идеята за създаване на резервен фонд за обезщетения, но това не трябва да се разглежда като искане, ние просто желаем да открием дебат за това какъв механизъм ще ни помогне да решим този проблем най-добре. " Еврокомисарят Tajani също подчерта, че пътниците трябва действително да получат обезщетение. "Ние работим по конкретни мерки, за да намерим най-доброто решение. Едно от решенията е компенсационен фонд, финансиран от вноски на авиокомпаниите. Друго решение е да се промени законодателството за фалитите в държавите членки." Политическите групи в ЕП подкрепят по-добрата защита на пътниците в случай на фалит. Резолюция по темата се очаква да бъде разгледана тази есен. Обезщетяване на пътниците в случай на фалит на авиокомпания-въпрос към ЕК Информационен бюлетин
Отражението на финансовата криза върху развиващите се страни
Как да се помогне на хората от развиващите се страни, засегнати от кризата? Развиващите се страни не са причинили световната финансова и икономическа криза, но са засегнати от нея в различна степен. Евродепутатите дискутираха и гласуваха резолюция за отражението на световната криза върху развиващите се страни в четвъртък.
Глобалната финансова криза е причинила извънредно положение по отношение на развитието, като подкопава, а в някои случаи унищожава, постигнатия с много труд напредък по отношение на намаляване на бедността, глада, майчината и детската смъртност, както и по отношение на засилване на основното образование, равенството между половете и достъпа до чиста вода и добри хигиенни условия, като по този начин застрашава постигането на Целите на Хилядолетието за развитие, в частност на целите в областта на здравеопазването. Това е записано още в резолюцията.
Кризата, която последва толкова скоро след кризите с цените на хранителните продукти и горивата, вече причинява големи поражения в човешки план и има съкрушителни последствия за уязвимите хора в най-бедните страни, като се очаква безработните да се увеличат с 23 милиона души, до 90 милиона души допълнително да изпаднат в крайна бедност само през 2009 година.
Какво предлага резолюцията?
В документа се изразява сериозна загриженост от факта, че към юли 2009 г. 82% от средствата по новоотпуснатите от МВФ заеми са отишли в европейски държави, а само 1,6% са отишли в държави от Африка. Евродепутатите се опасяват, че обещаните финансови средства не са достатъчни, не са съсредоточени върху най-бедните страни и групи от населението и не се предоставят по достатъчно бърз и гъвкав начин.
Евродепутатите предлагат по-новаторски форми на финансиране, реформа на международните финансови институции, настояват за международен преглед на политиките по отношение на Целите на Хилядолетието за развитие през 2010 година. В резолюцията се подчертава значението на съгласуваността на политиките в области като икономика, търговия, околна среда и селско стопанство, за предотвратяването на вероятността световната финансова и икономическа криза да има още по-сериозни последици в развиващите се страни. На живо! Проекторезолюцията Информационен бюлетин за сесията 7-8 октомври Шефът на Африканската банка за развитие за значението на регионалното сътрудничество
10 неща, които да запомним от двудневната пленарна сесия в Брюксел, 7-8 октомври
Евродепутати се подготвят за дебата по референдума в Ирландия Реч на Jerzy Buzek по повод ирландския вот Основният дебат в пленума : резултатите от ирландския референдум Френският евродепутат José Bové зад снимката на руската журналистка Ана Политковская Шведският премиер се подготвя за речта си в залата Дебата за свободата на информация в Италия Дебат за свободата на изразяване в Италия : Viviane Reding, Joseph Daul, David-Maria Sassoli, Guy Verhofstadt, Judith Sargentini, Ryszard Czarnecki, Patrick Le Hyaric, Francesco Speroni и Jerzy Buzek Гласуване в залата Референдумът в Ирландия по Лисабонския договор и свободата на изразяване в Италия са две теми, които доминираха последната пленарна сесия на ЕП в Брюксел. Предлагаме Ви акцентите в двудневната сесия, събрани в 10 точки. Вижте и нашата фотогалерия за пленарното ежедневие.
Договорът от Лисабон: Мнозинството евродепутати приветстваха вота на ирландците в полза на Лисабонския договор в специален дебат по резултатите от референдума. Реплики към Прага: В рамките на дебата бе засегната и темата за незавършения ратификационен процес в Чехия . Martin Schulz (Социалисти и Демократи, Германия) се обърна към чешкия президент, дали е "напълно наясно, че този континент е изправен пред съдбоносно време" . Буря в Брюксел: Докато в пленарната зала течеше дебатът за ирландския референдум, в Брюксел се разрази най-силната буря за последните няколко години. Еврокомисарят Viviane Reding участва в оживения дебат по повод свободата на изразяване в Италия. Фалитът на авиокомпании: Евродепутати се обърнаха към комисаря по транспорта да открие дискусията за това как да се компенсират пътниците в случай на фалит на авиокомпании. Земетресението в Abruzzo : Евродепутатите дадоха зелена светлина за 493 милиона евро помощ за региона на Abruzzo, Италия, пострадал при земетресение през април. Финансовата криза и най-бедните страни . Евродепутатите гласуваха резолюция с мерки за подкрепа на развиващите се страни, засегнати от кризата. Избрани бяха финалистите за наградата "Сахаров" : Това са палестинският лекар Izzeldin Abuelaish, журналистът Dawit Issak (Еритрея, Швеция) и правозащитната организация Мемориал. Angelika Niebler се възстановява. Евродепутатката от Германия пострада при грабеж в Брюксел преди дни. Следващото двудневно пленарно заседание в Брюксел ще бъде в на 11 и 12 ноември. Редовната пленарна сесия в Страсбург е планирана 19 до 22 октомври. Страницата на наградата "Сахаров" Темите от пленума в подробности
BG
1
PHOTO
20091001PHT61652.jpg
BG
2
PHOTO
20091001PHT61670.jpg
BG
3
PHOTO
20091006PHT61975.jpg
BG
5
LINK
http://europa.eu/lisbon_treaty/full_text/index_bg.htm
BG
6
PHOTO
20091006PHT61965.jpg
BG
7
LINK
/activities/committees/membersCom.do;jsessionid=73097BA32A65DDAD4210FB8A753520CD.node2?language=BG&body=CRIS
BG
8
PHOTO
20091006PHT61977.jpg
BG
9
LINK
/wps-europarl-internet/frd/vod/player?date=20091008&language=bg
BG
10
LINK
http://www.flickr.com/photos/european_parliament/sets/72157622529412412/show/
BG
11
PHOTO
20091006PHT61971.jpg
BG
14
PHOTO
20091006PHT61969.jpg
BG
15
LINK
/wps-europarl-internet/frd/live/live-video?language=bg
BG
19
DIAPOPHOTO
20091009PHT62225.jpg
BG
20
DIAPOPHOTO
20091009PHT62231.jpg
BG
21
DIAPOPHOTO
20091009PHT62217.jpg
BG
22
DIAPOPHOTO
20091009PHT62229.jpg
BG
23
DIAPOPHOTO
20091009PHT62223.jpg
BG
24
DIAPOPHOTO
20091009PHT62221.jpg
BG
25
DIAPOPHOTO
20091009PHT62219.jpg
BG
26
DIAPOPHOTO
20091009PHT62227.jpg
BG
27
LINK
/sakharov/default_bg.htm
-//EP//TEXT IM-PRESS 20091002STO61726 0 NOT XML V0//BG
-//EP//TEXT OQ O-2009-0089 0 NOT XML V0//BG
-//EP//TEXT IM-PRESS 20090929BRI61393 ITEM-004-BG NOT XML V0//BG
-//EP//TEXT MOTION B7-2009-0078 0 NOT XML V0//BG
-//EP//TEXT IM-PRESS 20090929BRI61393 ITEM-006-BG NOT XML V0//BG
-//EP//TEXT IM-PRESS 20090904STO60246 0 NOT XML V0//BG
-//EP//TEXT IM-PRESS 20091002FCS61743 0 NOT XML V0//BG
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
